
TIKĖJIMAS PRIEšŠAIS NEVILTĮ 


PORA MINčČIŲ, “TREMTINIŲ" OPTIMIZMUI 
IšVIRTUS “EMIGRANTŲ" PESIMIZMU 


JUOZAS GIRNIUS 


“Jei žmogus giriasi, žeminu jį; jei jis Že- 
minasi, giriu jį; ir visada tol jam prieštarau- 
ju, kol jis supranta esąs nesuprantamas monst- 
ras". Šiuo paradoksiniu sakiniu prancūzų mąs- 
tytojas Blaise Pascal išsakė žmogiškosios būties 
įtampą tarp galimos didybės ir visada gresian- 
čios menkystės. Yra žmoguje, kuo galima di- 
džiuotis. Lygiai visada yra, ko tenka žmoguje 
gėdytis. Yra pagrindo optimizmui, kada krei- 
pi žvilgį į Žmogaus idealistinius nusiteikimus. 
Lygiai visada yra pagrindo pesimizmui, ma- 
tant, kaip giliai žmoguje keroja brutalus ego- 
izmas. To paties Pascalio žodžiais, žmogus nė- 
ra nei angelas, nei gyvulys, o prieštaravimų 
pilna būtybė (“nesuprantamas monstras"). Pa- 
vojinga žmogui užsimiršti nesant angelu, nes 
tai lygu savo galimą didybę pakeisti tuščia 
puikybe. Tai, kuo žmogus yra didelis, nėra jam 
savaime duota, o privalo būti jo paties iško- 
vota. Dar pavojingiau užsimiršti nesant gyvu- 


liu, nes tai lygu apskritai savyje palaidoti 
žmogiškąsias aspiracijas. Todėl visada tenka 
žmogui prieštarauti — sklaidyti jo iliuzijas, kai 


jis be pagrindo save jomis augština, ir blaš- 
kyti jo neviltį, kai jis nori savo nusikalstamą 
susmukimą neteisėtai ginti “neišvengiamybe"'. 

Manau, kad tai, ką Pascalis nurodė žmo- 
gui, lygiai galioja ne tik individualiai, bet ir 


kolektyviai. Ne tik atskiram asmeniui, bet ir 
kolektyvui tinka prancūzų mąstytojo perspėji- 
mas visada “prieštarauti" — ir tada, kai užsi- 
liūliuojama didybės iliuzijoj, ir tada, kai ver- 
giškai kapituliuojama menkystei. Šis perspėji- 
mas galioja ir mums, kurie, palikę Lietuvą be- 
bėgdami nuo bolševikinės okupacijos, iš pra- 
džių save augštinome “tremtiniais", o dabar 
imame visko išsižadėti neišvengiamo “emigran- 
tų" likimo vardan. Ilgą laiką, beveik ligi pa- 
čių paskutinių metų, vyravo oficialus optimiz- 
mas, didele dalimi rėmęsis baime blaiviai ver- 
tinti tikrovę ir save pačius. Tremtinio žodis 
“savaime suprantamai" buvo imamas nesugun- 
domo patrioto ir nepalaužiamo kovotojo sino- 
nimu. Visų savimeilę glostė ši tremtinio aure-' 
olė (kam nepatinka būti augštinamam?!), ir nė 
mintyje nebuvo prileidžiama, kad nepalaužia- 
mieji patriotai susigundytų išduoti savo paža- 
dus, prisiimtus tremtinio vardu. Visomis pro- 
gomis buvo deklamuojami kilniausi jausmai, 
naiviai tikint, kad šios deklamacijos liudija vi- 
sų kilnumą. Reikėjo kelti balsą prieš tokį op- 
timizmą, kuris tikrovę dengė žodine egzaltaci- 
ja ir, pamiršęs kasdienines pareigas, svaigino 
šventiniu patosu. Teko perspėti, kad nėra ko 
svaigintis iliuzijomis: privalu tikrovę blaiviai 
vertinti. Teko nurodyti, kad, užuot šventus iš 
anksto pergalę, reikia rengtis kietai ir ilgai ko- 

vai ligi beviltiškumo sunkiose sąlygose. Šian- 
dien tie visi perspėjimai prieš optimistinės iliu- 
zijas nebėra reikalingi. Tautinius tremtinio ide- 
alus pakeitė emigranto asmeninis rūpestis ga- 
limai greičiau ir sėkmingiau iš “inamio"" pasi- 
daryti “šeimininku". Taip būdingai vienos pa- 
triotinės ir idealistinės organizacijos susirinki- 
me buvo išsakyti naujieji mūsų nusiteikimai. 
“Tremtiniai virto “emigrantais", ir anksčiau 
viešpatavusį raminimąsi, kad “viskas tvarkoj, 
dar nėra ko rūpintis“, pakeitė kito pobūdžio 
nurimimas: “nieko nebepadarysime, nebėra ko 
rūpintis“. Nutautimas neišvengiamas — jis už- 
griūva mus kaip lavina! Bergždžios pastangos 
jam priešintis! Prieš vėją nepapūsi, upės ne- 
sulaikysi! Visi tokie šūkiai liudija, kad ne tik 
optmistinės iliuzijos išsisklaidė, kad drauge su 
jomis išblėso ir pats tikėjimas savo anksčiau 
skelbtais idealais. Tai radikalus ankstesnio op- 
timizmo išvirtimas beviltišku pesimizmu. Bet 
taip į šį posūkį žiūrime tik tie, kurie dar ne- 
siryžtame "atsiversti" į "emigrantus". Patys 
“emigrantai anaiptol nesijaučia pesimizmo nu- 
siaubti. Priešingai, jie viltingai tikisi netrukus 
įsiviešpatauti tikrais “šeimininkais". Dėl to mū- 
sų padėtis darosi vis labiau desperatiška, kad 
vis labiau auga skaičius tų, kurie nebemato 
jos beviltiškumo ir laiko ją normalia, neišven- 
giama ir pateisinama. Optimistinį aklumą pa- 
keitė pesimistinis žlibumas ir defetistinis abe- 
jingumas. Nebeaktualu perspėti prieš optimis- 
tines iliuzijas: nors jos ir tebesklinda iš ofi- 
cialiųjų tribūnų, niekas nebesileidžia joms save 
suvedžioti. Atėjo laikas pakeisti “prieštaravi- 
mo“ kryptį — kelti balsą nebe prieš iliuzinį 
optimizmą, 0 prieš defetistinį pesimizmą. Ka- 
da visas pastangas iš anksto stingdo nevilt's, 
reikia žadinti viltį. Kada į visus smelkiasi abe- 
jingumas, reikia jam pasipriešinti tikėjimu. Pa- 
kankamai “įsijautėme“' į tikrovę, bet nebejau- 
čiame savo pareigų ir nebetikime savimi ir tais 
idealais, kuriuos simbolizavo tremtinio žodis. 
Nėra prasmės iš naujo leistis į optimistines 
iliuzijas, bet reikia nekapituliuoti defetistiniam 
konformizmui, kuris brutalų egoizmą ciniškai 
dangsto “neišvengiamybe“. Laikas reikalauja 
tikrojo optimizmo, besiremiančio ne glostančio- 
mis iliuzijomis, o tikėjimu, kad tai, kas yra 
mums brangu kaip pati mūsų gyvenimo pras- 
mė, gali būti išsaugota bet kokiose sąlygose. 
Nesunkiai galima žmones sunaikinti, bet nejį- 
manoma žmonėse sunaikinti to, kas jiems iš 
tiesų brangu. Reikia dabar optimizmo, kuris 
būtų ne aklumas tikrovei, o tikėjimas, gaivi- 
nąs viltimi pačioj juodžiausioj tikrovėj. 

Šiuo savo pasisakymu dar kartą grįžtu 
prie tos pačios temos, kurią jau esu lietęs šia- 
me žurnale pora kartų. Pirmą kartą pasisakiau 
straipsniu “Tautinės moralės pagrindų bejieš- 
kant", 1950 m. 2 nr. Tas straipsnis buvo iš- 
augęs iš paskaitos, skaitytos 1949 m. rudenį 
JAV ateitininkų sąjungos suvažiavime. Jis at- 
spindėjo tuos rūpesčius, kurie kilo prieš akis 
iš pirmųjų dienų atvykus į naują kraštą. Ant- 
rą kartą pasisakiau straipsniu “Žvilgis į save 
pačius po 10 metų“, 1954 m. 6 nr. Tai buvo 
dešimtmečio sukaktis nuo Lietuvos palikimo ir 
drauge penkmečio sukaktis nuo emigracinio iš- 
sisklaidymo iš DP stovyklų. Permečiau akimis 
dabar šiuos straipsnius, nuo pirmojo straipsnio 
praslinkus 10 m. ir nuo antrojo straipsnio 5 
m. Trumpas laiko tarpsnis, bet kiek jau paki- 
tęs mūsų dvasinis klimatas! 


Vokietijos ir kitų kraštų DP stovyklose 
gyvenę draugėj uždaru gyvenimu, vykome į 
naujus kraštus naiviai įsitikinę, kad lygiai ir 
juose bus lengva likti tokiais pat “tremtiniais" 
kaip anksčiau. Atrodė, kad pakanka rūpintis tik 
Lietuva, o savo pačių tautiškumu nėra ko sie- 
lotis. Buvo tikima pakankant laukti palankaus 
momento Lietuvai išsilaisvinti, o tuo tarpu ra- 
gintasi budėti ir vis pasauliui priminti Lietu- 
vos reikalą. Neneigiant to viso, teko perspėti, 
kad toks vienašališkas politinis rūpestis “savo 
pagrinde tautiniu atžvilgiu yra savižudiškai pa- 
vojingas, nes jis (...) tik užslepia tikrovę nuo 
mūsų akių ir tik nukreipia mus nuo tikrų pa- 
reigų". Tai buvo perspėjimas, besirūpinant po- 
litine akcija, nepamiršti ir sau patiems iškil- 
siančios nutautimo grėsmės. “Nekils nutautė- 
jimo pavojus tik kažkada vėliau, nes iš tiesų 
jis yra iškilęs iš pat pradžios. Ir įteiginėti sa- 
ve nutautėjimo pavojaus naujiesiems tremti- 
niams neaktualybe yra lygu iš anksto migdyti 
mūsų tautinį budrumą“. Priešais naivų pasiti- 
kėjimą, jog tremtinius nuo nutautimo grėsmės 
saugos gausus jų tarpe inteligentinių pajėgų 
skaičius, reikėjo nurodyti: “inteligentijos san- 
tykis su tautiniu atsparumu kaip tik yra dvi- 
prasmiškas“. Jei iš vienos pusės inteligentas 
savo gilesne tautine sąmone gali parodyti dau- 
giau tautinio atsparumo, tai iš antros pusės jis 
gali dar greičiau tautiškai palūžti, lengviau 
prisitaikydamas prie naujos aplinkos. Priešais 
savęs liūliavimą iliuzijomis teigiau: “ne iliuzi- 
nis optimizmas tinka mūsų tautinės moralės 
pagrindu, o tik tasai idealizmas, kurio negali 
išblėsinti nė pati juodžiausia tikrovė". Iliuzini 
optimizmą laikiau keliu į tokį pat pesimizmą: 
"išsisklaidžius “viskas greit susitvarkys? iliuzi- 

jai, neliks nieko kito, kaip nuosekliai baigti 
priešinga iliuzija “viskas yra žuvę'." 

Šios mintys neatrodo neteisingos buvusios. 
Šiandien, po 10 metų, jos skamba kaip gyve- 
nimo nelemtai patvirtintos savaime supranta- 
mybės. Bet savo metu, nerūpestingai besiliū- 
liuojant optimistinėse iliuzijose, jos buvo aktu- 
alios. Tačiau tuo metu jos buvo sutiktos kaip 
“per ankstyvas rūpestis“, kaip bereikalingas 
viešosios darnos drumstimas. Aiškiai jutau ana 
savo paskaita nuvylęs minėtosios organizacijos 
vadovybę, laukusią ne kritiško žvilgio, o įpras- 
tinio “entuziazmo"". Vėliau paskelbtą straipsnį 
taip pat sutiko ir “viešoji nuomonė": nereikia 
visuomenės moralės demoralizuoti “pesimizmu"'! 
Jei tik kur pasigirsdavo spaudoj ne oficialiojo 
entuziazmo, o rūpesčio balsas, tuojau pat buvo 
šokama jį nutildyti. Ypačiai man įstrigo atmin- 
tin iš ano meto vieno tituluoto entuziasto rūs- 
tus sudraudimas tų, kurie stokojome paklusnu- 
mo generalinei optimizmo linijai. Nesenai te- 
ko rūpintis šio vyro (universiteto dėstytojo, 
daktaro, laikraštininko ir veikėjo) biografija 
Lietuvių Enciklopedijai. Neradęs jo adreso pre- 
numeratorių kartotekoj, turėjau jieškoti kitais 
keliais. Kreipiausi į tą dienraštį, kuriame tas 
vyras savo laiku rašė. Gavau atsakymą, kad 
nė dienraštis nebežino to nesugundomo patrio- 
to, nes jau dveji metai nepalaužiamasai kovo- 
tojas atsisakė prenumeratos. Kitais keliais su- 
sirinkau informaciją: tas vyras yra sveikas ir 
darbą turi, tik niekur lietuviuose nebepasiro- 
do. Nebebuvo reikalo gauti adresą: pakako en- 
ciklopedijai tų žinių, kurios apie tą veikėją bu- 
vo spaudoj paskelbtos dar tuo metu, kai jis 
viešai piktinosi dėl tremtinių įžeidimo svars- 
tant tautinio atsparumo klausimą. Ne vienas ir 
ne dešimt panašiai per šiuos metus “išsitrėmė" 
apskritai iš mūsų tarpo. Tai nauji “tremti- 
niai", užsisklendę geležine siena nuo visko lie- 
tuviško, kad niekas nebedrumstų jų sąžinės. 


Po 5 metų rašant antrą straipsnį, nebete- 
ko kalbėti apie nutautimo grėsmę kaip galimy- 
bę. Jau buvo akivaizdžiai matyti, kaip nutau- 
timas ima šaknytis, gyvenimui besiskiriant nuo 
kalbų, rutiniškai kartojamų, bet jau mažai be- 
tikimų. Vietoj iliuzinio optimizmo teko kreip- 
tis jau prieš oportunizmą. Reikėjo konstatuoti, 
kad jau prasideda dvasių išsiskyrimas, iškilus 
lietuviško idealizmo ir egoistiško oportunizmo 
koniliktui. Kas iš tiesų buvo patriotas, tas liko 
sau ištikimas ir naujose sąlygose. Šių žmonių 
idealizmu remiasi visa lietuviškoji veikla (li- 
tuanistinės mokyklos, organizacijos, chorai ir 


kiti sambūriai etc). Kas gi iš tiesų buvo opor- 


tunistas, tas iš pat pradžių parodė savo veidą 

ir, nieko nelaukdamas, išsijungė iš lietuviško- 
sios bendruomenės. Visose profesijose ir viso- 
se partijose atsirado žmonių, kurių patriotiz- 
mas pasirodė buvęs tik nusivelkamas apsiaus- 
tas, o ne jų pačių dvasios substancija. Bet dau- 
guma lieka lauku, kuriame grumiasi idealiz- 
mas su oportunizmu. Tai visi tie, kurie nenori 
lietuvybės išsižadėti, bet taip pat nenori ir jai 
“perdaug"' aukotis. Visi tie, kurie ateina į Va- 
sario 16 minėjimą ar kitus parengimus, bet pa- 
tys kratosi bet kokio darbo. Visi tie tevai, ku- 
rie dar siunčia savo vaikus į lituanistinę mo- 
kyklą, bet "nepajėgia" rasti poros dolerių vai- 
kui lietuviškai knygai nupirkti ar “nebepajė- 
gia“ vaikus prižiūrėti, kad namuose tėvų kal- 
bos nepakeistų svetima. Visi tie, kurie dar 
skaito kurį nors lietuvišką laikraštį, bet jau 
nebeįstengiama prabanga laiko kultūros žurna- 
lą ar knygą. Tokia yra daugumos “pilkoji kas- 
dienybė", kuri nesiima lietuvybės tiesiog -išsi- 
žadėti, bet darosi vis labiau nejautri lietuviš- 
kajai sąžinei ir tuo pačiu vis labiau abejinga 
pačiai lietuvybei. Daug šioj kasdienybėj apkiau- 
timo, bet dar daugiau atžaraus šykštumo. Daug 
to, dėl ko tenka rausti, bet vis dėlto dar ne- 
daug tokių, kurie apskritai nebejaustų gėdos. 
Taip padėčiai atrodant, prieš 5 metus aną 
straipsnį šiaip baigiau: “Dauguma, nors patys 
taip pat apkiausdami bei sušykštėdami ligi gė- 
dos, dar slepiasi atvirai tokiais pasirodyti. 
Daug kam geram tokia gėda sužadina. Ir jei 
reiktų atsakyti, ko šiandien labiausiai reikia, 
atsakyčiau: gėdos!''. 

O kaip dabar, praslinkus antram penkme- 
čiui naujosiose tėvynėse? Išoriškai vaizdas ne- 
daug pasikeitęs, maždaug toks pat. Kurie dir- 
bo lietuviškąjį darbą, tie tęsia jį ir toliau, ne- 
nuleisdami rankų prieš masės abejingumą. Tik 
amžius ima lenkti pečius ir mirtis retinti ei- 
les, kurių (deja!) jaunos pajėgos beveik ne- 
bepapildo. Iš antros pusės žymiau gal nepagau- 
sėjo eilės ir tų aiškių oportunistų, kurie visiš- 
kai “išsitrėmė" iš lietuviškosios bendruomenės. 
Dauguma lieka ir toliau “viduryje“, nelinkė- 
dami blogo, bet nepaslinkdami nė geram. Ta- 
čiau palengva šio “vidurio" lietuviškasis atspa- 
rumas vis labiau mažėja. Nebėra galima šian- 
dien, kaip prieš 5 metus, sakyti, kad labiau- 
siai reikia gėdos. Nebepakanka apeliuoti į gėdą. 
Gėdos jausmas didele dalimi yra socialinis, 
susijęs su “visų" pasmerkimo baime. Kai bet- 
gi "visi" ima jau viešai rodytis abejingi, ga- 
lima mažiau bepaisyti ir pacios gėdos. Nebe- 
pakanka gėdos, reikia tikėjimo. 


Jei anksčiau idealizmas stovėjo tik prieš 
oportunizmą, tai dabar vis labiau oportuniz- 
mas susilaukia sau galingo talkininko — de- 
jetizmo. “Vistiek nieko neišeis, vistiek vilties 
nėra, vistiek visa pasmerkta sužlugti!". Toks 
žvilgis į lietuviškąsias pastangas sutinkamas ne 
tik abejingajame “vidury“  (daugumoj). Jis 
ima skverbtis ir į pačius tuos, kurie yra nesto- 
koję idealizmo. Labiausiai buvau parblokštas, 
kai tokį defetistinį nusiteikimą sutikau ir tuo- 
se, kurie stovi pačiuose priešakiniuose lietuviš- 
kosios kovos postuose. Tai iš tiesų beviltiška, 
nes nieko nėra beviltiškesnio, kaip apskritai 
prarasti viltį. Kas apskritai netenka vilties, tas 
nebegali teikti prasmės nė kovai. 


Padėtis yra iš tiesų beviltiška, žiūrint į 
"visus" ir pašaliniu žvilgiu. Turime organiza- 
cijų pakankamai, galimas dalykas, net perdaug. 
Betgi visos jos daugiau vegetuoja negu veikia, 
savo uždavinių beveik neatlikdamos. Tik para- 
diniai suvažiavimai pridengia faktinę padėti. O 
tos faktinės padėties liudininku esu pats daž- 
nai buvęs: iš kelių šimtų narių į metinį susi- 
rinkimą ateina vos keliolika, visi išsistato kan- 
didatais į valdybą, kiekvienas savo kandidatu- 
rą atsiima, susirinkimas virsta chaotišku sumi- 
šimu, ir tik galų gale pusiau prievarta suda- 
roma valdyba. Gyvybingose organizacijose 
vyksta varžybos dėl vadovybės. Mūsų“ organi- 
zacijose kiekvienas visu nuoširdumu varžosi iš- 
vengti bet kokių pareigų. Prisiimamos parei- 
gos tik iš būtinybės, neberadus išeities. Visi 
tai matome Lietuvių Bendruomenės apylinkėse, 
nes čia niekam nerūpi ką nors slėpti. Bet pa- 
našiai yra ir kitose (“savose") organizacijose, 
tik jose būtų laikoma nusikaltimu tai “viešu- 
mon išnešti“. Lietuvišką veiklą vis labiau pa- 
keičia paprasta “social activity“ — šeiminiai 
pobūviai, įvairiomis progomis ir be jokių pro- 
gų, sutraukiant ne tik šeimos bičiulius, bet ir 
beveik nepažįstamus. Ir nelaimė, jei kuris lie- 
tuviškas parengimas susikerta su tokiu šeimi- 
niu pobūviu. Lituanistinei mokyklai paremti 
Bostone LB apylinkė buvo pasikvietusi spek- 
takliui iš gretimo miesto dramos grupę, bet te- 
ko vaidinti pustuštei salei, nes pusė įprastinių 
lankytojų buvo pakviesti į vestuvės. Ir spau- 
doj buvo plačiai aprašyta vestuvių puota, Oo 
spektaklis tik vienu sakiniu suminėtas, kores- 
pondentams mieliau pasirinkus vestuvinį kvieti- 
mą. Jei- tik kur tenka rinktis, visur pasirinki- 
mą nulemia pramoginis nusiteikimas. Vestuvė- 
se yra daugiau pramogos negu dramos spek- 


taklyje ar koncerte, bet ir šiuose pastaruosiuo- 


se yra daugiau pramogos negu, pavyzdžiui, bir- 
želio trėmimų minėjime. Kai į susirinkimus iš 


lietuviškos pareigos susirenka pora ciešimčių, 
tai bankietai su šokiais nesunkiai sutriukia po- 
ra šimtų ar daugiau dalyvių. Kur gi nebėra 
jokio pramoginio elemento, ten nebėra ir jo- 
kios "atrakcijos". Užtat taip sunku knygai ras- 
tu kelią į skaitytoją. Užtat taip sunku skirti 
dolerį aukai, nario mokesčiui ar lituanistinei 
mokyklai. Užtat ir lietuviškoji veikla daugiau 
remiasi dieniniais laimėjimais negu išliekan- 
Čiaisiais. Individualieji kūrėjai yra palikti vie- 
ni sau plaktis, jų laimėjimais mažai tesidomima 
ir juos pačius laikant nereikalingais. Nėra iš 
jų pramogos! Tokia padėtis senesniojoj kartoj. 


Studentinis jaunimas apskritai rodo daug 
judrumo, kuruo galima džiaugtis. Tačiau be 
labai negausių išimčių, šis judrumas baigiasi 
su studijomis. Imant ir tuos, kurie studijas 
baigė dar Vokietijoj, esame susilaukę gausaus 
intelektualinio prieaugliaus. Bet mūsų gyveni- 
me jis mažai tejaučiamas. Lietuviškosios veik- 
los judintojų amžiaus vidurkis vis labiau kyla, 
nesusilaukiant jaunesnių pajėgų. Kartų išsisky- 
rimo problema vis aštrėja. Jei šio aštrumo ne- 
jaučiame, tai greičiau dėl to, kad jaunoji kar- 
ta apskritai sukasi nuo senesniųjų, lieka nuo- 
šaliai. Ateitis šiuo atžvilgiu nežada pragiedrė- 
jimo. Lietuviškasis vaikų auklėjimas vis daro- 
si sunkesnis. Lituanistinės mokyklos kai kur 
visai sunyko, kitur ribojasi tik metais kitais. 
Pilno 12 metų kurso lituanistinės mokyklos lai- 
kosi, kiek žinau, tik Čikagoj, Bostone, Cleve- 
lande ir gal dar kokioj vietoj. Tačiau ir pačiose 
lituanistinėse mokyklose darbas vyksta labai 
sunkiai. Iš tėvų mokykla susilaukia labai ma- 
žai pagalbos. Retos išimtys yra tie tėvai, ku- 
rie savo vaikus pratina į lietuvišką knygą bei 
apskritai spaudą. Daug tėvų (ypač motinų) ne- 
besirūpina nė tuo, kad vaikai šeimoje vartotų 
lietuvių kalbą. Dėl viso to lituanistinės mokyk- 
los savo uždavinį atlieka tik dalinai: pramoko 
lietuviškai skaityti bei rašyti, bet giliau į lie- 
tuvybę neįugdo. To pakanka neilgam — kol 
dalyvaujama jaunimo organizacijose. Gi vėliau, 
sukūrus savo šeimas, su lietuviškuoju gyveni- 
mu bepalaikomi tik atsitiktiniai ryšiai. Tai ir 
liudija, kiek silpnai tebuvo jaugta į lietuvybę. 
O kada stokojama gilesnio įaugimo į lietuvy- 
bę, savaime mažai ką tereiškia ir plikas žino- 
jimas esant save kilus iš lietuvių tėvų. Tada 
ir pačiose lietuviškose jaunimo organizacijose 
imama diskutuoti, ar besama “ta pati tauta" 
kaip krašte (Lietuvoje). Žinoma, tokių disku- 
sijų iškilimas yra rimtas klausimas tų organi- 
zacijų vadovybėms, ar, besirūpinant specifiniu 
ideologiniu sąmoninimusi, nėra pamirštamas 
lietuviškasai auklėjimasis. 

VYTAUTAS IGNAS 


E. 


4. 


Nėra ko neigti, kad padėtis yra beviltiš- 
ka. Bet ar tai yra pagrindas netekti vilties ir 
kapituliuoti defetizmui? Ne. Kur eina klausi- 
mas apie tai, kas brangu, niekada nėra pagrin- 
do nevilčiai. 

Reikia skirti bizninį numatymą ir tikrą 
viltį. Jei imiesi kurio nors biznio, turi numa- 
tyti, kokie yra jo pasisekimo šansai. Nesznt 
tokių šansų, tenka šio biznio atsisakyti ir pla- 
nuoti kitą. Tuščia šiuo atveju būtų viltis, kad 
bus taip, kaip nori, jei tikrovės analizė prie- 
šingai liudija. Tenka rizikuoti, bet tik tiek, 

PEISAŽAS SU JUODU MĖNULIU 


kiek yra realaus pagrindo atitinkamai rizikai. 
Bet taip yra tik ten, kur planuojama veikla 
liečia išorinė“ tikrovę. Gi ten, kur pats Žmogus 
yra liečiamas, tenka nebe pasisekimo šansų žiū- 
reti, o to, kas vertinga. Žmogaus atveju reikia 
žiūrėti“: nebe to, kas“ yra “(ir "iš 10, kas WTA 
spręsti, jog taip ir bus), o to, kas privalo bū- 
ti. Idealas privalo vadovauti žmogui, o ne ver- 
giškas tikrovei nusilenkimas. Visi gi idealai re- 
miasi tikėjimu, kuris yra augščiau “numatymo"". 
Nepakanka idealus tik “žinoti", reikia į juos 
tikėti. Tik "žinojimas" dar nepadaro idealų žmo- 
gui savais ir nesuteikia jiems jėgos keisti tik- 
rovę. Kol idealai tėra “žinomi“, tol iš tiesų 


Ka 


jie nieko žmogui nereiškia. Tik kada idealai 
yra tikimi, jie suteikia žmogui laisvą žvilgį į 
tikrove ir veda kovon prieš visa, kas tikro- 
vėj yra tamsaus. Brutali tikrovė tam tikra 
prasme visada yra beviltiška. Idealai yra vil- 
ties versmė. Tikra viltis visada yra tikėjimo 
viltis. Ji nėra tikrovei aklumas. Tikėti nereiš- 
kia įsivaizduoti esant tą, ko nėra. Tikėjimas 
remiasi idealu, o ne iliuzijomis, ir kaip tik 
dėl to jis nesibaimina blaiviai į tikrovę žiūrė- 
ti. Reikia tikrovę blaiviai imti, nes ne iliuzi- 
niame pasauly, o tikrovėj tenka veikti. Tik 
blaiviai peržvelgiant tikrovę, galima blaiviai 
suvokti savo veiklai konkrečius uždavinius (i- 
liuzinis optimizmas visų pirma ir buvo  pra- 
gaištingas tuo, kad jis kreipė mūsų akis nuo 
gyvenimo keltųjų uždavinių). Tikėjimo viltis 
yra ne tikrovei aklumas, o tik nesuklupimas 
prieš tikrovę, idealui atvirumas. Ne pasisekimo 
šansai, o siekiamosios vertybės yra žmogiškai 
prasmingos veiklos norma. Dėl to, kas brangu, 
kovojama neklausiant laimėjimo šansų. Kokie 
šansai bebūtų, kova dėl to, kas brangu, nieka- 
da nėra beviltiška. Jis savy pačioj yra vertin- 
ga, nepriklausomai nuo to, kiek jai lemta bū- 
ti išoriškai sėkmingai. Žmogaus vertę matuoja 
ne išorinė sėkmė, o tik tai, ko jis siekė ir ko- 
kiu atsidėjimu kovojo dėl to, ką brangino. Pa- 
ti kova yra vertinga, pats kovojimas jau yra 
savyje laimėjimas. 


Jei beviltišką lietuvybės svetur ateitį lai- 
kome pagrindu ir savo pačių nevilčiai, tai liu- 
dija, kad tikėjimą į lietuvybę esame pakeitę 
pašalinio stebėtojo žvilgiu. Objektyviam žvil- 
giui aišku: jei ir toliau šie žmonės, save trem- 
tiniais vadinę, taip sparčiai žengs nutautimo 
keliu, jie niekuo neatsiliks nuo paprastų emi- 
grantų tempo. Tik pašaliniam žvilgiui čia nė- 
ra nieko nei blogo, nei tragiško — tik pa- 
prastas faktas. Žinojimas nesiima nieko vertin- 
ti, jis tenkinasi faktus konsiatuodamas. Žvelg- 
dami į lietuvybę tokio neinteresuoto žinojimo 
žvilgiu, einame ir į tolesnę išvadą: kam va- 
dinti lietuvybės padėtį beviltiška, jei ji tė- 
ra normalus nutautimo aivejis? Kam dėl jos 
beviltiškumo patiems kristi į neviltį. Tereikia 
atsisakyti “emocijų ir viską imti “paprastais 
faktais", dėl nieko nesijaudinant ir nieko ne- 
vertinant. 


Bet ar turime teisės į save žvelgti tokio 
nesuinteresuoto zinojimo  Žžvilgiu, “numatan- 
čiu' mums paprastą emigrantų likimą? Bevil- 
tiška. lietuvybės mumyse padėtis mus ne tei- 
sina, o kaltina. Mūsų pačių kaltė, kad sukūrė- 
me tokią padėtį. Nutauiimu vyksta ne ko nors 
svetimo. palikimas, 0 savęs pačių išdavimas. 


Lietuvybės padėties beviltiškumas liudija, kad 
mes patys išduodame lietuvybę. Nors ir kalbė- 
jome, bei iš tiesų prieš nutautimą nekovojome. 
Visa, ko ėmėmės, ne iš širdies ėmėmės, o tik 
atgalia ranka. Patys parduodame savo vaikų 
sielas. Vaikai nekalti, bet tėveliai ir motinėlės 
kalti! Kai jaunimas prisipažįsta nebežinąs, ar 
jie lietuviai, jie nekaltai liudija savo tėvų kal- 
tę. Kaip negalima išsiginti savo vaikų, taip ne- 
galima išsiginti nė šios kaltės. Tuščia save tei- 
sinti "negalėjus nieko padaryti". Kad daug bu- 
vo ir yra galima padaryti, matome iš tų vai- 
kų, kurie tėvų nebuvo atiduoti “aplinkai". Tik, 
deja, tokių tėvų nedaug buvo ir nedaug yra. 
Dauguma iš pradžių į viską žiūri pro pirštus, o 
kai pamato, kad jau per vėlu besirūpinti, šo- 
ka kaltę nuo savęs perkelti į “aplinkybes". Ap- 
linkybės buvo iš pradžių matomos, tik reikėjo 
iš pradžių rūpintis ne tik savo vaikų karjerine 
ateitimi, bet ir jų lietuviais išugdymu. 


Kas nesijaučia kaltas nė tada, kai akivaiz- 
džiai mato savo kaltę jos pasekmėse, tas pri- 
sipažįsta niekada iš tiesų nebranginęs to, ką 
išdavė. Lietuvos palikimas ir svetur atsidūri- 
mas buvo bandymas, kiek kam lietuvybė buvo 
brangi. Kiekvienas šiame bandyme yra privers- 
tas parodyti, kiek patriotizmas jam tebuvo žo- 
dis ir kiek iš tiesų jo būties branduolys. 


Kam lietuvybė yra pati jo būtis, esmingai 
susieta su jo gyvenimo prasme, tam ji yra ne 
žinojimo, o tikėjimo dalykas, ne objektyvi pro- 
blema, o asmeninis reikalas. Žinojimas žiuri į 
visus, tikėjimas — į save. Žinome: daugelis vis 
labiau darosi lietuvybei abejingi, ir todėl pa- 
dėtis vis labiau tampa beviltiška. Bet tikėji- 
mui yra nesvarbu, kaip yra su daugeliu ar net 
su “visais". Kas man yra brangu, nepraranda 
savo vertės dėl to, kad kiti save išduoda. Šiuo 
tikėjimo žvilgiu reikėtų vadovautis ir žiūrėti 
savęs, ne kitų. Ne už visus esu atsakingas, o 
tik už save (ta prasme, kad ir už kitus galiu 
nešti atsakomybę tik tuo būdu, kad atlieku sa- * 
vo pačio pareigas). Todėl dėl kitų nėra ko man 
neviltin kristi. Aš visada galiu savo pareigas 
atlikti, nepaisydamas, ar kiti jas atlieka. Ne 
mano galioj sulaikyti nutautimo laviną, jei iš 
tiesų ji “visus neštų. Bet mano pareiga ne- 
atiduoti . nutautimo lavinai savo paties vaikų. 
Aš galiu likti sau pačiam ištikimas, nors visi 
save išduotų. Šita prasme ištikimybė lietuvy- 
bei privalo, būti suvokta kaip Rtkimybė sau 
pačiam. 

Tikėjimui nėra "nevilties nė tada, "kai “vi: 
si? yra beviltiškoj padėtyje. Ne dėl to, sakė- 
me, kad tikėjimas užsimerktų, prieš: tikrovę, 0 
tik dėl to, kad tikėjimas deda viltį nę į išori- 

nes aplinkybes, o į save patį, į Žmogų. Senoji 
karta perdaug visas viltis siejo tik su tėvynėn 
grįžimo galimybe. Šiai vilčiai neišsipildžius ir 
nesant pagrindo neužilgo išsipildysiant, ji pa- 
sijunta lyg visas lietuviškųjų pastangų pagrin- 
das būtų iš po kojų išslydęs. Panašiai jaunoji 
karta ima kelti klausimą, ar yra jiems pras- 
mės lietuvybe sielotis, jei nežinia, ar kada ap- 
skritai Lietuva atgaus laisvę. Istorija yra ne- 
pramatoma, ir nėra pagrindo nei vienaip nei 
antraip ateitį spėlioti. Tačiau žmogaus amžius 
yra trumpas, o istorinės perkaitos dažnai bręs- 
ta ilgai. Todėl, jei neįvyks staigmenų, senoji 
karta išmirsime nesulaukę tėvynėn grįžimo. Gi 
jaunesnieji per laiką taip įsišaknys svetur, kad 
nesiryš tėvų žemėn grįžti net tuo atveju, kai 
tai bus galima. Net jei šiuo metu būtų ga- 
limybė, grįžtume Lietuvon tik dalis, labai ne- 
gausi dalis. Dauguma rastų, kad ir čia jau pa- 
kankamai laimingai ir prasmingai gyvenama 
(taip buvo atsakoma į prof. K. Pakšto “atsar- 
ginės Lietuvos“ projektą). O gyvenant sveti- 
mame krašte, aišku, per laiką dingstama sa- 
vo tautai, jei ne antroj, tai kurioj kitoj toli- 
mesnėj kartoj. Tai iš tiesų numatoma tikrovė. 
Bet ar visas šis numatymas jau paneigia mū- 
sų lietuviškosios veiklos prasmę? Nieku būdu. 
Ta ateitis, kurioj mūsų nebebus, niekuo negali 
nuprasminti tos dabarties, kurioj vienoj gyve- 
name. Kam ištikimybė sau yra ištikimybė sa- 
vo tautai, tas ir svetur lieka savo tautoj. Kraš- 
to palikimas nereiškia iš pačios tautos “išvy- 
kimo“. Kas yra įaugęs į lietuvybę, tas taip pat 
negali niekur iš jos “išvykti, kaip save patį 
palikti. Ir svetur lieka galimybė (tegu ir ap- 
rėžta) gyventi savo tautai ir joje savo gyve- 
nimą įprasminti. Kas yra ir bus sukurta mūsų 
rašytojų, dailininkų, muzikų, mokslininkų, yra 
laimėta ne tik išeivijai, bet ir visai tautai. Nė- 
ra abejonės, kad po kiek laiko tie visi laimė- 
jimai pasieks Lietuvą, koks jos likimas bebuū- 
tų. Ir visa kita lietuviškoji veikla yra lygiai 
prasminga kaip liudijimas, kad likome sau iš- 
tikimi, nežiūrint, kur buvome likimo nusvies- 
ti. 


S 

Bet visa tai, tikėjimu pagrįsta viltis, sa- 
voje tautoje likimas, sau ištikimybė etc., yra 
žodžiai, galį pasiekti tik tuos, kurie yra idea- 
listiškai nusiteikę. Materialistinio nusistatymo 
žmogui šie žodžiai skambės kaip tušti svaičio- 
jimai. Ča yra pagrindinis dvasių išsiskyrimas. 
Materialistas viską vertina tik egoistinės nau- 
dos matu ir žmogaus vertę matuoja tuo, ką 
žmogus turi. Priešingai, idealistui žmogaus ver- 
tė yra tai, kas pats žmogus yra, o ne tai, ką 

jis turi. Galima turėti materialines gėrybes 
(pelningą darbą bei profesiją, investuotą arba 
banke laikoma kapitalą, vienokią ar kitokią 
nuosavybę). Bet dvasinės vertybės yra neima- 
nomos šita prasme turėti. Jos yra pačiame Žžmo- 
guje kaip jo dvasinė būtis, kaip jo moralinė 
asmenybė. Tai intelektualinis domesys, atviru- 
mas meninei kūrybai, žmogui jautrumas, visos 
moralinės vertybės, kaip meilė, ištikimybė, he- 
roinė narsa, sielos giedra etc. Niekuo tai visa 
nepakelia žmogaus turto (to, ką galima turė- 
ti). Bet visa tai išskleidžia patį žmogų, sutei- 
kia vertę jo gyvenimui. Galima sukaupti daug 
turto ir, nežiūrint to, pačiam likti skurdžiam. 
Priešingai, galima pačiam būti turtingam ne- 
priklausomai nuo to, kiek turto turima. Mate- 
rialinės gėrybės lieka šalia žmogaus ir todėl 
yra abejingos žmogui kaip žmogui. Dvasinės 
vertybės priklauso pačiam žmogui ir tuo būdu 
yra pagrindu jo prasmingam gyvenimui. 


Tačiau tikrovėje materializmo ir idealiz- 
mo tiesioginė priešybė sureliatyvėja. Nebūdami 
grynosios dvasios, turime rūpiniis duona, imant 
šį žodį visų materialinių gėrybių simboliu. Pats 
dvasinis gyvenimas privalo ūkinių sąlygų. To- 
dėl nė idealizmas negali išskirti ūkinių rūpes- 
čių. Tačiau visuose ūkiniuose rūpesčiuose ten- 


ka nepamiršti savęs pačio — žmogaus. Tik pa- 
miršus save patį, ūkiniai rūpesčiai įsiviešpatau- 
ja tikru materializmu — savinaudiniu egoiz- 
mu. 


Idealizmu remiasi kiekviena meilė ir kiek- 
vienas tikėjimas. Ir patriotizmo versmė yra 
idealizmas. Blėstant idealizmui, netenka pagrin- 
do ir patriotizmas. Materialistui tėvynė nieko 
nereiškia. Jam tėvynė yra visur, kur “gera", 
atseit sotu. Ir savo vaikais rūpinimasis mate- 
rialistui yra lygus tik jų materialiniam aprū- 
pinimui. Pats neįsivaizduodamas žmogų galint 
turėti savitą vertę, materialistas ir savo vai- 
kams telkia tik palikimą, ruošia juos karjerai, 
bet virsta skurdžiausiu vargšų, kai reikia do- 
lerį išleisti “niekams" — vaikui laikraštėlį už- 
sakyti, knygą nupirkti, lituanistinėn mokyklon 
pasiųsti. Godžiai mylėdamas vaikus (tai, jo aki- 
mis, irgi nuosavybė), materialistas ramiausiai, 
be jokio skrupulo, parduoda savo vaikų sielą, 
nes siela, kaip pelno nenešanti, jam yra bever- 
tis dalykas. Pats praradęs sielą, materialistas 
niekur negali jos nei suprasti, nei vertinti. Jis 
neregi savo žmogiško sunykimo, nes jam pa- 
kanka tik sočiai gyventi. 

Čia yra raktas atsakyti klausimui, kodėl, 
paliekant kraštą, atsisveikinama su patriotiz- 
mu. Paprastai nutautimas aiškinamas “aplinka". 
Bet visų pirma ši “aplinka" virsta nutautini- 


mo veiksniu tuo, kad pats žmogus sumateria- 
listėja. Nors palikome kraštą ne “geresnio £y- 
venimo“ įsigeidę ir be nusistatymo savęs išsi- 
žadėti, šiandien “prasmingų gyvenimu" jau va- 
diname sotų įsikūrimą. Netekę turto, o dauge- 
lis drauge ir savų profesijų, turėjome išsimuš- 
ti iš elgetinės padėties į savo darbu duoną už- 
sidirbančius žmones. Tačiau nejučiomis, besi- 
grumdami dėl naujo gyvenimo susikūrimo, vir- 
tome gobšais, kurie jaučiasi skurdžiais, ir po 
kelis namus įsigiję, kai tenka aukoti, bet kurie 
drauge nesigaili pinigų, kai reikia pasirodyti 
su puota. Ne tik nutaustame, bet ir nužmoni- 
name save, teisingiau pasakius — dėl to ir nu- 


taustame, kad žmogiškai sumenkstame. Kaip 
kiekvienas nutautimas, taip ir mūsų nutauti- 
mas visų pirma yra žmogiškosios menkystės 


triumfas. 

Kada savo gyvenimo dėsniu iškeliame nau- 
dą, savaime aiškų, nebeturime ko veikti su lie- 
tuvybe. Savame krašte būti lietuviu buvo pi- 
gu, nieko nereikalavo, visiškai derinosi net su 
pliku egoizmu. Gi svetur lietuvybė ne tik ne- 
beteikia jokios naudos, bet dar reikalauja tam 
tikra prasme aukos. Svetimame krašte yra pel- 
ningiau nutausti. Kas ciniškai nesigėdi savo ma- 
terializmo, tas iš pirmų dienų aiškiai pasirinko 
pelningesnį kelią. Kas gi dar jaučia brutalaus 
materializmo žemumą, tas jieško kompromiso, 
bet tokiu būdu, kad lietuvybė jam per bran- 
giai nekainuotų. Tik tas lietuviškas nusistaty- 
mas gali būti atsparus, kuris yra pagrįstas idea- 
lizmu, reginčiu žmogaus vertę tame, kas jis 
pats yra, o ne tame, ką jis turi, t. y. verti- 
nančiu labiau žmogų, negu turtą. 


6. 


Niekas nesigiria materializmu, niekas jo 
neaugština. Bet materializmui nė nereikia re- 
klamos: jis savaime valdo mases. Egoizmas vi- 
sus lenkia į materializmą. Todėl, iš antros pu- 
sės, daugumos kalboj idealizmo žodis nepopu- 
liarus — naivumo, nepraktiškumo, “realizmo" 
stokos sinonimas. Ir juo kurią bendruomenę 
valdo materializmas, juo labiau joj idealizmo 
žodis įgyja niekinamąjį atspalvį, o dvasines as- 
piracijas pakeičia pramogų alkis. Tai visa gana 
būdinga ir mums, iš “tremtinių? išvirtusiems 
į “emigrantus'". ; 

Bet kada leidžiama savo dvasią pavergti 
materialistiniam  nusistatymui, leidžiamasi ne 
tik į nutautimą, bet lygiai ir į savęs nužmogi- 
nimą apskritai. Ironizuoti idealizmą yra lygu 
ironizuoti tą pagrindą, kuriuo remiasi žmogaus 
didybė. Idealizmas nėra nei paprastas naivu- 
mas, nei “realizmo" stoka, o nusistatymas dva- 


sines vertybes augščiau vertinti už materiali- 
nes gėrybes. Tai nusistatymas žmogų vertinti 
augščiau už daiktus. Kiekviena žmogaus, kaip 
dvasinės būtybės, samprata implikuoja idea- 
lizmą savo pagrindiniu moraliniu reikalavimu. 
Nėra žmogiškosios didybės be idealizmo. 

Nustelbiant materializmui idealizmą, vyks- 
ta ne tik tautos, bet ir savęs pačių, kaip žmo- 
nių, išdavimas. Kiekviena išdavystė yra niekin- 
ga. Nėra garbingos išdavystės. Kiekviena išda- 
vyste žmogus išniekina save patį. Jokios išim- 
ties nesudaro ir nutautimas — tautos išdavys- 
te. Nėra nutautime heroizmo, o tik plikas opor- 
tunizmas. Negalime nutausti, pirma nesumenkę 
ir iaktiškai nepasidavę hipokrizijai. Nutautimu 
vyksta ne tik savęs pačių, bet ir idėjų išdavi- 
mas. Kam krikščionybė, humanizmas ar apskri- 
tai idealistinė žmogaus samprata nėra tik išori- 
nis apsiaustas, tas negali nutausti. Kiekviena 
idealistinė pasaulėžiūra teikia jėgos nuveikti 
oporiunizmo ir materializmo pagundas, per ku- 
rias ateina ir nutautimas. 


Viename jaunimo susirinkime dėsčiau tuos 
uždavinius, kuriuos turime vykdyti, jei iš tie- 
sų norime kovoti už savo lietuvybę. Diskusijo- 
se vienas dalyvių būdingai atsiduso: maža idea- 
listų! Jis teisingai suvokė, kad be idealizmo ne- 
įmanoma ištesėti tuos uždavinius, prieš kuriuos 
stovime. Bet iš antros pusės jo balso tone 
skambėjo abejonė, ar apskritai idealizmas yra 
įmanomas. Kadangi tai buvo krikščioniškojo 
jaunimo susirinkimas, atsakiau: maža krikščio- 
nių! Tikras krikščionis (dvasios, o ne raidės 
krikščionis) negalėtų išduoti savo tautos, atė- 
jus jos istorijos juodžiausiai valandai. Jei ta- 
čiau ir tie, kurie krikščionimis vadinamės, ly- 
giai nutaustame, tai liudija, jog mūsų krikščio- 
nybe taip pat mažai galima tikėti, kaip ir mū- 
sų lietuvybe. Tas pats ir su humanistais ir vi- 
sais kitais. 


Gundo žmogų menkystė, bet vistiek nega- 
lima ja didžiuotis. Reikia ir pačią menkystę iš. 
viršaus kuo nors gražiu aprengti. “Mažiau svar- 
bu likti lietuviu, labiau svarbu likti apskritai 
geru žmogumi!“. Šiuo šūkiu imama suteikti pa- 
čiam nutautimui taurią aureolę. Bet ar galima 
geram žmogui išduoti savo artimuosius? Ver- 
čiau (nes tiesiau) atvirai išpažinti cinišką opor- 
tunizmą, negu dangstytis tokia hipokrizija. Nei 
geras žmogus, nei geras krikščionis nesiima iš- 
tikimybės sukeisti su išdavyste. Kur nutauti- 
mas pajėgia įsiskverbti, ten ir anksčiau buvo 
įsišaknijęs, jei ne materializmas, tai įprastinis 
farizeizmas, vaidinąs tai, kuo pats netiki. 

Kaip nuveikti materializmą, kaip sužadinti 
idealizmą? Ne pačios materialinės gėrybės yra 


241 


blogis, o pro jas nebeįžvelgimas augštesnių dva- 
sinių vertybių (šis neįžvelgimas yra materia- 
lizmo skurdumas). Bet iš kur apskritai galima 


įžvelgti, kas “augščiau"? Tik iš visumos per- 
spektyvos, konkrečiau tariant — iš mirties 
perspektyvos, kuri krikščioniui yra amžinybės 
perspektyva. Aptarėme anksčiau: materializ- 
mas matuoja žmogaus vertę tuo, ką žmogus tu- 
i, idealizmas — tuo, kas pats žmogus yra. Vi- 
sa tai, ką galima turėti, reikia palikti, pasau- 


lį paliekant. Eina žmogus į amžinybę (ar, ate- 
istiniu žvilgiu, į istorinę atmintį) tik su tuo, 
kas jis pats yra. Materializmas savo šaknis tu- 
ri užsimiršime prieš mirtį. Idealizmas savo 
versme turi memento mori. Mirtis išskiria, kas 
iš tiesų gyvenime buvo “augščiau"', t. y. ver- 
tingiau. Šita prasme memento mori suieikia 
gyvenimui rimtį. Užsimiršimas prieš mirtį vi- 
sada veda į dvasinį seklumą. 

Tautinis atsparumas neatsiejamas nuo žmo- 
giško gilumo. Kas turi prieš akis tik materia- 
lines gėrybes, tas savaime tampa oportunizmo 
pagundos auka. O toliau oportunizmas jau nuo- 
sekliai veda į nutautimą. Ar nesikuriame su 
tokia begaline aistra, lyg kurtumėmės pačiai 
amžinybei? Lyg JAV ar kuris kitas kraštas bū- 
tų jau pati Dievo karalystė! Neišskyrus nė tų, 
kurie privalome žinoti, kad apskritai žemėje 
esame tik keleiviai. Kuriamės su tokia begali- 
ne aistra, kad net: nebepakanka iš “tremtinių" 
darytis “emigrantais"'. Su entuziazmu daromės 
jau galutinais "šeimininkais"! Dėl kelių, kelio- 
likos ar 20-30 metų “šeimininkavimo"' esame 
pasiryžę viską parduoti, ligi savo vaikų imti- 
nai! Iš kur tokioj atakas galime L) pras- 
mės ir laiko sielotis lietuvybe? i 


"Pirma, kol dar "tremtiniais" jautėmės, 
skelbėme save pagrindine tautos viltimi: ten, 
krašte, jie E 22 o mės — laisvėj! Šiandien, 
besidarydami "šeimininkais", visas viltis grą- 
žiname kraštui, o patys atsisakome nuo visko. 
IEBE vaikai diskutuoja, ar jie tebėra “ta 
pati tauta“, jie tik mums parodė; kokius“ auklė- 
tojus “turėjo. Vaikai nekalti, 12 yra tik mūsų 

kaltės veidrodis. Reikia šiame veidrody prare- 
gėti savo kaltę. Būti sukrėstiems savo pačių 
vaizdo yra pirmoji sąlyga sąžinei išbudinti. E- 
same užmigdę (ar bent gerokai primigdę) lie- 
tuviškąją sąžinę besižavėdami savimi pačiais, 
būtent — tuo, kaip sėkmingai kuriamės. Nėra 
sąžinės išbudimo be kaltės praregėjimo. Nors 
matome, kaip yra su lietuvybe mūsų pačių 
šeimose, bet vis nenorime matyti, kad dėl to 
esame kalti visų pirma mes patys. Patys vai- 
tojame, defetizmą skleisdami, bet šokame gin- 
tis, kai esame savo kaltę primenami. Reikia šį 
farizeinį teisumą pralaužti sąžinės sąskaitos be- 
sąlygišku realizmu (visiškai nuogu savęs įver- 
tinimu). 


Trumpas prierašas tiems, kurie nepaken- 
čia “pamokslų". Nerandu atgaivos pamoksluo- 
se nė aš, net maldos metu. Ne pamokslui ėmiau- 
si šio pasisakymo, o tik visų mūsų šio meto 
rūpesčiui išsakyti. Esame reikalingi ne moky- 
mo, o tik sąžinės pažadinimo. Sąžinėms išbu- 
dus, aiškiai matysime, ką kur ir kada privalo- 
me daryti. Bet sąžinę gali išbudinti ne pamoks- 
lai, o tik kiekvienas pats asmeniškai. Iš šalies 
sąžinė neišbudinama. Tačiau visiškai nesiginu 
lietuvybės mumyse klausimą svarstęs morali- 
niu žvilgsniu. Šio klausimo mes kitaip ir nega- 
lime svarstyti, nes jis liečia mus pačius. Lie- 


tūvybės žvilgiu nutautimas nėra abejingas “asi- 
miliacijos? ar, modernesniu terminu tariant, 
"akultūracijos" vyksmas, o mūsų vykdomas nu- 


sikaltimas prieš savo tautą ir save pačius. Tik 
iš šalies sociologui jis yra neutralus svarstymo 
objektas, stovįs už moralinio vertinimo katė- 
gorijų. Man gi tai yra ne objektyvi problema, 
0 „gyva žaizda. Todėl ir liečiau ją su deginan- 


čio Tūpesčio aistra. Su aistringu rūpesčiu, kad 


gyvi liktume. Pakaks sociologų mums aprašy- 
ti, bei svarbu, E: d liktume jiems šyvas objex- 
tas. 

gi 

LU TAUTAS MACERNIS 


š 


Man neramu. Aš savo nerimą bandau 
Išreikšti žodžiais ir, poezijos vaizdais, 
Bet neišreikštas nerimas nešt dar. sunkiau — 
Be žodžių man sunku, bet dar sunkiau su jais. 


Žinau, kad vakar mintys niekad nebegrįš || 
Ir miręs jausmas antrą kartą nepabus, ' 
Todėl ir skubinu, kad žody praeitis 

Surastų rimų kryžiais ženklintus kapus. 


Bet aš jau pavargau ir mano nuotaika nupuolė, 
Many taip viskzs greitai miršta, kinta, bėga — 
Gražiai palaidot praeitį, ne „mano jėgai; 


Ir apsodint kapus poezijos neužmirštuolėm | 
Aš nebemoku, nebespėju, negaliu... || 
Ir man dažnai taip neramu, taip neramu. 


DA0SV E RA 


II 


Už lango regis vakaro dangus ugninis, 

Jame iškyla ąžuolais apaugusi kava. > 
Tenai ramus senolių mano kapinynas, | 
Ten žemė, juos pridengusi, puri, lengva. 


O čia — senolių namas, didelis ir tvirtas, 
Jame gyvena atkakli, žemaitiška dvasia. 
Nevienas ją nešiojeęs dulkėmis pavirto, 

O ji vis auga ir tvirtėja Ginių kartose.,. |: 


Kiekvieną vakarą iš kapinyno seno | = 
Senoliai grįžę mano kambary susėda.-;, 46 
Aplink mane placiu ir taisyklingu žiedu. 

Ir ima tarp savęs įvertint darbus „mano: |, 
Jeigu atranda kartais esantį vertu kurį, ||| 
Aš stoju ir džiaugsmu Viepsnoju žiedo vidury. 

III 


Šiandien norėčiau išsitiest kur miško aikštėj 
Ir taip pusiau budėdamas, pusiau sapne, 
Klausytis vėjo, kurs po plačią girią vaikšto, 
Viršūnių įsuptų daina ramindamas mane. 


Norėčiau metų tūkstantį aš taip tysoti 

Su neaiškiai suvokiamu gyvybės jutimų, 
Kol samanom apaugtų sąnariai žaizdoti 

Ir sieloj taptų vėl kaip sukūrimo dienoje ramu. 


Aš pavargau pasaulyje, tai poilsio pasilgęs, 
Norėčiau kartą ties beribiais vandenais, 
Kur šiltas vėjas pabučiavimais drėgnaiš 


Prabėgdamas liepsnojančias žaizdas suvilgo, 
Ištiesti sąnarius ir įkvėpimais pakiliais 
Ramiai ritmuoti visą amžinybę ilgą. 


IV 


Kaip Budos mokinys seniai į vieną tašką 
Akis įsmeigęs sėdžiu ir Nirvanos laukiu 

Bet taškas sienoj, lyg laivelis jūroj, blaškos 
Ir plūustančių vaizdų bangoj į tolį plaukia 


Jisai išnyksta, o vaizduotė įkarštėjus 

Kas rytą ryškesnius vaizdus ekranan meta, 
Ir aš regiu: gyvenimo plačia alėja 

Per saulėtas šalis keliauja mano metai. 


Abiem alėjos pusėm žydi vaisių sodai, 
Po medžiais puošnios ir turtingos palapinės, 
O aš einu tolyn ir mano žvilgsniai godūs 


Dar niekad neregėta prabanga svaiginas. 
Aš vėliai įtikiu iliuzija žaviąja 
Ir besišypsančia švelniai slaptinga Maja.. 


Vv 


Mylimosios augštumos lapuočių miškas 
Antikinio vakaro fone 

Ir, rudens spalvų žaisme ištryškes, 
Man atrodė kaip Šventa Giria. 


Ten viršūnių monotoniško ošimo apsvaigintos 
Grakščios stirnos šoka aikštėse, 

Ir upelio, kurs bedugnėn krinta, 

Vandenų stebėdamas save, 

Groja Panas amžinai naujas melodijas, 
O poetai, nuošalumo ir miškų draugai, 
Įsiklause ima mėgdžiot jas. 


Ir jų lyrinė dainelė neretai 
Ugnimi paverčia kraują ir svaigina, 
Kaip iš žemės sulčių spaustas saulės vynas. 


VI 


Ant linkstančių, ilgų kotelių pasikėlę 
Plačiom apikaklaitėm iš žaliųjų lapų, 
Lyg oriento pypkininkai, sodo gėlės, 
Gražiai ratu sustoję, skleidžia dūmą kvapų. 


O bitės skambų rezginį aplinkui pina, 
Jos nuo kvapų apsvaigę į žolynus puola 
Ir ten, lyg tie girtuokliai įsigėrę vyno, 

Iš lėto rėplina per aksominę žolę. 


O gėlės didelės, gražias akis išplėteę, 
Plonyčiais jų sparnais atsistebėt negali, 
Kai jos aptingę vartosi ant lapo žalio. 


Bet jos pamirše vakaro vėsoj virpėti, 
Ir žemėn linkti jų ilgi koteliai ima; 
Ir gražios akys merkias, pilnos pavargimo. 


VII 


Visa tai, kas šiandieną Tave 
Ar kankina ar džiugina, laikas 
Nusineš ir pridengs nežinia. 
Kaip voratinkliai draikūs, 


Apipins Tavo širdį dažnai 
Ilgesingos ir geliančios mintys, 
Bet praeis jos, ir metų kalnai 
Nebeleis jų atgal sugrąžinti. 


Laikas bėgdamas veidą išrašo 
Raukšlėmis naujomis. 
Išgyvenimai lašas po lašo 


Ardo sielos trapiąsias lytis 


Ir vėl kuria naujas. Bet sakyk, prie kurios 
Tavo Aš amžinai apsistos? 


A M'A 


AKTORIUS ALEKSANDRAS VITKAUSKAS 
UZMIRSTAMAS TEATRO PRADININKAS 


KETURI SCENOS ROMANTIKO AITRŪS GYVENIMAI 


STASYS PILKA 


Dem Wunder heimlich nachzudenken 
— So schoen du bist! 


Hermann Hesse 


Jau nebetenkame ir antrosios generacijos, 
sukūrusios savojo laikotarpio naują mūsų kul- 
tūros istoriją. Nustojome inteligentų ir šiaip 
šviesuolių kartos, dar karčiai pergyvenusios 
vergavimo tragiškumą, bet jau jėgingai įsijun- 
gusios į realųjį lietuviškąjį renesansą. Kartos, 
kuri intelekto ir talento galią, deja, turėjo skir- 
ti ne vien kūrybai, bet lygiagrečiai valstybi- 
nių, socialinių, kultūrinių formų organizavi- 
mui. Tos pajėgos, kilusios beveik iš kaimo ap- 
linkos, sudarė savito veido gausesnę inteligen- 
tų — kūrėjų kartą. Tolygaus dvasinio pakili- 
mo lietuvių tauta savo istorinėje praeityje dar 
niekad nebuvo pergyvenusi. 

Tai buvo neramus ir dinamiškas (šio šimt- 
mečio pradžios ir tarp dviejų pasaulinių karų) 
draminės įtampos bei trumpų, palyginus, ato- 
slūgių, laikotarpis. Iššaukęs pasaulyje nelauk- 
tus socialinius ir tolygiai neįtikėtinus technikos 
perversmus, sukrėtęs ir iš priverstinio letargo 
galutinai prižadinęs ir mūsų tautą. Tarp kit- 
ko, pagimdęs ir meninį lietuvių prasiveržimą. 

Atgimimo stebuklas gyvu kūnu stojo iš 
chaoso, kurį pagimdė pirmojo pasaulinio karo 
baigmė, iš ekonominio nualinimo slogučių, iš 
per menko pasiruošimo bei dar silpnesnio pa- 
tyrimo, iš gaivalingojo tautos ryžto. Neturint 
tradicijos tęstinumo, remiantis tik primityvų 
modeliais. 

Anoji, panašiu mastu pirmoji, inteligenti- 
ja, dar degusi romantiniu įkarščiu, sugebėjo 
sukurti naująją tikrovę. Tų išsiskiriančių as- 
menų vardai ir darbai yra plačiai žinomi. 

Prisiminimais bei vertinimais gal tik yra 
nuskriausta jaunos mūsų scenos pradininkų 
saujelė, kurios atstovų pastangos bei jų gyve- 
nimo epizodai jau tampa “pamiršti? ar net ir 
“ignoruojami"". 

Šis rašinys apie Aleksandrą Vitkauską, 
vieną lietuviškos scenos sumanytojų ir kūrė- 


jų (lygiai kaip ir kiti panašiomis temomis nu- 
matyti), neturi tikslo pateikti išsamesnės bio- 
grafijos, nors bandys užfiksuoti plačiau gal ne- 
žinomus faktus. Atsisakydamas nuo minties 
duoti skaitytojui tikslesnę įvykių kroniką, ban- 
dysiu tik priminti apie žmogų-menininką bei 
pasidalinti asmenišku požiūriu į talentingąjį 
tautinio teatro pirmūną. Apie kūrėją, reto pa- 
jėgumo, nelauktai netekusį ir, dėl buvusių per 
didelių įsitempimų ir gyvenimo sukeltų prieš- 
taravimų, priverstą tolesnių polėkių neįvykdy- 
LIE 

Tačiau Aleksandras Vitkauskas buvo pats 
pirmasis, nujautęs lietuvių teatrinės kultūros 
užgimimą ir, iš visų pirmas, pasiryžęs gyveni- 
mą skirti savosios — meninės ir pastovios — 
scenos šviesiam tikslui. 


Aleksandrą Vitkauską pažinau, palyginus, 
labai trumpai. Tik pusę sezono stebėjau jį vai- 
dinant Kauno Dramos Vaidyklos (Valstybės 
Dramos Teatro) spektakliuose. Po to sekė pro- 
giniai susitikimai. Bet Jurbarko džiovininkų 
sanatorijos gydytojas papasakojo, jog priešmir- 
tiniai Aleksandro Vitkausko žodžiai buvo per 
ji į mane nukreiptas prašymas: priminti lietu- 
vių visuomenei. 

Šį velionies norą, po kiek ilgiau užtrukus:> 
pasiruošimo, dabar ir stengiuosi išpildyti. 


SMARKIOS JAUNYSTĖS PIRMAS 
A. VITKAUSKO GYVENIMAS 


How would he know that with his 
head in the clouds? 


William Butler Yeats 


Kiek pradinis, tiek ir vėlyvesnis mano pa- 
sakojimas esmėje bus apie Žmogaus jaunystę. 
Apie aitrųjį — neišsemiamais energijos ištek- 
liais, šviesiomis aistromis ir kilnių iliuzijų ku- 
piną A. Vitkausko gyvenimą. Tai buvo tada, 
kai jaunatvės skaidrūs sapnai pyniojosi su ro- 
mantiškuoju apsisvaigimu ir šimtaprocentiniu 
tikėjimu ateitim, o gyvenimas rodėsi toks leng- 

Aleksandras Vitkauskas 


vasparnis, žemės gravitacijos neturįs, nepasise- 
kimų kartėlio ir būties smūgių skausmo nepa- 
veikiamas. Akinančius saulėkaitos spinduliavi- 
mus, liepsningą džiūgimą ir beribį idealu ti- 
kėjimą tik vėliau nugalės aislinkęs nuovargis, 
kartus nusivylimas, užslėptas širdijimas, atgra- 
sus, niūrus nusiminimas. 


Aleksandras Vitkauskas buvo vienas tų 
mūsų menininkų, kurių užsidegimas ir talentas, 
dvasinis liepsnojimas pergreit perdegė, nes žmo- 
nių ir sąlygų buvo per dažnai gesinami. Tik- 
rovės neatsižadėdamas, jis buvo gimęs gyventi 
kristoliniame rutuly, vaizduotės sukurtame to- 
bulesniame pasaulyje. Kad tas rutulys sudužo 
ir liko tik išsklaidytos šukės (tegul ir žiban- 


čios — viliojančios!), romantikas pasijuto kryž- 
kelėje, be dirbtinio stimulo neišgalįs žingsnio 
žengti — (tais, svajonei tolimais, vienišumo 
keliais!). 


Gimęs 1887 m. sausio 26 d. Darbėnų mies- 
telyje, Kretingos apskrityje, vaikystėje Alek- 
sandras Vitkauskas, berods, buvo ypatingai le- 

pinamas. Jaunystės aplinkos bei kitokių tikres- 
nių duomenų nėra suteikęs joks biografas, tik 
yra žinoma, jog vaikas buvo temperamentin- 
gas, saunarus, mėgstąs siausti, O Jį auklėju- 
siems sukeldavo nemenko rūpesčio. Pats jis 
žmonai pasakojo, kad būdamas dvylikos metų 
užsispyrė: nevyksiąs į numatytą vidurinę mo- 
kyklą, bet tik į tokią, kurios buvo puošnesnė 
uniforma ir labiau žibėjo mundurėlio sagos. 


Darbėnuose (bei platesnėse Žemaitijos pa- 
dangėse) praleidęs nerūpestingus vaikystės me- 
tus, ten baigęs pradinę mokyklą, 1900 metais 
A. Vitkauskas įstojo į Kauno Komercijos mo- 
kyklą. 

Jaunuolis pateko į Kauną jau paveiktas 
1899 metų vasarą Palangoje matyto pirmojo 
“Amerika pirty'“ vaidinimo (jį sujaudinusio ir 
užbūrusio slaptu troškimu dirbti lietuviškoje 
scenoje). Teatras tampa svajone ir tikslu. Ne- 
nuostabu, jog berniukas uoliai dalyvauja rusų 
kalba mokykliniuose spektakliuose, juose iš 
pradžių tik vaidindamas, o vėliau tuos veika- 
lus ir režisuodamas. Jo talentas. pastebimas ir 
savaip įvertinamas: gauna sidabrinį, paauksuo- 
tą, pripažinimo ženklą, kuriame buvo išgravi- 
ruota surusinta “Aleksandr Vitkovski“ pavar- 
dė, mokyklos bei miesto pavadinimas ir pa- 
ruošto spektaklio data. 


A. Vitkausko ateitį netrukus dar labiau nu- 
lemia naujas įvykis. Anksčiau slaptai veikusi 
“Dainos? draugija, pirmą -syki gavusi oficialų 
rusų administracijos leidimą, 1904 m. balandžio 
mėn. surengė pirmąjį viešą lietuvių kalba Kau- 
ne spektaklį. Anksčiau lietuviškieji vaidinimai 
Kaune buvo teruošiami tik privačiuose butuo- 
se, nors jie “ligi šiol nėra nė kieno aprašyti 
ir jau mažai kas apie juos beatsimena'!. O 
ateinančių 1905 m. kovo 5 d. Kauno Miesto 
Teatre jau įvyksta “pirmas didelis Dainos va- 
karas spektaklis, kurin lietuvių vaidinimas ir 
dainos patraukę be galo daug publikos ir iš- 
šaukė visų žiūrėtojų  entuziazmą"*. (Kauno 
Miesto teatro salėje anuomet galėjo sutilpti 
apie 600 žiūrovų — S. P.). 


Mokinys Vitkauskas nuo ano laiko įsitrau- 
kia ir į “Dainos? draugijos veikimą, o nuo 
1906 m. (kitais šaltiniais — net nuo 1904 m.) 
pradeda dalyvauti šios organizacijos mėgėjų 
— vaidintojų trupėje, iš pradžių pildydamas 
sutleravimo pareigą. Gi 1907 m. balandžio 7 
d.-jau pasirodo centriniame Margio vaidmeny- 


je, G. Landsbergio-Žemkalnio režisuojamoje, 


1 “Dainos dr-jos 1924 m. leidinys, pirmojo viešojo 
spektaklio sukaktuvėms paminėti, 
2 Idem. 


Šiaulėniškio tragedijoje “Pilėnų kunigaikštis". 
Šią rolę jisai laimėjo rungtyniavimo kelių. 

Dvidešimtmetis teatro entuziastas, DOžžto 
atnešusio pelnytą pasisekimą spektaklio, galu- 
tinai apsisprendžia pasišvęsti tautinei scenai. Su 
kitais "Dainos" vaidintojais pradeda važinėti su 
lietuviškais spektakliais po Lietuvos mieste- 
lius. Koks yra buvęs tų viešnagių pobūdis, ga- 
lima spręsti jau iš to, kad per išvyką su “Pi- 
lėnų kunigaikščiu" į Kybartus, traukiniui sto- 
tyse belaukiant, buvo net giedamas tautos him- 
nas. 


Kauno aplinkoje sceninio veikimo adeptas 
stoja ir į kovotojų už lietuvybę eiles. Drauge 
su Saliamonu Banaičiu, Kondrotu ir kitais, or- 
ganizuoja pamaldų “giedorius". Tuo būdu Kau- 
no lenkams ir lenkuojantiems buvo sukeltas 
nelauktas efektas: per rezurekciją pusė bažny- 
čioje esančių žmonių lietuviškai pagavo lenkiš- 
kai pradėtą giesmę. 


Mėgėjuose darbas A. Vitkausko nebepaten- 
kina: nori išmokti sceninio amato. Jis 1908 
metais išvyksta į Petrapilį, kur įstoja į priva- 
čius Rebgofo kursus, teatrinių mokslų studijuo- 
ti. Tačiau pamatęs Maskvos Dailės Teatro gast- 
rolinius spektaklius, tiek jais susižavi, jog per- 
sikelia į Maskvą, kur nuo 1909 m. rudens iki 
1911 meių pavasario mokosi Dailės Teatro ak- 
toriaus Adaševo studijoje. Pabrėžtina, kad iš 
lietuvių scenos menininkų pats pirmas susipa- 
žino su K. Stanislavskio sistema ir tapo šios 
istorinės vaidybinės evoliucijos paveiktas. 


Lietuvoje iki tol vaidinęs “Dainos dr-jos 
sambūry, Aleksandras Vitkauskas 1909 m. va- 
sarą sukuria, keliavimams skirtą, savąją vai- 
dintojų sają, kuri vadinosi Pirmoji Lietuvių 
skrajojančioji trupė vedama artisto A. A. Vit- 
kausko (Rusiškai: Piervaja peredvižnaja li- 
tovskaja truppa pod upravlienijim A. A. Vit- 
kovskago). Tokia yra ir 1912 m. gegužės 18 
d. spektaklio programos antraštė, kai Kauno 
Miesto teatre buvo suvaidinta N. Gogolio ko- 
medija “Revizorius". (Pats trupės vadovas vei- 
kalą režisavo ir vaidino Chlestakovą). 


Baigęs teatrines studijas ir Kaune pasio- 
viai apsigyvenęs, Aleksandras Vitkauskas suak- 
tyvina savo sambūrio veikimą. Iš viso nuo 
1909 iki 1914 metų toji, jo vadovaujama, "skra- 
jojančioji trupė“ suruošia apie 180 spektaklių. 
Išvykose buvo lankomas Alytus, Naumiestis, 
Marijampolė, Vilkaviškis, Kybartai, Ukmergė, 
Jonava, Seredžius, Jurbarkas, Raseiniai ir Že- 
maičių Kalvarija. Sykį per didžiuosius atlaidus 
Žemaičių Kalvarijoje iš eilės suvaidinti net 8 
“Genovaitės spektakliai. 


Du tris kartus per mėnesį buvo vaidinta 
Kaune: Tilmanso salėje, Miesto teatre ir kitur. 

Trupės repertuaras? Jam užfiksuoti, deja, 
nėra šaltinių. Tačiau Kaune 1908 m. buvo vai- 
dinti J. Slovackio “Mindaugas", Žemkalnio 
"Blinda", 1909 m. — Gogolio “Vestuvės", 1910 
m. Šiaulėniškio “Sparnai", 1911 m. Fromo-Gu- 
zučio “Ponas ir mužikai“? ir t.t., be to, labai 
daug lengvesnio turinio veikalų, vienaveiks- 
mių bei dviveiksmių. Ką A. Vitkauskas reži- 
savo, ką vaidino, tuo nėra susidomėjęs nei vie- 
nas jau apie jį rašęs, tik atžymima, jog daly- 
vavo maždaug apie 300 spektaklių, nuo 1907 
iki 1914 metų. Anomis sąlygomis tai labai di- 
delis skaitmuo. 

Tokie yra sausi ir mažai nusaką metme- 
nys, vadinamoji metrika. Šiandien sunku net- 
gi įsivaizduoti, kiek tose pastangose jaunas 
trupės vadovas parodė sumanumo: organizuo- 
ti, administruoti, vaidintojų jėgoms suburti, 


Aleksandras Vitkauskas Konrado vaidmenyje Asnyko 
tragedijoje “Kęstutis" su Ona Rymaite Kauno Dramos 
Vaidyklos scenoje 1921 m. . 4 aks 

naujas premjeras ruošti. Jam talkininkavo stip- 
ri sveikata, nepalenkiamas ryžtas ir idėjos 
elektrizuojama energija. Prieš akis stoja anuo- 
metinės transportacijos sąlygos, nakvynių (daž- 
niausiai daržinėse) patogumai, mažos scenos, 
kiti rūpesčiai bei vargai. Dažnai tos 'vadovys- 
tės" vėliavininkas kelionėse naktis praleisdavo 
akių nesumerkęs, nes reikėjo ne vien tolesnei 
kelionei pasiruošti, bet ir susirūpinti, kuriais 
keliais, kokiomis priemonėmis (ir lėšomis) 
naują vaidinimo vietą pasiekus. Nūdien, praei- 
ties dulkėmis apkloti, tie pasiryžimai atrodo to- 
kie nesunkūs, taip masinančiai apglėbiami ir 
taip privalomai nugalimi. Vargu pagalvojome, 
kad ir žiūrovai nebuvo lengvai patraukiami, 
kad pajamos tebuvo liesos, kad pati tų spektak- 
lių organizacija reikalavo ne vien gerų norų ir 
užsidegimo. 


Aleksandrą Vitkauską — menininką sufor- 
mavo įvairios įtakos. Visų pirma, į sūkurius jį 
įtraukė tautinio atbudimo viesulas: šiam įsipa- 
reigojimui, kiek leido nusilpusios jėgos, liko 
ištikimas iki paskutinių gyvenimo dienų. Sce- 
nos mene jį, aišku, paveikė pergyventi Kaune 
rusų vaidinimų įspūdžiai, nes lankydavosi ir 
žymios pajėgos. Savaip brandino mokykliniai 
spektakliai. Savo keliu grūdino lietuviškieji “10- 
šimai". Vėliau turėjo kiek paveikti plutokratiš- 
kai-buržuazinis Petrapilio scenos blizgėjimas, 
reti talentais aktoriai, galop Maskvos teatri- 
nių židinių patriarchališka, o drauge ir revoliu- 
cinė, eksperimentais atbudusi atmosfera. 


Norėčiau manyti, kad pilietinių kovų, ;- 
vykdomos jėga pervartos ir laisvės siekimo as- 
piracijos atitiko neramų jaunuolio būdą. Užė- 
jusios reakcijos ir atnaujintos priespaudos me- 
tais, Lietuvos tikrovė, kad ir rodė drąsių pa- 
stangų, bet šviesi vistik nebuvo, o A. Vitkaus- 
kas jau buvo įsijungęs į kovotojų eiles. Jisai 
nors ir nesidėjo į revoliucinius sąjūdžius, bet 
dar kiečiau ryžosi smogti pasirinktu kultūros 
ginklu — tautinės scenos stiprinimu. 


Nėra užuominos, kad Aleksandras Vitkaus- 
kas Petrapilyje ar Maskvoje būtų vaidinęs ru- 
sų scenose ir tuo būtų stiprinęs praktinį paty- 
rimą. Greičiausiai to neleido daryti ir mokyk- 
lų nuostatai (paprastai draudžiantieji bendrau- 
ti su profesine scena ir verčiantieji tenkintis 
tik mokyklos ruošiamais viešais pasirodymais). 
Jam tik teko matyti daug vertingų spektaklių, 
dariusių įtakos ir akiračius praplečiančių. Vie- 
name interview (Kaune, 1937 metais) A. Vit- 
kauskas yra pasisakęs, kad Adaševo studijoje 
dėstė K. Stanislavskis, V. Nemirovič-Dančenko 
V. Kačalovas, Suleržickis, Moskvinas, Masaliti- 


248 


novas ir kiti Maskvos eilės Teatro vadovai bei 
šulai. Šio teigimo patikrinti, deja, negalima, 
tačiau yra neginčijamas dalykas, kad minimi 
asmenys darė nemenką įspūdį (ir galima spė- 
lioti, jog Vitkauską domino ne vien romantiš- 
kos-herojinės, bet ir charakterinės rolės). 

Šalia idėjinio nusiteikimo, kovos šūkių ir 
siekiamo tikslo, kiekvienas mirtingasis gyvena 
dar realųjį kasdienybės ir grumtynių už būvį 
gyvenimą. Būsimam Aleksandro Vitkausko bio- 
grafui lieka ištirti jauno menininko praleistų 
Rusijoje metų buities sąlygas, santykiavimus 
bei susidomėjimus. Galima spėti, jog atitrūkęs 
nuo įprastinių regimų vaizdų, nors ir degda- 
mas lietuviško teatro utopija, jisai buvo paveik- 
tas ir didmiesčių skirtingos būsenos, didesnio 
masto perspektyvų, regimų netikėtumų, o gal 
net ir — jaunystei nesvetimo — pagundų ma- 
gneto. 


Netenka užmiršti, kad didžiųjų Rusijos 
teatrų aktoriai ar šiaip Žymesnieji scenos vei- 
kėjai visuomenėje pelnėsi ne vien populiarumą, 
bet ir didelį prestižą: jie buvo laikomi išskir- 
tiniais žmonėmis ir tą orumą stengėsi išlaiky- 
ti. Iš anų laikų Aleksandras Vitkauskas (lygiai 
kaip ir kiti mūsų teatro darbuotojai, panašius 
įspūdžius pergyvenę) pasisėmė į scenos profesi- 
jos žmogų tolygų, sakyčiau, europinį požvelgį. 
Teatrinė profesija pasidarė ne vien pašaukimas, 
bet ir moralinės atsakomybės, tinkamos repre- 
zentacijos pareiga. 


Žmogiškųjų  silpnumų nugalėtas, visada 
skaudžiai pergyvena “nukrypimo"“ suklydimą. 


Gal nesuklysiu teigdamas, kad A. Vitkaus- 
kas rusiškoje aplinkoje gavo pažinti vadinamą 
La Vie de Boheme, t. y. vien savo pašaukimo 
problemomis sunkinamą, mažai rūpestingą, gu- 
vųjį menininkų “bohemiškąjį" gyvenimą. Per- 
gyvenant dienos atsiekimus ir jieškant naujos 
inspiracijos, draugų bendrijoje vėlais vakarais 
ir naktimis stiklelis paseka stiklelį, lydimas 
ugningo ginčo, jaunatviško svajonėmis į mon- 
blanus kopimo, erzinamas skardaus juoko, dil- 
ginamas čigoniškos dainos ir muzikos čiurleni- 
mo kutenamas. Pats Vitkauskas yra prisipaži- 
nęs, jog alkoholiu paskaita jam pasidarė būtina 
jau nuo Makvos laikų. Šią aplinkybę norėčiau 
pabrėžti, nuo savęs pridurdamas;, kad madinga 
anuomet “vidinio pergyvenimo“ mokykla, tar- 
si, skatino scenos meną studijuojantį jaunimą 
stimuliuoti vaizduotės lakumą, lygiai kaip ir 
emocionalumo lankstumą. Rusiškoje anuometi- 
nėje realybėje “artisto" gyvenime tai nėra bu- 
vęs normalus reiškinys, tačiau buvo gan būdin- 
gas. 


KVALIFIKUOTAS ARTISTAS SUGRIŽTA 
LIETUVON PAŠšAUKIMUI TARNAUTI 


Jei turi du kepalus duonos, vieną par- 
duok ir tais pinigais nusipirk gėlių. 


Konfucijus 


Aleksandras 


*vy.- 


Vitkauskas jaunystėje buvo 


veido spalvos, mėlynakis. Šypsena rodė stiprius, 
gražius dantis. Vadinasi, jo išorė (“sceniniai 
duomenys") buvo tinkama meilužiams — he- 
rojams vaidinti. Tobulai valdė balsą ir žodį. 
Moterys scenoje juo žavėjosi. 


Šilta asmenybė, geraširdis, jautrus žmogus, 
linkęs nusileisti, pirmenybės bendram labui at- 
sisakyti (nors gebėjo pasirodyti, tikslo siekiant, 
užsispyręs). Viešumoje rodėsi santūrių poelgių, 
gero išsiauklėjimo vyras, gal net estetas. Ta- 
čiau mėgo bendrauti su eiliniu žmogumi, su 
ūkininku ir darbininku, tai tuo būdu derino ru+ 
sų sostinėse įgytą “manierų aristokratiškumą" 
su demokratiniu nusistatymu. Troško kitiems 
padėti, niekad neatsižadėdavo kuklumo ir nesi- 
svaigino laikinu pasisekimu. 


Aktoriui nebūtina baigti augštuosius moks- 
lus, nes talentingas žmogus daug ko išmoksta 
iš gyvenimo ir daug ką žino ne tik iš kny- 
gų, bet instiktyviai — intuityviai. Toji didelė 
meninės intuicijos galia buvo įgimta ir Alek- 
sandrui Vitkauskui. 


Jam nebuvo svetimas kai kuriems meno 
atstovams tipingas “vaikiškumo“ kompleksas: 
viltimi ir žmonių jautrumu — atjautimu pasi- 
tikėjimas. 

Norėdamas dar sugrįžti prie aprašomojo 
asmens charakteristikos, pabandžiau duoti tik 
bendrąjį įspūdį, kad susidarytų vaizdas, koks 
žmogus bei kuriomis sąlygomis bandė mūsuo- 
se kurti meninio teatro prototipą. 


Kaunan sugrįžęs ir pastoviai apsigyvenęs, 
Vitkauskas pasineria į sumanymų bei darbų 
verpetus. Scenos meno studijų metu tik vasarų 
atostogas tegalėjęs tautinei scenai skirti, bet jau 
įvykdęs sąvojo teatrinio vieneto organizavimą. 
nuo 1911 metų vasaros jau visas metų dienas 
pašvenčia teatrinio veikimo planams. Prie pa- 
vardės prideda “artisto? titulą, mūsų scenoje 
pirmą sykį vartojamą. Dienos metu dažniausiai 
dirba Onos Vitkauskytės knygyne, vakarus ski- 
ria pasiruošimo repeticijoms. Netrukus daug sa- 
vaičių bus praleistos kelionėse: provincijon Vis 
su naujais veikalais. 


Mūsiškėje  sceninėje istoriografijoje ne- 
stinga hiperbolių, skambiais posakiais operavi- 
mų, "autoritetais  pasirėmimo'' gražbylystės. 
Netgi pati teatro sąvoka pasidarė išplėsta: są- 
viveiklinis, mėgėjų veikimas, iškeltinas iš pi- 
lietiniai-visuomeninio taško, suplakamas su me- 
nine scena. Kultūringesnėms tautoms būdingas, 
mokyklinis bei saviveiklos teatras turi savo 
specifinę paskirtį, bet paprastai neturi testinu- 
mo, menkiau prisideda prie teatrinės kultūros 
ugdymo ir vos retas pajėgas perleidžia protfe- 
sinei scenai (mūsų ypatingomis, čia atpasako- 
jamomis sąlygomis buvo trys išimtys: tas pats 
A. Vitkauskas, O. Rymaitė ir A. Sutkus —- visi 
kauniečiai, bet tik po to, kai atsiekė profesinį 
pasiruošimą). 

Aleksandras Vitkauskas, tik pusantrų me- 
tų praleidęs profesinėje scenoje, bet visą am- 
žių energingai dirbęs su mėgėjais, nėra sukū- 
ręs nei savos mokyklos bei “formaliai? nei vie- 
no žmogaus sceninei darbuotei nėra paruošęs. 
Nors jam vadovaujant, nemažai mėgėjų Lietu- 
voje ir Amerikoje gavo progų atskleisti retes- 
nius gabumus ir ryškiai išsiskirdavo iš diletan- 
tišikumo. Manyčiau, tai įvyko todėl, kad Vit- 
kauskas savo prigimtimi labiausiai buvo akto- 
rius ir spektaklius paruošdavo iš to “aktoriško" 
aspekto. Tačiau gal ne be jo gundymų, “'moki- 
nys“ Antanas Sutkus ir “primadona" Ona Ry- 
maitė išvyko į Maskvą — ten mėgėjiškumą 
palaidoti ir, Lietuvon sugrįžus, reikštis jau me- 
niškai. 

Sceninis veikimas mūsų krašte iki pirmojo 
pasaulinio karo pabaigos buvo įmanomas tik 
tiek, kiek toleravo caristinė administracija, 
kiek leido dar mažai palankios vietos sąlygos, 
kultūrinių vertybių kuklūs resursai. A. Vit- 
kauskui, tapusiam Rusų Imperatoriškos Teat- 
ro draugijos nariu, pavyko gauti iš vidaus rei- 
kalų ministerijos nuolatinį leidimą “lietuviš- 
koms gubernijoms": Vilniaus, Kauno, Suvalkų, 
Gardino ir daliai Kuršo. Tasai leidimas teikda-- 
vo teisę vaidinimus rengti be atskiro guberna- 
toriaus raštinės sutikimo, kas veikimą savaime 
lengvino*. 

Vaidindamas ir režisuodamas  “Dainos" 
dr-jos neretuose pastatymuose, ruošdamas sa- 
vos trupės spektaklius, entuziastingas vadovas 
dar organizuoja Tilmanso fabriko lietuvių — 
darbininkų vaidintojų sambūrį. Anoji Šv. Juo- 
zapo draugija savo ruožtu Kaune yra surengusi, 
palyginus, nemenką skaičių lietuvių kalba vai- 
dinimų, kuriuos lankė ne vien darbininkija, bet 


ir šiaip visuomenė. 


3 Panašų leidimą buvo gavęs ir Juozas Vaičkus, taip 
pat sukūręs “skrajojančią" trupę. 

Amerika iš tolo atrodė ne vien stebuklų 
bet ir tautinio veikimo pažadėtoji žemė. Nau- 
jajam Pasauly vaidenosi galimumai, neatsie- 
kiami Lietuvos tikrovėje. Nenuostabu tad, jog 
Aleksandras Vitkauskas 1914 metais užsidega 
su savo stipresniais vaidintojais vykti į Jung- 
tines Valstybes ir ten vaidinti istorinės tema- 
tikos veikalus. Drauge su trupės dalyviais ruo- 
šiasi keliauti dailininkas Tadas Daugirdas (ku- 
riam buvo nesvetimas dekoravimo ir režisūros 
darbas), Saliamonas Banaitis ir J. Garalevičius. 
Buvo suplanuota aplankyti ir Anglijos-Škotijos 
lietuvius. 


Įsiliepsnojęs karas šituos sumanymus suar- 
do. Netrukus ir pats A. Vitkauskas, pasitrauk- 
damas nuo karo įvykių, išvažiuoja į Rusiją. Ne- 
pavyko surinkti žinių, kuriomis aplinkybėmis 
išvažiavo, kur buvo sustojęs ir ką veikė. Tik 
yra žinoma, kad 1915 metų pabaigoje per Sibi- 
rą ir Sahaliną, berods, keliaudamas su advoka- 
tu Kazimieru Oleka, tranzitu pervažiavęs Joka- 
hamą ir Tokio, laivu atvyko, našlės teigimu, į 
Kalifornijos pakrantes. (Kiti biografai mini Ka- 
nadą!). 


Didžiajam  entuziastui, Lietuvoje  patyru- 
siam dirbamam darbui ir savo asmenybei dė- 
mesį, Amerikoje teks pergyventi antrą aitrų 
būties ir kūrybos laikotarpį. 


KARŠTLIGĖSE IR URAGANUOSE AMERI- 
KOJE PRAGYVENTAS LAIKOTARPIS.. 


No walls are so hard to pierce as 
living walls. 


Winston Churchill 


Nuo okeaninio laivo denio melsvai ūkano- 
tuose reljefuose jis išvydo iškylančius Naujojo 
Pasaulio paslaptingus krantus. Su Lietuva jau 
skyrė mylių mylios žalsvai pilkojo vandens ir 
Europos sausumos neramūs plotai. Toje, dvasiai 
artimoje, tolumoje dieną-naktį žvangėjo gink- 
lai, kovėsi ir mirė kareiviai, aikčiojo patran- 
kos, žemės paviršių ir gyvus žmones pradėjo 
traiškinti naujoji karo pabaisa — tankai, akis 
ir plaučius degino nuodingosios dujos. Ten ke- 
liais keleliais traukė pabėgėlių eisenos, bombas 
svaidė dar tingiai skrendą „lėktuvai... 


„Amerikos kontinentas karo nepažino. Bu- 
vo dar vietos viltims ir tikėjimui. Ir taip no- 
rėjosi pajausti, jog čia nei meilė nėra užgesusi. 

Jisai tebuvo dvidešimt aštuonerių metų. 
Menininkas jame degė ambicija: burti, jaudin- 
ti, kurti. Įprastoje bičiuliškų scntykių nuotai- 


ednabA 

VYTAUTAS 


IGNAS 


BATŲ VALYTOJAS 


Pano 


koje, romantiškų užsiliepsnojimų  polėkiuose, 
nenutraukiamo darbo įkarštyje, tenai, Lietuvo- 
je, jis svaigo gyvenimų, liepsnojo troškimu ir 
kitus čionai džiaugsmu apsvaiginti. Tačiau Ame- 
rikoje, jau nuo pirmųjų savaičių, Aleksandro 
Vitkausko įgimtas jautrumas ir šviesi vaizduo- 
tė susikirto ne netikėtomis būties formomis, su 
nepaslepiamu abejingumu,  smulkmeniškuoju 
pavydu, su materialistine tikrove. Gaus protar- 
piais (ypač prie Atlanio krantų) atsikvėpti, 
bet vistiek pirmieji slogučio vaiduckliai jo jau 
iš šalto glėbio nepaleis. 

Amerika anąsyk gyveno linksmai ir su ne- 
išnykstančia šypsena. Tas džiugesys, kartais tik- 
ras, o dažnai gal net apsimestas, kažkaip nesi- 
derino su paliktais savame krašte pergyveni- 
mais. O ir pats lietuviškas renesansas šioje van- 
denyno pusėje atrodė kitokio pavidalo: veiki- 
me susmulkintas, rietenų apsėstas, viens kitam 
nepasitikėjimo užtemdytas.. A. Vitkauskas nie- 
kad nepajėgė visiškai sutapti su amerikiniais 
disonansais. 

Švelnių pojūčių entuziastas širdy slėpė at- 
gimimo kovingumo ikarštį ir Lietuvos tragiką. 
Jį jaudino nualintos tėvynės šelpimui gausios 
duoklės, tautiečių skriaudoms ir neteisybei jaut- 
rumas. Bet lygiagrečiai iškilo ir savos asmeny- 
bės tragiškumas. Dar neseniai pripažinimo ir 
pasisekimo glostomas, pamatė, jog naujose vei- 
kimo sąlygose menininkas nėra žmogus, turįs 
teisę tik iš savo pašaukimo išgyventi. 

A. Vitkauskas neišsigando, rankų nenulei- 
do, rodė iniciatyvą, metėsi iš vieno darbo į nau- 
jus sumanymus, tačiau pasidarė dar jautresnis 
ir neįprastai nervingas. Gal tos amerikinės, jam 
nelengvos, sąlygos kiek nusilpnino valią ir per 
anksti užgesino užsidegimą, bet tai yra charak- 
terio gilesnio tyrinėjimo objektas. 

Augštųjų pastatų miriadose, didelės šalies 
ir jos didingų miestų plotuose, tose besiskuban- 
čių Žmonių masėse pasidarė nesvarbi taip am- 
bicingai laimėta (etinė ir profesinė!) reputa- 
cija ir iškilo kasdienės duonos opus klausimas. 
Pirmon eilėn jėgas reikėjo skirti pasipriešini- 
mo kliūtims nugalėti, uživaroms atkelti. Vienas 
tų nelauktai iškilusių šioje “aukso šalyje“ bar- 
jerų pasirodė pragyvenimo šaltinio (pinigo!) 
klausimas. Ir todėl A. Vitkauskas, kaip vėliau 
ir Juozas Vaičkus, atsižymi “masine", gaivališ- 
ka naujų lietuviškų spektaklių produkcija. 

Ar reikalingi buvo, galvoju, tie sentimen- 
talūs, guasi-analitiškieji, kiek patosiniai šio sky- 
relio įžanginiai žodžisi? Bet jie, manau, gal pa- 
dės suprasti Aleksandro Vitkausko Jungtinėse 


Valstybėse išgyventus (o gal ir prarastus?) ket- 
verių metų sceninės kūrybos džiaugsmus. Pra- 
vartu dar syki priminti, kad buvo pats pirmas 
iš Lietuvos atvykęs teatrinio darbo išsimoksli- 
nęs specialistas, išplaukęs į tuos sūkuringus, 
skirtingos šilumos vandenis ir tas bangas skro- 
dęs. 

Išeivijoje (ar kitaip, atviriau, pasakius, — 
egzilėje ir emigracijoje) žmogus pasijunta kaž- 
ko reikšmingo netekęs. Prisimindamas ir tebe- 
gyvendamas ankstyvesnio gyvenimo vaizdus 
(dienas, mėnesius, metus praleisdamas aklima- 
tizacijoje), naujas ateivis neturi sau dvasiai 
ramios būties. Jis bent iliuzijomis bando išskir- 
tinę aplinką sudaryti: kolonijų salelėse atkuria 
"savąjį kraštą“, kur drąsiau vartoja gimtąją 
kalbą, stengiasi palaikyti paviršutines tradici- 
jas ir t.t. Tai, deja, neatneša tikresnio nusira- 
minimo ir nuo konfliktų su aplinka neapsau- 
go. Imigrantai, berods, tik tuomet paveikia 
naujųjų sąlygų gyvatą, jei idėjomis, pavyz- 
džiais ar kultūriniu pranašumu priverčia pripa- 
žinti augštesnį autoritetą. Šiuo atžvilgiu toje 
pačioje Amerikoje kai kurios tautybės, kad ir 
įsiliedamos į lemtingą “katilą", iki šiol išlaiko 
skirtingą reputaciją. Aprašomuoju laikotarpiu 
lietuviai Dėdės Samo žemėje, deja, dar negalė- 
jo pasigirti augštesniu kultūriniu iškilimu ir 
įtakos aplinkai padaryti negalėjo. Bendras lie- 
tuvių — išeivių išsiprusinimas ir kultūrinė pa- 
žanga ėjo, palyginus, lėtesniais žingsniais ir pri- 
klausė nuo “vadovaujančios pozicijos" individų. 

Nors ir išsišakojęs bei išsisiūbavęs, ano 
meto Amerikos lietuvių kultūrinis veikimas 
dar nevisada galėjo pasigirti Lietuvoje jau at- 
siektu reliatyviu “rafinuotumu", o meninės pa- 
stangos tėra buvusios tik liaudies švietimo ar 
patriotinės nuotaikos ugdymo bei palaikymo 
rėmuose. Specifinis teatrinis veikimas irgi te- 
buvo palenktas tiems patiems “utilitariniams“ 
tikslams. 


Čikagoje, kur Aleksandras Vitkauskas pra- 
dėjo reikštis nuo 1916 metų sausio mėn. pačių 
pirmųjų dienų, jau būvo net kelios lietuvių 
vaidintojų — mėgėjų kuopelės, kurios veikė 
paskirų kolonijėlių ribose, nors kai kurios ver- 
žėsi ir į platesnę veikseną. Tai buvo labai am- 
bicinga, podraug diletantiška ir nesunkių me- 
ninių atsiekimų saviveikla. Bet ji jau buvo už- 
kariavusi savąsias “pilietines"" teises. Su tos s3- 
viveiklos žmonėmis A. Vitkauskui teks per pus- 
metį ir bendrauti. e 


(bus daugiau) | 

DĖL ŠV. KAZIMIERO KANONIZAVIMO IR LIETUVISKUMO 


JONAS MATUSAS 


Lenkų istorikai yra rašę šv. Kazimiero gy- 
venimo visais klausimais, išskyrus lietuvišku- 
mą. Zenono Ivinskio veikalas apie Kazimierą 
(“Šv. Kazimieras", New York 1955), būdamas 
platokas (222 psl.), palietė daug dalykų, bet 
jų visų išsamiai neišgvildeno. Tai labai natu- 
ralu, kadangi čia pirmas platesnis lietuviškas 
leidinys apie tą šventąjį ir, antra, dalyko 
problemų yra ne viena ir ne dvi. Bet kadangi 
minėta knyga nėra tikra prasme biografija, ir 
biografinė medžiaga sumišusi su specialiais, net 
specialiausiais istoriniais svarstymais, tad pa- 
prastam skaitytojui sunku čia susigaudyti. Ne- 
nuostabu, jog galėjo susidaryti įspūdis, kad Ka- 
zimieras iš viso nekanonizuotas. 

Be reikalo prof. Ivinskis šitokio tipo vei- 
kale užsiėmė kanonizavimo bulės jieškojimu. 
Gal būt, tai tiko pažymėti paraštėje, atseit, 
pastaboje po teksto. Net grynai istoriškai 
imant, tas bulės reikalas yra ne pirmos, o ko- 
kios penktos eilės problema. Gatavas pavyzdys 
yra lietuvių spaudos leidimas. Mums šį faktą 
1931 m. žodžiu priminė Tumas-Vaižgantas. Gir- 
di, spaudos draudimo ir leidimo tyrinėtojas 
Vaclovas Biržiška nepaskelbęs paties leidžiamo- 
jo dokumento. Žinoma, tai yra savotiška pro- 
blemėlė (nieku būdu ne pirmaeilė problema!). 
Mat, tokio dokumento nėra nei “Rusijos Impe- 
rijos Įstatymų Pilname Rinkinyje“, nei jųjų 
trumpoje santraukoje, rusiškai “Svod". Kaip 
diena aišku, tokis raštas turėjo būti. Už tai 
kalba šimtai lietuviškų laikraščių ir knygų, nuo 
1904 metų spausdintų Peterburge-Leningrade, 
Vilniuje, Kaune, Seinuose ir kitur. Spaudos lei- 
džiamąji dokumentą galima rasti, tik ištyrus 
ano meto Rusijos įstatymų skelbimo techniką 
(mums atrodo, tai nėra perdaug sunku) 


Čia svarbi viena aplinkybė: dėl galėjimo, 
Rusijos absoliutinė caro valdžia galėjo ir žo- 
džiu ką įsakyti bei įstatymiškai nuspręsti. 
Nors ir keista, bet turime to puikų pavyzdį — 
Muravjovas lietuvišką spaudą uždraudė be jo- 
kio rašto. 

Ši užuomina mus nukreipia į Romos po- 
piežių, Katalikų Bažnyčios galvą. Dėl galėjimo, 
atseit, teoretiškai jis gali ką nuspręsti ir žo- 
džiu. Juk Kristaus pirmojo vietininko šv. Pet- 
ro, be to, kas yra Apaštalų Darbuose, nėra likę 
jokių rašytinių sprendimų. Kad aktualus po- 


252 


piežius pačiu veikimo faktu gali pakeisti iki 
tol buvusią procedūrą, puikus pavyzdys yra 
dabartinio Jono XXIII kardinolų skyrimas. 


Dėl šventųjų kanonizavimo arba paskelbi- 
mo. Iki 4-to amž. šventųjų skelbimas buvo 
vietinių bažnyčių bei bendruomenių dalykas. 
Kanonizacijos formali tvarka galutinai nusta- 
tyta tik Urbono VIII 1634 m. 


Dėl šv. Kazimiero kanonizavimo. Kanoni- 
zavimo problemą ar nebus tik netiesiogiai su- 
kėlęs žinomasis popiežių istorikas Pastor (1854- 
1928). Savojoje “Geschichte der Paepste“, apra- 
šydamas Leono X viešpatavimą, jis nemini Ka- 
zimiero kanonizavimo. Reikia pasakyti, jog tai 
nėra monografija, o apžvalginis, generalizuoja- 
mas, beveik enciklopedinis veikalas. Vadinasi, 
jis negali pretenduoti į pilnumą ir visų faktų 
bei detalių apėmimą. Atrodo, jog Kazimiero by- 
lai nušviesti nepilnai iki šiol panaudota Lietu- 
vos ir Lenkijos šaltiniai, ypačiai provincialinių 
ir paskirų vyskupijų sinodų aktai. Juk visos 
Lietuvos-Lenkijos sinodai yra buvę: 1607 m. 
Petrikave, 1621 — ten pat, 1628 — ten pat, 
1634 — Varšuvoje, 1643 — Varšuvoje. Žemai- 
čių vyskupija buvo susirinkusi 1555-ais m. pir- 
mą kartą ir 1636-ais — antrą. Taip pat svar- 
bu turėti galvoje, jog kanonizacijos popiežiaus 
Leono X laikais yra įvykęs visuotinis Latera- 
no V Bažnyčios susirinkimas (1512-17). Ten 
vienaip ar kitaip mūsų šventojo klausimas ga- 
lėjo būti paliestas. Dar svarbu popiežiaus iti- 
neraras bei keliavimų sąrašas: kartais leidžia- 
mieji raštai susiję su pasirašančiojo aktualia 
buveine. Minėtame Laterano susirinkime buvo 
ir Lenkijos vyskupai. Be to, Lenkija-Lietuva, 
Leono X organizuojamo kryžiaus žygio prieš 
Turkus įtakoje, suartėjo su popiežium. Jonas 
Laskis, Gniezno arkivyskupas, gavo titulą le- 
gatus natus, kurį raštą parvežė žinomasis Ploc- 
ko vyskupas Erazmas Ciolekas. Pagaliau, reikia 
nepamiršti, jog Leonas X buvo „darbingas li- 
teraliai iki pat mirties — 1521.XII1, o dar 
XI.30 išleido kelias breves. 


Svarbu ir ano meto raštinės technika: ar 
buvo rašoma tik vienas, ar keli originalai ir 
kiek kuriuo atveju adresatų. Be to, Leono X 
ir Klemenso VIII raštinės personalas ir konkre- 
tūs metodai, sudarant bules ir breves. 


Ne 
(NN 


Jėzuitas tėvas Rabikauskas “Aiduose" yra 
instruktyviai sugretinęs Kazimiero ir lenko do- 
mininkono Jacinto (Hyacinthus, Jackus) bylas. 
Jacintas buvo miręs 1257 m. Dėl jo kanoniza- 
cijos žygiai pradėta daryti vėlių vėliausiai 
1480 m. (tuomet jo relikvijos garbinta). Jo 
procesas ėjo lygiagretiškai su Kazimiero. Kaip 
yra Klemenso VIII bulėje, Leonas X Jacintą bu- 
vęs linkęs kanonizuoti (Bolandistų Acta Sanc- 
torum, t. II-34). Bet dalykas vis traukėsi prie 
Klemenso VII, Pauliaus III, Grigaliaus XIII, 
Sixto V ir Grigaliaus XIV, būtent, ištisus 75 
metus. Tik Klemensas VIII 1594 m. išleido ka- 
nonizuojamą bulę (šventė rugpj. 16 d.). Mums 
Čia svarbūs 3 faktai: Klemensas VII Jacinto 
šventę ir paveikslą buvo leidęs jo ordeno (do- 
mininkonų) ribose; Paulius III leido oficijų; 
1594 m. išspausdinta jo biografija ir po to jau 
kanonizacija. 

Atrodo, lotyniška šventojo biografija pa- 
orastai yra glaudžiai susijusi su jojo kanoni- 
zacija. Bet nuo Jacinto mirties iki bulės pra- 
ėjo apie 350 metų! Tuo tarpų Kazimierui, pa- 
gal Klemenso VIII ir Bolandistų datavimą, ka- 
nonizavimo procesas užtruko vos 37 metus. 
Dėlko? — Čia, be kanonizavimo grynai išvidi- 
nių veiksnių, lemiamą rolę bus suvaidinusios 
dvi išorinės aplinkybės — šventasis buvo ga- 
lingo karaliaus sūnus ir brolis ir dar patsai 
Lietuvos valdytojas ir, antra, kardinolo brolis. 
Šv. Kazimieras (1458-1484) kaip žinoma, buvo 
sūnus Lenkijos-Lietuvos karaliaus Kazimiero 
(Jogailos sūnaus) ir tikras brolis kardinolo 
Fridriko (m. 1503), gavusio tą poaukštį iš Alek- 
sandro VI (1493). Taigi, šventojo kanonizaci- 
ja prasidėjo, jo tikram broliui kardinolui dar 
gyvam esant. 

Aišku, Kazimiero kanonizacija, kaip ir ki- 
tų, ėjo palaipsniui. 1501 m. Aleksandras sutei- 
kia atlaidų šv. Andriejaus ir Stanislovo koply- 
čiai, kame gulėjo šv. Kazimiero kūnas, kadan- 
gi ten “stebuklai darosi" (Opisanie rukop. ot- 
delenia vilensk. publičm. biblioteki, III, Vilna 
1898, p. 52). Bet tas pats šaltinis (p. 75) kal- 
ba, kad Vilniaus kapitula 1602.III.15 vieną sa- 
vo kanauninką išsiuntusi į Romą su pinigais 
šv. Kazimiero “kanonizacijos reikalais“. Labai 
teisingai tėvas Rabikauskas aukščiau minėto- 
je vietoje nurodė, kad tą “kanonizaciją'? reikia 
imti cum grano salis. Ji čia reiškia viską, kas 
susiję su šventojo liturgija ir jo garbinimu. 
Anžra vertus, tas šaltinis yra ne pats kapitu- 
los protokolas, bet jo santrauka, pasak leidi- 
nio rusiško titulo, "aprašymas"  (opisanije). 
Beveik visiškai tikra, jog jis ne katalikų mo- 
kyto teologo darbas. “Kanonizaciją"', kaip ant 
delno, išaiškina (atseit, kurios būk prašė Vil- 
niaus kapitula) Klemenso VIII brevė (1602 m.), 


be niekur nieko pasakydama, jog kanonizacija 
(šiuo atveju be kabučių) šventojo Kazimiero 
buvusi atlikta Leono X, jis gi,kaip prašomas, 
leidžiąs jo dieną Lietuvoje ir Lenkijoje švęsti 
ritu duplici, t. y. augštesniu ritu. 


Paklausykime savojo Bažnyčios istoriko 
vysk. Motiejaus Valančiaus. Pagal jo “Žemaij- 
tiu Wiskupistę“ (II, 221) šv. Kazimiero reikalas 
buvo svarstytas Žemaičių vyskupijos antraja- 
me sinode. Žodis į žodį: “Sv. Kazimiers Lanku 
karalajtis, nu Tiewa Szwęntoje paskirts į wisu 
wisos Lietuwos užtaritojus, tape węnkart glo- 
bieju ir musu wiskupistes. Antrus žemajtiu mu- 
su susirinkims (parsk. 18) szejp tami daliki 
pasakie: 

“Popiežius galibi sawa dalejda wisaj Lie- 
tuwos Kunigaiksztistej dieną S. Kazimiera daj- 
lej atlikti ritu duplici cum octava; todiel žode 
jo klausidamis norem, kad diena to užtarito- 
jaus but szwęntinama ir atliekama ritu duplici 
cum octava“. Tas sinodas buvo 1636 m. (žiūr. 
Žem. Wisk., II, 151-155). Jo darbai išspausdin- 
ti, kaip Acta Dioecesanae Synodus Samogitien- 
sis, Vilnae 1636. Yra ir Acta Guartae Synodus 
Samogitiensis, ten pat, 1647 m. (apie visus si- 


nodus žiūr. Valančiaus veikalą II, 151 tol.), 
Dabar tas intriguojantis  lietuviškumo 
klausimas. Lietuvos istorikui, rašančiam apie 


šventąjį Kazimierą, mūsų įsitikinimu, būtinai 
reikia ir šį dalyką pagvildenti. Lenkų istori- 
kai (nei kiti) to nedaro, kadangi tai lietuvių 
tautos ir jos tyrinėtojų specifinis reikalas bei 
uždavinys. 

Šventojo tėvas Kazimieras buvo tikras lie- 
tuvis, būtent, sūnus Jogailos ir jo trečiosios 
žmonos Zofijos Alšėniškės. Vadinasi, jo abu tė- 
vai lietuviai. Tasai Kazimieras Jogailaitis, nors 
jaunus metus praleido Krokuvoje, bet buvo įta- 
koje savo lietuvės motinos iš Alšėnų. Be abe- 
jo, tėvas Jogaila, jis ir motina, gyvendami 
lenkiškoje aplinkoje, savo tarpe nuoširdžiai pa- 
sikalbėdavo lietuviškai. Kazimieras, be lietuvių | 
kalbos, dar kalbėjo lenkiškai ir rusiškai, bet 
lotyniškai neišmoko.  (Palyg. Encyklopedja 
Powszechna, V, 1933, 483). Atsitiko kurijozas 
per jo jungtuves su Elzbieta iš Austrijos: ka- 
dangi Jonas iš Kapistrano nemokėjo nei len- 
kiškai, nei vokiškai (Elžbieta, mat, vokietaitė), 
tad negalėjo sujungti, ką priverstas buvo pa- 
daryti Krokuvos vyskupas Zbignevas Olesnic- 
kis. Šv. Kazimiero tėvas 1440 m., dar vi- 
sai jaunas, atvažiuoja į Vilnių ir susyk paten- 
ka, taip sakant, į lietuviškumo verdantį kati- 
lą. Mat, Jogaila jį čion siunčia, pasak Dlogušo, 
kad valdytų, kaip “vietininkas ir gubernato- 
rius" (vicarius et gubernator), tuo tarpu Lie- 
tuvos veikėjai jį be niekur nieko išrenka pil- 

VYTAUTAS IGNAS 

nateisiu Lietuvos didžiuoju kunigaikščiu. Tai 
patriotizmo bei lietuviškumo aktas, kadangi pa- 
gal Žygimanto Kęstutaičio unijas, Lietuva, jam 
mirus, turėjo tiesiogiai atitekti Lenkijai. Ka- 
zimierą apspinta. ir paima savo globon didieji 
Vilniaus veikėjai — vyskupas Motiejus, Petras 
Monsirdaitis, Geštautas, Manvydas. .-Ypačiai jį 
veikia motinos tėvas kunigaikštis Jurgis Al- 
šėniškis ir Jonas Goštautas. Anot Dlogušo, jie 
jaurąjį „valdovą “moko savo kalbos ir. papro- 
čių" ,(linguam „et mores suos instituunt, Hist. 

Pol, XII, 96, 623, 659). Tie lietuviški sluogs- 
niai 1446 m. Vilniaus seime jam drauste už- 
draudžia būti Lenkų karalium. Kadangi jo bro- 
lis Vladislovas mirė, tad Lenkai prisispyrę kvie- 
tė Kazimierą priimti Lenkijos vainiką. Jis vis 
spyrėsi. Pagaliau, lietuviai sutiko išleisti 
(1446). Bet išgavo garsiąją 1447 m. privilegi- 
ją, kad jis nemažins Lietuvos žemių ir ne- 
skriaus lietuvių. (Plg. mano "Švitrigaila", Kau- 
nas 1938, pp. 69-70, 163 tol.). 


Vilniuje šventojo tėvas, be abejo, sustip- 
rėjo lietuviškume. Juk senelis Motiejus, buvęs 
Žemaičių, dabar Vilniaus vyskupas kalbėjo 
gerai lietuviškai. Turėjo kalbėti ir aukščiau 
minėti didikai. 

Kad Kazimieras mielai pasidavė jųjų ir 
apskritai lietuviškumo įtakai, turime ir oficia- 
linių bei dokumentinių liudymų. Kai Lenkijos 
valdantieji sluogsniai norėjo žūt-būt jį palenk- 
ti, kad priimtų Lenkijos vainiką, jie sutiko pa- 
tenkinti jo norus, 1446.IX.17 Lenkų bajorai pa- 
reiškia sutinką, kad Kazimieras, kaip karalius, 
galės “laikyti namiškius-palydovus bet ku- 
kurios kalbos (familiares ligwagii cuiuscungue 
tenere, habere et fovere). Čia, aišku, eina rei- 
kalas ir apie lietuvių kalbą. Kadangi konteks- 
te kalbama apie valdovo persikėlimą iš Lietu- 
vos į Lenkiją (Codex Epist. Saec. XV, t. III, 
p. 6). Antra vertus, pagal Dlugošą, garsusis 
vyskupas — politikas Olesnickis 1452 m. Ka. 
zimierui prikaišioja, kad kambariuose (in suc 
cubiculo).  laikąs vien lietuvius. 

Ir tapęs Lenkijos karalium, Kazimieras la- 
bai dažnai lankosi Lietuvoje. 1449 m. čia išbū- 
na žiemą, pavasarį ir vasarą. Kai iškildavo 
nesklandumų su lenkais, jis grasindavo rezig- 
nuosiąs ir persikelsiąs į Lietuvą. Ir jojo tė 
was Jogaila čia, būdavo, lankosi beveik kasme“ 
"Hist. Pol, III, 543,-1V,150,.-189:-202-- 1012) 
Dlugošas pasigardžiuodamas aprašo jųjų me 
džiokles, neužmiršdamas pastebėti, kad grįžde 
mi vežasi į Lenkiją sumedžiotos žvėrienos. 

Tiek apie šv. Kazimiero tėvą. Patsai jau- 
nuolis gimė ir augo Krokuvoje, atseit, lenkiš- 
koje aplinkoje. Dominuojančio lenkiškumo nau- 
dai buvo ir faktas, jog jo motina buvo vokie- 
te Elzbieta iš Austrijos. 

Vis dėlto šv. Kazimieras, kaip vaikas ir 
besiformuojantis jaunuolis, turėjo justi ir lie- 
tuviškumo įtaką. Juk jo tėvas; kaip matėme, 
brangino lietuviškumą, mokėjo tą kalbą ir, lo- 
giškai ir žmogiškai sprendžiant, turėjo kalbė- 
ti lietuviškai bent su tarnais, atsivežtais iš Lie- 
tuvos. Vaikas, aišku, negalėjo negirdėti tų pa- 
sikalbėjimų. Sprendžiant pagal visur ir visuo- 
met galiojančius psichologijos ir pedagogikos 
dėsnius, vaikas ir jaunuolis Kazimieras jau Kro- 


kuvoje bus susipažinęs su lietuviško žodžio 
skambėjimu ir, mažiausia, tą kalbą bent kiek 
supratęs. Juk jojo jaunos dienos buvo panašios 
į Amerikos vaikų, kurių vienas tevūų“ vra lie 
tuvis. Kazimiero atveju dar prisidėjo tarnai. 

Psichologiškai ir pedagogiškai nustatyta, 
kokią milžinišką įtaką vaikams daro jų moky- 
tojai bei auklėtojai. Šv. Kazimiero ir vyresnio- 
jo brolio Vladislovo mokytoju buvo lenkas 
Jonas Dlugošas, savo pavardę pagal lenkišką 
reikšmę (dlugy — ilgas) lotyniškai rašęsis 
Longinus. Tai garsiausias lenkų kronikininkas, 
beveik priartėjąs istoriko lygį. Jojo didžiulė 
Historiae Polonicae, lotyniškai parašyta 1455- 
1480 metais, dalinai išspausdinta 1615 m., Oo 
ištisai — 1711-1712 m. 1761-72 metais naujai 
išleista Varšuvoje. Nepilnas leidimas išėjo 
1840-44 m., o pilnas, geriausias (vadinamas 
Przezdzieckio) ir paskučiausias — Krokuvoje 
1863-87 metais. Apima kelioliką didžiulių to- 
mų su lotynišku tekstu ir lenkišku vertimu. 
Apie Dlugošą yra rašę labai žymūs lenkų is- 
torikai, kaip Mecherzynski, Smolka, Bobrzyns- 
ki, Caro ir kiti. Taip pat rusų, čekų. Lenkų 
dlugošinės studijos, pagyvėjusios po I pasau- 
linio karo, eina iki dabar. 

Dlogušas, gimęs 1415 m., išėjo Krokuvos 
un-tą ir buvo Krokuvos kanauninku. Bet svar- 
biausias jo darbas tai sekretoriavimas Zbigne- 
vui Olesnickiui, Krokuvos vyskupui, vėliau kar- 
dinolui, garsiam Lenkijos kancleriui, kuris bu- 
vo spiritus movens to krašto politikos ir žino- 
mas diplomatas visoje Europoje. 

Žinoma, Dlugošas buvo lenkas ir rašė sa- 
vo krašto garbei. Bet jis nebuvo nei sausas 
mokslininkas, nei užsikirtęs doktrinierius. Tik 
16-tus metus eidamas, pradėjęs dirbti vyskupo- 
kanclerio raštinėje (1431), jis išaugo praktiš- 
kas, sakytume, gyvenimiškas. Universitete ne- 
sistengė padaryti mokslo laipsnio. Nevargo su 
tuomet madingomis Europoje klasikinių kalbų 
studijomis ir savo kroniką-istoriją rašė papras- 
tai lotyniškai be kokių stiliaus mandrybių. 

Tad suprantama, jei jis linko į praktiškus 
mokslus ir į gamtą. Ir važinėjo važinėjo — 
po Lenkiją, Prūsiją, Čekiją, Vengriją, Italiją, 
net buvo nuvykęs į Palestiną. Žinoma, vis vals- 
tybės ir kanclerio reikalais. Keliskart lankėsi 
Torne, Dancige, Marienburge. Vienas vardas 
yra Nerga Villa (gal Nėringa?). Tai Lietuvos 
pašonėje. Ir pačioje Lietuvoje buvęs kelis kar- 
tus. Atrodo, jog buvęs apie Trakus (1421), mat, 
rašo, jog Jogaila prakalbėjęs lietuviškai (Lithu- 
anice). Įdomu, jog, pasak Smolkos ir Bobrzyns- 
kio (Jan Dlugosz, Krakow 1893) Dlugošas bu- 
vojęs Lietuvoje, kaip karaliaus vaikų auklėto- 
jas ir tai dažnai (bywal często). Atrodo, jog 
pažinojo vietas nuo Gardino iki Kauno. 


, Tad labai ir labai naturalu, jei Dlugcšas 
1 savo "Istoriją" prirašė galybes praktiškų dą- 
lykų. Apie upes, ežerus, kalnus, orą, augalus, 
daržoves, gėles, archeologines iškasenas... Zig- 
mantas III net buvo uždraudęs Dlugošo veika- 
lą spausdinti, girdi... priešas galis pasinaudoti 
geografinėmis žiniomis (bet Szęsny Herbert 
1615 m. apėjo draudimą ir Dobromile dali “Is- 
torijs' išspausdino). Apie Dlugošą, kaip geo- 
grafą, jau 1851 m. rašė geografijos profesorius 
Vinc. Pol (“Rocznik Tow. Nauk. Krajowych'"', 
t. VII), Fr. Bujak 1901 (“Przewodnik Naviki 
i Literatury"); B. Olszewicz (J. Dlugosz, oj- 
ciec krajoznawstwa polskiego, Warszawa 1915); 
St. Pawlowski (“Kosmos" 1915); M. Polaczek, 
Wakania klimatyczne w Polsee (Jan Diugosz, 
Geograf Polski, Lwow 1925); A. Rogolanka 
(Poznan 1950). Geriausias darbas yra Jan Kor- 
naus, Jan Dlugosz, Geogr. Polski XV w. (Lwow 
1925, angl. ir lenkišk.). Aukščiau minėtas Bu- 
jak Dlugošą stato greta garsiausių anų laikų 
geografų, jei, girdi, tokių iš viso buvę. 

Po to savaime suprantama, jog Diugošas 
domėjosi svetimomis kalbomis. Jo Historiae Po- 
lonicae prikaišiota svetimų žodžių ir sakinių. 
Grunwaldo kautynėse kryžiuočiai šaukę vokiš- 
kai “herum! herum!" Dancige buvusi gatvė “Fi- 
schergasz". Prūsų misijonierius Adalbertas-Vai- 
tiekus “pagal tautybę ir kalbą buvęs čekas“ 
(Bohemus natione et lingua, Przezdz. t. X, 133). 
Patsai istorijos rašytojas sakosi, senas būda- 
mas, išmokęs rusiškai. 

Jis negalėjo nesidomėti ir lietuvių kalba. 
1405 m. kryžiuočiai, užėmę Žemaitiją, čia val- 
dytoju paskyrę Mykolą Kuchmeisterį, kadangi 
“mokėjęs lietuvių ir žemaičių kalbą" (guod lin- 
guae Lithuanicae et Samagitticae gnarus esset, 
Przezdzieckio leidime, t. 12, p. 563). Prūsai 
klausą su lietuviais vieno, kuris “jųjų kalba 
vadinamas Criwe“ (Criwe eorum lingua appe- 
latus est, t. 10, 151-2). Jis įdomiai ir, pridėsi- 
me, gana tiksliai aiškina prūsų ir lietuvių san- 
tykį. “Kadangi prūsai, lietuviai ir žemaičiai pa- 
žįstami esą vienokių papročių, kalbos ir gimi- 
ningumo... Nors pačios tos giminės skiriasi žo- 
džių ištarimu, panašiai kaip lenkai, čekai ir ru- 


sai, vis dėlto daug kame yra panašios..." (Vnius 


enim et moris et linguae cognationisgue Pru- 
theni et Lithuani Samagitaegue fuisse dinoscun- 
tur... Guamvis gentes ipsae in prolatione ver- 
borum differunt, guemadmodum Poloni, Bohe- 
mi et Rutheni, nihilominus in multis conve- 
niunt...'? tnp. 152). 

Tiesiog klasiškas yra aukštaičių ir žemai- 
čių tarmių' aiškinimas (naudotas ir Vytauto 
toje pačioje byloje dėl Žemaitijos, tad gal iš 
jog 1“ perimtas). 12 (Žemaičiai) iš miškų 
liūdėjimo pilnais prašymais ir aimanavimais 

kreipdavosi į kunigaikštį Aleksandrą ir jo ka- 
riuomenę: kad jiems neleistų būti nualintiems, 
pavergtiems (ir atskirtiems) nuo jo valdžios 
ir lietuvių, su kuriais, dėl tos pačios kalbos 
ir papročių giminingumo, sudarą vieną giminę 
ir vieną tautą...; kadangi Žemaitija gavusi to- 
kį vardą dėl to, kad jųjų kalboje tai reiškią 
žemesnį kraštą, būtent, pažymėjimui skirtingu- 
mo nuo Lietuvos, kurią abi giminės vadinančios 
augštesniuoju kraštu“ (Samogithae... Alexand- 
rum Ducem eiusgue exercitum luctuosa prece 
et eiulatu alloguebantur ex siluis: ne eos a 
suo Principatu et Lithuanis, cum guibus vna 
gens et unus populus, tam linguae identitate 
guam morum cognatione forent...; cum Samogi- 
thia lingua eorum sonet terra inferior, ad diffe- 
rentiam Lithuaniae, guam utrague gens supe- 
riorem appellat, id vocabulum sortita, Hist. Po- 
lon; XII, p. 563). 

Į tą sieksninį perijodą Dlugošas įterpia 
staigmeną — lietuviško sakinio gabalą. Mūsų 
žiniomis, tai vienintelis reiškinys XV-to am- 
žiaus mūsų istorijos šaltiniuose. Tai lotyniška- 
me sakinyje šitaip išrodo: “... guoniam (Samo- 
githae) nullo pacto Vakkis ahridlis, id est Cru- 
ciferis Teutonicis, vellent subiecti esse“. Lietu- 
viškai: “... kadangi (Žemaičiai) jokiu būdu ne- 
norėję būti pavergti Vakkis ahridlis, tai yra, 
kryžiuočiams vokiečiams“. 

Nesvarbu, kad tuodu žodžiai lietuviui ne- 
suprantami, bet svarbu ir svarbiausia yra tai, 
kad Jonas Dlugošas juos, kaip originalinius lie- 
tuviškus, įrašė į Historiae Polonicae, atseit, į 
veikalą, į kurį įdėjo viso savo gyvenimo dar- 
bą, žinias ir patyrimą, veikalą, kuris jo auto- 
riui nupelnė amžiną garbę. Vakkis ahridlis pras- 
mė čia antraeilės reikšmės. Tuodu žodžius, kaip 
jie yra juoda ant balto, galėjo parašyti pats 
Dlugošas, galėjo parašyti perrašinėtojai ir per- 
rašinėtojų perrašinėtojai, galėjo, pagaliau pa- 
daryti spausdintojai. Atrodo, jog greičiausia 
čia perrašinėtojų ar spaudos technikų darbas: 
juk nuo parašymo iki galutinio išspausdinimo 
buvo praėję kone pustrečio šimto metų. 

Žinomas ir įrodytas faktas, kas atsitinka 
su kalba, kurios žodžius užrašo jų nesupran- 
tantis autorius. Dar daugiau žinoma ir dar dau- 
giau įrodyta, kas pasidaro su tekstu, kurį per- 
rašo ar spausdina jo nesuprantantis žmogus. 
Spausdinimo atveju klasikinis pavyzdys yra La- 
sickio veikalas “De diis Samagittarum“, išsp. 
1560. Čia tokis kratinio kratinys dievų taria- 
mai lietuviškų vardų, jog daugumoje atvejų 
čia lietuvis nesusigaudo. 

„ Taigi nesusigaudo. Rašytojai, net moksli- 
ninkai, neimdami galvon perrašinėtojų ir spaus- 
dintojų suklydimų, mėgindami aiškinti spaus- 

dintus tariamai lietuviškūs tekstus, tik apsijuo- 
kino, daugiau nieko. Beaiškinant vadinamą 
Kęstučio priesaiką, taip atsitiko Kaz. Jauniui, 
Ed. Volteriui ir kitiems. 

Tik kuomet lietuviški dalykai pradėta 
spausdinti lietuviškose vietose ar bent prižiū- 
rimi lietuvių korektorių, jie pasidarė ir lietu- 
viui suprantami. 

Apsijuokinimu  susitepė ir kitų tautų 
mokslininkai. Kad ir to vakkis ahridlis atve- 
ju. Tuos lietuviui nesuprantamus žodžius Kro- 
kuvos un-to prof. Karolis Mecherzynski lenkiš- 
kai išvertė “... Wakkom obrzydlym“ (Dlugošo 
vertime pas Przezdzieckį, IV, 530). Obrzydly gi 
lietuviškai yra milžinas. 

Po to, kas pasakyta apie Dlugošą, logiškai 
ir faktiškai galvojant, atrodo, jog jis savo au- 
klėtiniui Kazimierui negalėjo padaryti neigia- 
mos įtakos lietuvių kalbos atžvilgiu. O jis mo- 
kė — auklėjo jaunuolį nuo 9-tų iki 17-tų am- 
žiaus metų (1475). Kaip matėme, šv. Kazimie- 
ras (1458-1484) ankstyboje jaunystėje jau bus 
turėjęs pažintį su lietuvių kalba. O kūdykys- 
tės ir jaunystės įspūdžiai yra tik ar ne stip- 
riausi. 20 metų amžiaus (1478) jis atvažiuoja 
Lietuvą ir čia išgyvena 6 metus. Kadangi jis 
čia rezidavo, kaip karaliaus vietininkas, tad ne- 
išvengiamai, daugiau ar mažiau, turėjo santy- 
kių su Lietuvos vadovaujančiais asmenimis. Ka- 
dangi Vilnius prieš 30 metų buvo lietuviškumo 
kunkuliuojantis katilas, padėtis nebus galėjusi 
radikaliai pasikeisti. Juk čia ir šimtą metų vė- 
liau dar buvo sakoma lietuviški pamokslai. To- 
kis kunigaikštis-vyskupas Merkelis Giedraitis 
pasirodė gražiai mokąs lietuviškai. Tad jauna- 
sis karalaitis vienaip ar kitaip bus ir Lietuvo- 
je susidūręs su lietuvių kalba. Pagaliau, jojo 
tėvas labai dažnai čia lankydavosi. Šventojo 
laikų situaciją gali iliustruoti padėtis 100 metų 
vėliau. Tuomet kaip tik dedama pagrindai lie- 
tuvių kalbos plėtojimuisi ir tam vadovauja 
augštesnieji luomai: kunigaikštis Merkelis Gied- 
raitis, bajorai Mažvydas, Daukša, Sirvydas ir 
kiti. Tad, manome, galima tvirtinti, jog šv. 
i mažių mažiausia, suprato lietuviš- 
ai. 

Baigiant, keletas dalykų apie šv. Kazimie- 
rą iš Žemaičių vyskupo Valančiaus, kuris pats, 
be Motiejaus, turėjo ir mūsų šventojo vardą. 
Varnių katedroje buvo šv. Kazimiero altorius 
(Žem. Wiskupiste, Wilnius 1848,1,260). Kražių 
bažnyčios varpas, nulietas Kražiuose 1639 m., 
turėjo įrašą: 

Casimire terris mire, 

Coelis mirabilior. 

(Kazimierai, tu nuostabus ant žemės 
Dar nuostabesnis danguje) 


(tnp. 157, prieraše) 

Valančius savo užrašuose 1861 m. paste- 
bėjo: norėjęs “... atstatyti nuo senovės buvu- 
sią ant Neries kranto koloną su stovylomis 
šv. Petro ir Jono, Kazimiero ir Stanislovo''. Vie- 
ta buvo prie Kauno ir vyskupo projektas bu- 
vo mūro pastatas, augščio 2 sieksnių, o plo- 
čio ir ilgio — po sieksnį. Rusų valdžia nelei- 
do (A. Alekna, Vysk. Valančius ir 1863 m., 
“Mūsų Senovė“, 1921 m., p. 27). 


Reziumuojant šv. Kazimiero kanonizaciją, 
dalykas išrodo šitaip. Klemensas VIII savo 1602 
m. brevėje apie šv. Kazimiero šventės pakėli- 
mą į augštesnį ritą aiškiai sako, kad tas šven- 
tasis kanonizuotas Leono X. Tuo tarpu apie 
šv. Hyacintą, kurio byla ėjo prie to paties Leono 
ir dar lygiagretiškai su Kazimieru, jis pareiš- 
kia, kad tas popiežius buvęs tik “linkęs" (in- 
clinatus, pas Bolandistus) aną kanonizuoti. Va- 
dinasi, jis Leono X nusistatymą ir veiksmus 
abiejų šventųjų atžvilgiu traktuoja skirtingai. 


Abejoti tuo, kaip daro d-ras Z. Ivinskis, 
yra abejoti Klemenso VIII patikimumu. Tai vie- 
na. Antras dalykas (formaliniu bei technišku 
atžvilgiu, dar svarbesnis) yra abejojimas to po- 
piežiaus raštinės patikimumu bei kompetenci- 
ja. Juk popiežiaus raštus redaguoja ir rašo jo 
raštinė plačia prasme (kartais tai apima įvai- 
rias įstaigas bei kongregacijas). Kad raštinės 
būta kompetentingos, matyti iš to paties Kle- 
menso VIII šv. Hyacinto kanonizuojamos bulės 
(1594 m.), kame detališkai išskaičiuojama, kas 
nuo Leono X kitų penkių popiežių buvo per 
75 metus padaryta tos bylos reikalui. Vadinasi, 
1602 m. brevės rašytojai jau prieš 8 metus 
buvo patikrinę Leono X kanonizuojamus aktus. 


Dėl to priimta ir standartinė nuomonė 
Lenkijoje (Encykl. Powszechna) ir Italijoje 
(Encicl. Italiana) yra, kad šv. Kazimieras kano- 
nizuotas Leono X. Implicite tai reiškia ir tų 
kraštų Bažnyčios istorikų bendrąją nuomonę. 
Vadinasi, data yra 1521 m. Ne ką skiriasi Ame- 
rikos The Catholic Encyclopedia (XV, 402), ka- 


me kanonizavimo popiežius Adrijonas VI ir me- 
tai 1522. Tas posmas parašytas L. Abrahamo, 
buvusio kanonų teisės prof. Lvove (Lemberge) 
ir Krokuvos Mokslų Akad. nario. 


Dėl kurio dokumento neradimo istorikų 
priimta nedaryti argumento prieš pati faktą. 
Ana, pirmos eilės Lenkijos istorikas St. Kutze- 
ba ir Wl. Semkowicz šaltinių rinkinyje “Akta 
Unji Polski z Litwą" (Krakow 1932) keletą 
unijos dokumentų pažymi metais ir eiliniais nu- 
meriais pačiame tekste, nors pačių dokumentų 
čia nėra ir leidėjų pažymėta, kad jų nerasta. 
Nesilaikyti šitokios praktikos yra iš nepalan- 
kios aplinkybės žūt-būt ir per fas et nefas 
stengtis nukalti argumentą. 

Čia, Amerikos Jungtinėse Valstybėse, senų- 
jų lietuvių emigrantų kartais klausiama (neži- 
nia dėl ko, tai implikuoja ir Z. Ivinskis), tai- 
gi dėl ko šiame krašte lietuvių bažnyčių šv. 
Kazimiero vardu esą daugiau, nei pačioje Lie- 
tuvoje. Atsakymas labai paprastas. Kadangi 
krikščionybė Lietuvoje prasidėjo XIII amž. vi- 
duryje ir pastovios bažnyčios pradėjo atsirasti 
XIV-jo pradžioje. Masiškai gi jos pradėta sta- 
tyti ir parapijos steigti apie XIV amž. pabaigą. 
Vadinasi, Lietuva tvarkėsi katalikiškai mažiau- 
sia 150 metų prieš Kazimierą. Taigi daugumas 
parapijų su bažnyčiomis jau egzistavo, aišku, 
su savo specifiniais vardais, t.y., šventųjų var- 
dais. Šv. Kazimierą globėju galėjo imtis tik vė- 
liau steigiamosios, kurių buvo, palyginti, ne 
tiek daug. Dar vienas su mūsų šventuoju 
susijęs dalykas. Retai kam žinoma, kad šv. Ka- 
zimieras yra užtarytojas nuo “maro ir bado", 
kaip giedama Visų Šventųjų litanijoje (angl. 
from famine and plague). Tai turi visi šven- 
tųjų užtarytojų (patron saints) sąrašai. Su- 
prantama, ir angliški. Įdomu būtų istoriškai 
patyrinėti, kuomet ir kokiomis aplinkybėmis 
mūsų Kazimieras paskelbtas “užtarytoju nuo 
nuo maro ir bado“. Tyrinėjimas, galimas daik- 
tas, nušviestų vieną kitą atžvilgį bei niuansą 
to šventojo kanonizacijos. 

ANTANAS 
GUSTAITIS 


BENDRAI 


Bendrai mes maikėjam, bendrai mes vaikėjam, 
Vieningai nukeikiam, kurs griauna ar kuria, 
Bendrai mes į priešą kiek pasišokėjam 

Ir vėl kišam galvas į bendrą kepurę, — 
Bendrai mes, tautiečiai, ne šuns vėdarai, 

Jei taip išsireikšti bendrai. 


Bendrai apsirašę, bendrai atsiprašę, 

Vėl vyras į vyrą, petis gi į petį 

Už bendrą teisybę, už didžią ir gražią. 
Vanojam viens kito vėl kailį tą patį, — 
Vienam tenka grūdas, kitiem tik švendrai, 
O laurų vainikas — bendrai. 


Bendrai susidėję, bendrai nusidėję, 

Vėl vienas prieš kitą parpuolam ant kelių, 
Vėl meilė didėja, aidėja idėja, 

Vėl šypsos žvaigždelės, kaip akys vaikelių, 
Vėl beldžias į langą dvynukai gandrai, — 


č 


Mums didina šeimą bendrai. 


Bendrai užsigėrę už bendrą gerovę, 
Apverkiam Šešupę, rutelę ir svirtį, 

Ir neša mus vėjai, iš kojų išrovę, 

Ir stumia mus žmonos į lovą numirti, — 
Ir lieka tėvynei tiktai skudurai 

Visų patriotų bendrai. 


TEATRAS 


Jei vakar aš Dzeusas, o šiandien tik latras 
Bučiuotą bičiulį šunim vadinu, j 
Atleiskit man kaltę: pasaulis — teatras, 
Ir aš tik tautietį gerai vaidinu. 


Pastatęs ant stalo stiklinį žvėryną, 
Mokyklos draugus ir kaimynus malu. 
Išdėstau jiems glušo teisybę, tą gryną, 

O pastangos tuščios — kai mes po stalu. 

Atgimęs veduos vėl Živilę už rankos, 
Geidžiu įsikūnyt valdovu į ją, 

Vėl ilgai po šypsenų uždanga trankos 
Bumbulis dundulis vienoj širdyje. 


Glaudžiuos vėl prie šilko žavingos kanarkos, 
Tarp gėrio ir blogio nemigęs plakuos, — 

Ir lieka iš ryto tik lūpos kaip tarkos 

Ir svetimos plunksnos poeto plaukuos. 


Tik jeigu Šarūnu reik veržtis į kovą, 
Žygiuoti į priekį už laisvę visų, — 
Tai šoku, kaip liūtas įtūžęs, į lovą, 
O lovoje — Vytautas pančiuos esu. 


Aš kartais norėčiau vaidinti Kudirką, 
Kaip gaudesiu varpo maskolių vijau, 
Parodyt, kaip tvojom jį šakėm ir kirka, 
Tik vienas už tautą numirti bijau ... 


LAIšKAS “KARALIŲ IR šVENTŲJŲ* 
AUTOREI 


Dėkingas Jums už posmų rimtį, 
Už ritmą, rimą, žodį lygų, — 

Už tai, kas verčia mus atgimti 
Ir vėl naujai gyvent iš knygų. 


Aš išskaičiau ten meilės meną, 
Jausmuos Barboros viltį Stasės, 
Ir šiandien net many gyvena 
Drauge karalius ir šventasis. 


Karalius ten, kur nėr pavojų, 
Kur smilko man garbės kodylą, 
Kada prieš šventąjį kovoju, 
Kol jo net kontūrai sudyla. 


Karalius, kai veržiuos valdyti, 
Vaidint Šarūną ar Jogailą, 
Šventasis, kai greta Aldytė, 
O apgautos Jadvygos gaila. 


Esu-karalius tarp veikėjų, 

Kada geriu, kalbu, flirtuoju. j 
Arčiau namų — staiga menkėju 
Ir prie žmonos virstu šventuoju. 


„Karalius, kol veidai apvalūs, 


Neleidžia geismas nusidėti — 
Šventasis, kai, plaukam nubalus;- 
Nėra troškimo nusidėti. 


EUROPIETĖ ŽEMAITĖ 


NLROS-SOEIJAI ČIURLIONIENEI 


KEAINE MI VALTKUS 


Grįžusi iš Rusijos, ponia Čiurlionienė pa- 
bandė prikibti prie Lietuvos kūrybinių pastan- 
gų laikinoje sostinėje Kaune: kas gi anuomet 
nenorėjo pridėti bent keletą savo plytų prie 
vargingai, bet entuziazmingai statomųjų nepri- 
klausomos Tėvynės rūmų? Juoba Čiurlionienė. 
Vyravo vidurkis. Bet koks! — Pilnas ryžto, ug- 
nies, pasiaukojimo! tuo atžvilgiu tiesiog nuosta- 
bus. Ir kokius darbus jis atliko, nedidelio rink- 
tinio būrio vedamas! Iš visų šalių priešai: bol- 
ševikai, lenkai, vokiečių bermontininkai. Ir ką 
gi? Kovoia, nugalėta (kiek tai buvo įmanoma), 
sukurta valstybė su labiausiai reikalingomis 
įstaigomis ir tai ne per blogiausiai. Žmogus tie- 
siog nebūtum tikėjęsis. Ką tatai gali padaryti 
lietuvio sveikas protas bei gera valia! 

Ir taip gyvenimas virte virė. Žmonės išsi- 
juosę darbavos, kartais skaudžiai liūdėdami dėl 
nepasisekimų frontuose, kartais džiūgaudami 
dėl pergalių. Tartum su žiburiu jieškota kiekvie- 
no kiek inteligentiškesnio asmens, nes tokių so- 
pulingai reikėjo visoms gyvenimo sritims. Tad 
kaip čia atsiliks tokia rinktinė veikėja, p. So- 
fija Čiurlionienė? Jau 1919 metais ji įsitraukė 
ir lig 1921 metų darbavos krašto apsaugos mi- 
nisterijos švietimo skyriuje Kaune. Tarp kitko, 
skaitė kareiviams paskaitas fronte, kai tuo pat 
laiku Kipras Petrauskas su Antanu Sodeika tei- 
kė jiems giesmių paguodos. 

Tais lemtingais 1919 metais bematydavau 
ponią Sofiją vien kuriais retais atsitikimais 
miesto teatre ar kurioj salėj, kai pavydus anais 
metais likimas mums lemdavo kokį vaidinimą 
ar koncertą. Anuomet nė į galvą neatėjo, o nūn 
"gal ne be pagrindo spėju, jog p. Sofija daly- 

vavo savo “Kuproto Oželio" pastatyme (ar bent 
jį suorganizavo); jis mums, anuometinei mMišria- 
jai publikai, labai patiko. Tuomet dar nežino- 
jau tą veikalą esant Čiurlionienės, nei kad ji 
anksčiau pati vaidindavo mėgėjų vaidinimuose 
ir net sceninių veikalėlių kūrė. Ir tik dabar iš 
B. Babrausko straipsnio “Drauge" sužinojau, jog 
Leningrade, Lunačarskio vardo teatrinėje bib- 
liotekoje esą du Čiurlionienės scenos vaizdeliai- 
rankraščiai, būtent: “Jaunikiai" (1913) ir “Ka- 


linys? (1914) tarp 320 lietuviškų veikalų rank- 
raščių, vaidintų Petrapily prieš 1918 m. Dar 
Voroneže ji parašiusi aną “Kuprotąjį Oželį“, 
"Pinigėlius" (kurį ir Jakštas pagyrė: girdi, ge- 
resnės komedijos savo kalboj mes kol kas ne- 
turime), daugiau — “Karalaitę tikrąją teisybę“, 
“Gegužį", “Visai pasisekė". Tik bijau teigti, kad 
tos visos pjesės buvo parašytos vien Voroneže; 
ar šiaip ar taip, 1920 m. liko išleistos keturios 
— būtent, “Pinigėliai", Karalaitė tikroji teisy- 
bė", “Gegužis", “Kuprotas Oželis'. 


Galų gale tais ūkanotais metais, antrojoj jų 
pusėj, betgi rods dar nešaltoj, likimas mudu su 
ponia Sofija tartum durte sudūrė, man apie tai 
nė svajoti neišdrįsus. O tam tikslui pasinaudo- 
jo “Vilkolakiu". Tas “Vilkolakis" turėjo bene 
būti, sumanytojų nuomone, meninis aktualijų 
— politinių, visuomeninių, meninių etc. — ap- 
žvalginis teatras, kokių būta Rusijoj bei kituo- 
se Europos kraštuose. Sumanytojas buvo bene 
Balys Sruoga. Bent tą “Vilkolakio? vardą tai 
tikrai jis pakišo. Veikiai “Vilkolakis"? atsidū- 
rė Antano Sutkaus bei Vytauto Bičiūno glo- 
boj: Sutkus daugiausia režisavo bei administra- 
vo, Bičiūnas daugiausia kūrė atitinkamas pje- 
ses. 

Atėjo atidarymo diena. Buvau ir aš gavęs 
pakvietimą dalyvauti toje iškilmėje ir ką nors 
iš savo kūrybos perskaityti. Nors dar niekuomet 
nebuvau taip viešai ką nors deklamavęs ir to- - 
dėl būgštavau, betgi sutikau (paskiau niekuo- 
met viešai su savo kūryba Lietuvoj nepasiro- 
dydavau). 

Iškilmė įvyko dabar nebeatsimenu kuriame 
name Laisvės Alėjoj, dešinėj, truputį užu Įgu- 
los bažnyčios Vytauto kalno link. Nuvykau, 
greičiausia, pėsčias, nes anuomet susisiekimo 
priemonių būta labai maža, vežikai brangūs, o 
vienintelis vadinamasis tramvajus, dvasnos kui- 
no tempiamas, vaikščiojo retai ir labai lėtai. 

Didoka salė kimšte prisikimšusi — esama 
ir stambių žuvų: prezidentas Antanas Smetona, 
Stasys Šilingas, Liudas Noreika ir t.t. Kurgi 
nebus ir mūsų anuomet jaunieji poetai — Sruo- 

ga, Binkis, Kirša (nebeatsimenu, ar buvo Gira). 
Šie bestovi pačiame salės gale, prie įeinamųjų 
durų. Ir aš nedrąsiai atsistojau jų tarpe. Dėl to, 
kad ir jie, turbūt, kiek nerimavo prieš viešai 
pasirodydami, o ir dėl to, kad dar nebuvome 
artesni pažįstami, šneka nesimezgė. 


Bet ne bėda: jau prasidėjo ir pats, ameri- 
koniškai sakant, parengimas. Kas buvo vakaro 
spykeris, kas iškirto įvedamąją kalbą ir ką jis 
pasakė, dabar visai nebeatsimenu (turbūt, dėl 
to nelemtojo jaudinimosi neįsidėmėjau). Toliau 
ėjo pats kūrėjų pasirodymas. Kaip paprastai, 
eilėj pirmieji stovėjo ir pasirodyti gavo jau- 
nesnieji, o galop — senesnės “storos? Žuvys. 
Tad pirmieji deklamavo savo poezijas - Binkis, 
Kirša, Sruoga (tikrosios eilės nelaiduoju). Ka- 
dangi galva buvo užimta savo pasirodymu, tai 
nūn nebeatsimenu, ką jie deklamavo; tiek tik 
atsimenu, jog tai buvo lyrika, trumpi kūrinė- 
liai, rimtos, net elegiškos nuotaikos. Galop atė- 
jo ir mano eilė. Per salę nusiskubinau į estra- 
dą per kažkokią miglą, lyg pasmerktasis į eša- 
fotą, rankoj nedidelė užrašų knygutė. Prisivers- 
damas būti drąsus, pakėliau akis ir apžvelgiau 
salę ... O ten veidai, veidai ... Bet kieno?... 
Ir pradėjau skaityti ... 


O ką skaičiau? ... ką pasirinkau? ... Neką 
teturėjau sukūręs — vien trumpučius lyrinės 
nuotaikos posmelius, kurie netinka viešai de- 
klamuoti, kadangi nesuskubtų klausytojų sudo- 
minti bei pagauti, jei ir geras deklamatorius 
būtum (o aš toks nebuvau). Atsitiktinai turė- 
jau parašęs ilgesnius juokelius “Poeto nelaimės", 
kur vaizdavau, kaip menkutis poetas rungias 
su nevykusiais, kartais tiesiog groteskiškais, pa- 
sišaunančiais lyg iš kokio klauno lūpų, rimais. 
Tiek tai anuomet nusimaniau, jog tokie, kad 
ir menki, juokeliai vistik susiras tarp dauge- 
lio klausytojų ne vieną, kurį įstengs prajuokin- 
ti ... Tad skaitau ir ... klausaus: jau šen ten 
juokiamasi... Skaitau drąsiau ir vėl žiūriu — 
jau nemaža linksmai išsišiepusių. Šilingas pro 
savo gausią barzdelę bei ūsus, blizgančiomis aki- 
mis, skaidriai juokias. Net pats viešpats Sme- 
tona teikias dailiai šypsotis... Tad jau visai 
prasidrąsinęs, nuritinau savo uždavinį iki gana 
triukšmingo juoko galo. Gal jie iš manęs juo- 
kės? Anuomet to nemaniau (išmintis ateina su 
prityrimu). Tikėjaus, jog tai mano satyrėlė su- 
kėlė jiems juoko. Tad gana pašankiai sprukau 
nuo estrados dešinėn, kur vedė laipteliai į sa- 
lę... Ir kaip tik tuose laipteliuose durte susi- 
dūriau ... su pačia ponia Sofija Čiurlioniene: 
ji kaip tik bekopianti į estradą skaityti savo 
šedevro. Įvyko, ko visai būčiau nesitikėjęs: ji 
stabtelėjo, ištiesė man savo rankutę, vyriškai 

paspaudė manąją, gana maloniai šypsodama, ir 
sako: “Gerai. Vykusiai pasirinkai. Ačiū!“ 


Nuėjau į poetų vietą prie durų ir veizdžiu 
į jų (poetų, ne durų) veidus — ar ir jie; tal 
pat jaučia, ką Čiurlionienė... Bet jie, rimtai 
sučiauptom lūpom, šaltu žvilgiu, žiūri kažkur 
viršum mano galvos į tolį. Jie mano nieknie- 
kiuką tiksliai įvertino. .. Je, kad būčiau turė- 
jęs bent ką nors iš tolo panašų į mūsų nepa- 
lyginamojo Ant. Gustaičio žarijas!... 


Stoviu, kaip ne savo vietoj, ir klausaus, 
ką tokį ten skaito anuometinė mūsų pirmoji 
mūza... O ji beskaitanti vieną iš savo “Dol- 
pelio pasipasakojimų“. Ir gerai beskaitanti. Ir 
talentingą dalykėlį. 

Ji buvo paskutinė. Nebeatmenu, ar kas iš- 
tvojo baigiamą žodį. Turbūt. Tuo ir baigės 
“Vilkolakio? atidarymas. Ir pradėjo “Vilkola- 
kis" energingai veikti. Buvo įdomus, gyvas, 
šmaikštus. Žmonės plačiai juo domėjos... Ta- 
čiau kažkodėl jis užgeso. Turbūt, labiausiai pi- 
niginės anemijos dėliai. O gaila. Ir dar gaila, 
kad ligšiol neparašyta jo istorijos ir nesurink- 
ta nei neišleista jo vaidintųjų dalykų... Ido- 
mu, ar kas paminės šiemet jo 40 metų sukak- 
LUVes Jė 

Vadinas, pasibaigė “Vilkolakio atidarytu- 
vės, ir svečiai guviai bei linksmai skirstėsi. Ir 
aš linksmai žingsniavau namo, dviejų labai pa- 
lankių klausytojų lydimas — Stasio Šilingo ir 
Liudo Noreikos. Buvome patenkinti ta kuklia 
iškilme. Jautėme užsimezgus kažką originalų 
ir kultūrai naudinga. 


Incidentą su Čiurlioniene greit pamiršau ir 
nemaniau vėl su ja arčiau susidursiąs. Buvo la- 
bai neramūs Lietuvai kovų bei naujakurystės 
laikai. Išsijuosę dirbome kiekvienas savo srity. 
Uoliai darbavos ir p. Čiurlionienė, tik nūn jau 
tyliai, nebekeldama triukšmo, kaip su savo 
“Lietuvoj", nes jau priaugo kiti triukšmo kėlė- 
jai. Bet likimas buvo vistik man lėmęs su ta 
nuostabiąja ponia Sofija dar susitikti ir net su- 
artėti. O tai buvo sekančiais 1920 metais. 


Anuomet darbavaus Š. Kazimiero draugijoj 
kaip faktinis “Ganytojo" bei “Žvaigždės" redak- 
torius (oficialinis redaktorius buvo prel. A. 
Dambrauskas). Gyvenau tos draugijos rūmuo- 
se, trečiame augšte, įeinant iš kiemo, mažučia- 
me bute, labai skurdžiai apstatytame. Vieną 
priešpietę kažkas beldžias į duris. Atsiliepiau 
kviečiamai. Ir kas gi bejeinanti? Gi pati ponia 
Sofija Čiurlionienė! Tiek būčiau jos tikėjęsis, 
kiek Kinų imperatorienės! Tad labai nustebau 
ir sumišau: kaip čia tokį nepaprastą asmenį 
(kurs man seniau atrodydavo lyg kokia ledo 


VYTAUTAS 
RYTAS 


IGNAS 


karalaitė) priimti ir kaip su ja kalbėti? Bet- 
gi paprašiau sėstis į vienintelę atliekamą kėdę, 
kuri, nors sena bei paliegusi, vistik dar galė- 
jo išlaikyti anuomet nesunkią ponios Sofijos 
būtybę. Ji maloniai sėdos ir labai maloniai ėmė 
su šiuo glušu kalbėtis. Ji atėjusi pas mane su 
tokiu reikaliuku: jos darbui reikią būtinai gaut 
iš kur nors pasiskolinti porą senų knygų, ku- 
rių niekur kitur negalinti gauti, tik ar pas ma- 
ne, ar per mane iš Š. Kazimiero draugijos, nes 
čia, kaip ji girdėjusi, gal tos knygos esą išli- 
kusios. Aš, deja, turėjau ją nuvilti — girdi, 
pats neturįs tų knygų; jos esančios prelato Dam- 
brausko-Jakšto  globoj jo bute: mat, jos 
esančios a. a. Vaitkevičiaus  bibliotekėlėj, 


kurią jis testamentu paliko Šv.  Kazi- 
miero draugijai. Jakštas paprastai niekam ne- 
duodąs tų knygų kitur išsinešti, o vien tik nau- 
dotis jomis vietoj — jo bute. Patariau poniai 
pačiai užeiti pas prelatą. Ponia Sofija prisipa- 
žino (kas manęs nė kiek nenustebino), jog jai 
truputį nejauku eiti pas Jakštą, nes juodu esą 
literatūriniai-asmeniniai priešai, ką gal aš pats 
žinąs. Sutikau žinąs. Ir kas gi nežinojo: juk 
Jakštas savo laiku buvo Sofiją Kymantaitę su- 
kritikavęs, lyg kokią gimnazistę. O ji, ne į už- 
pakalį spiriama, jautės, kad jos buvo tiesa, ir 
laikė Jakštą silpnu estetu-kritiku (tą vertinimą 
ji vėliau labai sušvelnino). Aš tačiau dabar į- 
tikinau ponią Sofiją, kad ji, tokia drąsi asme- 

nybė, tokia gražiai visų vertinama, drąsiai ga- 
linti eiti pas senį kritiką: jis privačiame gy- 
venime esąs labai malonus, ypač moterims la- 
bai mandagus, ką aš gerai žinąs, nes senokai 
Jakštą iš arti pažįstąs. 

Įtikinau ponią kietasprandę, ir ji ryžos pa- 
ti nueiti su savo reikalu pas aną pabaisą Jakš- 
tą. Ne tik ryžos, o ir nuėjo. Ir laimėjo. Bet 
apie tai kiek vėliau. 

Vadinas, turėjau savo liūdnam kambary re- 
tą paukštę. Ir turėjau progą iš visai arti į ją 
įsižiūrėti: vien rašomasis staliukas mudu te- 
skyrė, ir buvo aiški diena. Ta nepaprastoji vieš- 
nia besanti ne elegantiškai, tik dailiai, nors ir 
kukliai, apsitaisiusi — trumpai sakant, skonin- 
gai. Tai pastebėjau ir vėlesniame gyvenime. 
Besanti nedidukė, bet harmoningai 
Galvelė, nors atrodė didoka dėl plaukų gausu- 
mo, bet besanti gražios formos. O tie gausieji 
plaukai — kurios jie spalvos anuomet buvo? 
Taip ir negalėčiau tiksliai pasakyti. Bene apy- 
šviesios šatenės spalvos. O tas pagarsėjęs jos 
veidelis? Labai labai taisyklingas, subtiliai bal- 
tas (poetai seniau sakydavo: kaip lelijos vai- 
niklapis), tartum vidaus šviesos maloniai per- 
šviestas. Labai forminga nosytė, tobulai harmo- 
nizuojanti su veido visuma. Ypač nuostabios 
šnervės, kažkaip tartum graudingai švelnios. O 
akys? Irgi tobulos formos bei dydžio. O jų 
spalva? Taip ir nežinau ligšiol, nesgi niekuo- 
met ilgėliau nedrįsau įsižiūrėti. Paliko apskri- 
tas įspūdis: kažkas išmintinga ir valinga iš jų 
veizdi, gal truputį aštru ir šalta, kiaurai verią, 
bet vienkart patraukliai, net, ar šiaip ar taip, 
žaviai... Ypač, kai ji teikdavos maloniai (ne 
bet kam) nusišypsoti, visas tas gražusis veidas 
skaisčia gėle pražysdavo, ir iš tų šaltųjų akių 
trykšdavo nuostabiai šilti spinduliai, kur siek- 
davo tau į pat širdies gilumas. 


Tad aną kartą susitarėva, jog ji pati nu- 
eis pas Jakštą gauti ko jieškanti. Apie šį, apie 
tą pakalbėjus, naujųjų pažinių šneka išseko — 
ir“ ponia Sofija istojos atsisveikinti ;(kas manęs 
nenuliūdino, nes gi labai jos varžiaus, nors, keis: 
ta, vienkart. ir miela buvo). Išeidama, „stipriai 
spausdama ranką ir draugiškai spigindama aki- 
mis į akis, ji griežtai, bet maloniai. įsakyte įsa- 
kė: — Aš padariau tamstai vizitą, dabar tams- 
ta turėsi. padaryti sea Būtinai! Ir veikiai! 


Aš ilgai nedrįšau jai atsivizituoti. Bet“ 
gi rėikėjo. Tad tų pat metų pavasarį, kai nuo- 
stabi Kauno gamta „sužaliavo bei sužydo, Ty- 
žaus atlikti anuomet nelėn gvą kelionę į Vytau- 
to „kalno pašlaitęs, tarp 'ytauto prospekto ir 
ano, kalno, iš „dešinę nuo Įgulos, bažnyčios. 

nulipdyta.. 


Nuvykau, turbūt, lėtąja konke ligi ios baž- 
o tuokart pasileidau jieškoti užburtos 
O tų medinių namelių, pa- 
apsodintų gė- 


nyčios, 
princesės namelio. 
sislėpusių ūksminguose soduose, 
lėmis, anuomet ten buvo daug ir visur, lyg 
kokiam dideliam kaime (kur vėliau išsitiesė 
modernios gatvės su šauniais mūriniais namais 
ar grakščiomis moderniomis vilomis). Tame 
idiliškame kaime, šiltai besapnuojančiame pra- 
cities sapnus, tarp tų ramių namelių suradau 
ir ponios Sofijos gyvenamąjį. Keista: pirmojo 
savo vizito pas šauniąją rašytoją visas smulk- 
menas mirtinai užmiršau. Net nebeatsimenu, ar 
tuokart, ar vėliau ji man pasipasakojo, ką, ma- 
no patarta, pešus pas savo baisųjį kritiką Jakš- 
tą. O papasakojo štai ką: 

Pirmiau ji maniusi, kad Jakštas esąs ša- 
liškas, be gilesnės įžvalgos, be skonio kritikas; 
girdi, jei jis ją kuomet už kurį rašinį pagir- 
tų, ji nuliūstų, nes tas pagyrimas rodytų jos 
veikalą esant maža ko vertą. Dabar, kai ji pas 
tą vyrą apsilankiusi, ji savo nuomonę apie jį 
turinti stipriai pakeisti: Jakštas besąs džentel- 
menas — mandagus, inteligentas, išmintingas. 
Ir veidas poniai Sofijai nušvito, tai pasakojant. 
Man tai girdėti buvo labai malonu, kadangi 
visuomet Jakštą laikiau žinių skrynia, aukso 
širdim, proto vyru. Tad karštai pritariau šei- 
mMininkei... Apie ką toliau tą kartą kalbėjova, 
nykte išnyko atminty. Tiek vien tikra, jog 
mieloji šeimininkė vėl kvietė lankytis — būti- 
nai ir veikiai. Ir aš, kaip ir aną sykį, puse 
širdies prižadėjau. 

Ir vėl labai negreit teištesėjau. Ji nūn jau 
gyveno daug arčiau — kažkur apie vidurmies- 
tį (gal būsimojo Karo muziejaus rajone). Ži- 
noma, anuomet man buvo aišku, kur ji gyve- 
na, kai man savo adresą pranešė. Ir lengvai jos 
butą susiradau. Paskambinau ar  pasibel- 
džiau — dabar nebeatsimenu. Betgi kas man 
atidarė! Nagi, mažutė mergytė, tikra pupa. Kas 
ji tokia? O ji, kaip niekur nieko: “Jūs, turbūt, 
pas: mano mamytę? Ji išėjus, bet veikiai grįš. 
Prašom toliau!“ Vien tik stebiuos: Vadinas, tai 
šauniosios ponios Sofijos duktė! netgi paties 
Čiurlionio, Čiurlionio! Klusniai einu paskui, ste- 
biuos ir 'šypsau: "Vai, tu pupa, pupa! Tik pa- 
saus 1 kaip, tikra | dama su svečiu elgias! 


"Įsivedė iž salionėlį, nediduką, | ne per švie- 
sų, ir vėl maloniai, o taip rimtai kviečia: “Pra- 
šom sėstis!'? Ir pati dailiai, Baisi sėdas prie- 
šais, nė kiek svetimo nesivaržydai „ Ir pra- 
dedava laisvai, kaip seni pažįsta mi, kalbėtis. 
Kuo tas mano vizitas pasibaigė, dabar lyg tam- 
soj paskendę. Rodos, susilaukiau bareinant ma- 
mytės. Dabar nebeatsimenu, ar tą kartą, ar tru- 


puti vėliau ponia Sofija visai man netikėtai pa- 
reiškė savo norą, kar priimčiau jos dukrytę prie 
pirmos išpažinties ir komunijos (ar prie vieno 
iš tų sakramentų — dabar atminty susipainio- 
jo). Nustebau: juk mūsų daugeliš laikėme ją 
liberale. Betgi nesvyruodamas sutikau. Mergy- 
te, nors atrodė maža, bet buvo jau 11 metų. 
Susitarėme dėl dienos bei valandos. Aš anuo- 
met (per aštuoniolika metų) laikydavau kas- 
dien mišias katedros š. Sakramento koplyčioj 
9 valandą ryto. Skirtąją dieną jiedvi ten ateis 
prieš mišias ir kas reikiant atliksime. Kadan- 
gi buvau labai (tačiau maloniai) nustebęs, ne- 
iškenčiau to savo jausmo neišreiškęs poniai So- 
fijai: mes manėme, jog tamsta esi laisvamanė, 
gal net netikinti; o štai čia tamsta dukrą ve- 
di į bažnyčią prie šventų sakramentų: nuosta- 
bu! argi tamsta tiki? — Ji šviesiai nusišyps-- 
jo ir, savo papročiu, kirste atsikirto: Žinoma, 
netikiu! — Aš žiote išsižiojau: kaip tatai?! — 
O ji, prasijuokusi, atrėžė: Aš ne tikiu, o tik 
žinau! — ir mudu patenkintai žvilgterėjova į 
viens antrą, gerai viens antrą supratusiu: ji 
daugiau negu tiki — ji žinote žino, jog tikė- 
jimo tiesos yra tiesos! 


Čia skaitytojus turiu atsiprašyti: apie tą 
liberalizmą bei netikėjimą ar tikėjimą mudu 
gal ne tą dieną, o kiek vėliau, kalbėjova — 
niekaip nebegaliu atminty patikrinti. 


Paskirtąją dieną p. Čiurlionienė su dukre- 
le atėjo prieš mano mišias į katedros zakristi- 
ją ir mažoji šaunioji Danutė susijungė su Jė- 
zum. O motinėlė labai gražiai dėkojo ir prašė 
vėl jų nepamiršti. Šį kartą beveik nesvyruoda- 
mas pasižadėjau, nes jau buvau bepriprantąs 
prie baugiosios ponios, kurios nemaža kas var- 
žyte varžės, kadangi ji atrodė tokia . na, 
smarki, sakytum, vyriška. 


Kiek kartų tame kukliame butely ją lan- 
kiau, nebeatsimenu. Šiaip ar taip — maža. Tuo- 
met nė nesistebėjau, kad ji manęs nevaišin- 
davo: atrodė, jog taip ir turi būti. Tai buvo 
taip nepanašu į tą Čiurlionienę, kurią pažinau 
vėliau, — tokią nepaprastai vaišingą. Dabar su- 
prantu, dėl ko taip buvo: ji vargšelė sunkiai 
vertės finansiškai; tarnybos geriau apmokamos 
dar neturėjo, o vis žiūrėti į kunigo dėdės sau- 
ją jai neleido garbės „pajautimas; ir tas dėdė 
pats jau nebebuvo toks pasiturįs, kaip prieš ka- 
rą: buvo jau atsisakęs nuo Plungės parapijos, 
perėjęs į mažesnę šiaurvakariniuose ; Žemai- 
čiuose, o paskui net nutūpęs mažutėj filijoj. 
Kai vieną kartą anuomet, žiūrėdamas į ją dar 
tokią jauną, tokią gražią, o taip kukliai apsi- 
vilkusią, padariau jai priekaištą, kodėl ji taip 


paprastai taisos, taip visai neatitinkamai savo 
grožiui, ir tuo jį tartum sumažina (o juk Die- 
vo duotą talentą reikėtų kultivuoti), ji, liūd- 
nokai šypsodama, man atsakė: Pati žinau, jog 
taip yra; bet ką Žmogus veiksi? juk gražiai at- 
rodyti brangiai atseina, o man pinigų maža tė- 
ra. — Kiek vėliau Lietuvos valstybė nupirko 
iš jos eilę Čiurlionio paveikslų už keliasdešimt 
tūkstančių litų (bene tarp trijų ir šešių dešim- 
tų tūkstančių). Bet p. Čiurlionienė man pasi- 
sakė tų pinigų neliesianti ir juos paliksianti 
Čiurlionio dukteriai, o pati maitysiantis ir duk- 
rą ant kojų statysianti savo pačios pastango- 
mis. Vadinas, ir tas vyro paveikslų nupirkimas 
bei Čiurlionio muziejui pavedimas jai gyveni- 
mo materialiai nepalengvino. Ji gavo ilgesniam 
laikui net vykti šiaurės vakarų Lietuvon, bene 
Joniškin. Tuo metu ėmėva su ja koresponduo- 
ti. Nedaug viens antram teparašėva; bet ta ko- 
respondencija buvo man brangi (kadangi su 
Čiurlioniene) ir įdomi, kadangi tikrai gražūs 
buvo jos laiškai... Kur jie dabar?... 


P. Sofijos medžiaginė padėtis žymiai page- 
rėjo, kai 1925 metais ji gavo pastovią valsty- 
binę vietą Kauno universitete lietuvių 
kalbos lektore. Toji tarnyba jai labai pritiko: 
ji visada gyvai domėjos mūsų kalba ir ją nuo 
mazens buvo iš pašaknų pažinusi, o buvo euro- 
pietiškai išsilavinusi, o iškalbinga, sąmojinga ir 
iš viso patraukli. Ponia Daugirdaitė-Sruogienė, 
kuri ir pati nepėsčia, taip ją apibūdina, kaip 
lektorę, 1959 metų “Moteries" I numery: “Pui- 
ki ji buvo mokytoja, aiškino dalyką metodiš- 
kai, gyvai, sausą gramatiką iliustruodama „spal- 
vingais pavyzdžiais. Buvau jos klausytoja,;;pas 
ją ir Tumą Vaižgantą laikiau lietuvių kalbos 
egzaminus". 7 m 

Bene nuo tų pat 1925 metų jie persikėlė 
į tinkamesnį butą Žaliajam kalne, senajame 
Ukmergės plente, netoli Saulės rūmų, kairiojoj 
plento pusėj, mediniame nedideliame name, ant- 
rajam augšte. Tais metais ir aš savo bute įsi- 
taisiau "telefoną — tad pasidarė lengviau suūsi- 
žinoti. Ir ponia Sofija ėmė ta priemone naudo- 
tis, kartkartėmis kviesdamasi pietų. O, jinai 
dabar jau galėjo sau leisti tą ištaigą — pasi- 
kviesti svečią ir jį pietumis pavaišinti. Tad ir 
nuvykau, jau į naująjį butą. Namiūkštis šva- 
rus bei šviesus jau net priemenėje bei laiptuo- 
se. O reikėjo lipt į antrąjį augštą. Įkopęs žval- 
gaus, kur čia p. Sofijos butas. Ir nustebau: 
nagi, toj pusėj, kur miesto link, ant durų Jur- 
gio Taimanto „kortelė! Mano Jurgio! Juk jis 
Telšiuose buvo mano vienas iš geriausiųjų bei 
mylimiausiųjų mokinių! Miela, miela!... Na, p. 
Čiurlionienė, turbūt, gyvena priešpriešiais?! .. 

Taip ir besą. Paskambinus, atidarė pati p. So- 
fija, tokia švarutė, paprastutė, maloniu šypsniu 
tave sutinkanti. Aprodė butą: nedidelis, labai 
šviesus, labai švarus, paprastai, bet skoningai 
apstatytas. Susėdova salionėly, labai jaukiame, 
labai estetiškame. Priminiau radęs vis-a-vis 
Talmanto butą. P. Sofija prisipažino, jog jie su 
jo šeima jau seniau susipažinę ir ji labai jį 
bei jo šeimą branginanti. Pasisakiau, jog tą 
Jurgį nuo jo mažų dienų pažįstu, myliu ir ste- 
biuos jo nepaprastais gabumais. P. Sofija vi- 
siškai pritarė. Truputį pasikalbėjus, atsiprašė — 
turinti baigti tiekti pietus. Ir netrukus ne vien 
patiekė, o ir pateikė: susėdova jaukiame val- 
gomajam prie skaisčiai baltai apdengto ir dai- 
liai indais apstatyto stalo, prie skaniai kvepian- 
čios sriubos, ne vien kvepiančios, o ir tikrai 
skanios besančios. Tai pat su mėsos kepsniu. 
Taip pat su saldžiu desertu ir aromatinga ka- 
vute. Rodos, retai kur taip gardžiai ir su tokiu 
geru apetitu tebuvau pietavęs. Ir tai nuūošir- 
džiai pareiškiau mielajai šeimininkei ir pridū- 
riau, jog stebiuos, kad ji, tokia inteligentė bei 
artistinė siela, sugeba ir virtuvėj taip nuosta- 
biai apsisukti. Ponia Sofija šviesiai ir šiltai nu- 
sijuokė: motina išmokiusi. O jei pietūs patikę, 
tai reikią dažniau ateiti papietauti. Karštai pa- 
dėkojau už malonų kvietimą, o tos jaukios at- 
mosferos pagautas, ir daugiau pasakiau: kai čia 
pas ją esąs, tai jaučiąsis taip gerai, jog nė na- 
mon eiti nebesinorį; bet keista: kai reikią pas 
ją iš namų ateiti, tai kažkoks nerimas, ar su- 
sivaržymas, ar net kokia baimė apimanti, taip 
jog sunku pasiryžti. Čia ponia Sofija su užuo- 
jauta klausia: kodėl? — Ar leidžiate visai at- 
virai kalbėti? — klausiu. — Drožkite nuo pat 
peties! — draugiškai paragina jinai. Tad aš ir 
drožiu: Mums iš šalies atrodo, jog jūs tokia 
aštriaprotė, negailestingai kritiška, kiaurai per- 
skrodžianti žmogų su jo silpnybėmis ir mate- 
matiškai jį įvertinanti — tad negalinti jo kiek 
neniekinti, o juk jūs tokia aštrialiežuvė — tad 
pati suprantate, kokią išvadą žmogus pats sau 
padaro! Ir iš viso, aplinkuma sprendžia, jog 
jūs daugiau proto, nei širdies asmuo ir, taip 
sakant, ne tiek moteriškas, kiek vyriškas ti- 
pas. . 


Ponia Sofija tylomis išklausė mano išpa- 
žintį, liūdnokai, bet atlaidžiai nusišypsojo ir sa- 
ko: Taip. Gal žmonėms taip atrodo. Bet jie 
klysta. Aš labai - labai širdim gyvenu. Ir, de- 
ja, esu labai moteriška. .. 


Aš ' mielai sutikau, nors kažkur ten giluę 
moj koks mažas kirminėlis dar vis griaužė: o 
vistik! Ųų 


2 Nžkčas 


264 


Perėjus į salionėlį, paprašiau šeimininkę, 
kad man parodytų, kiek turinti, visas savo fo0- 
to nuotraukas: aš norįs pamatyti iš įvairių jos 
gyvenimo periodų. Ji parodė. Gaila, nuo pat 
kūdikystės nebeturinti. Betgi ir taip kolekcija 
buvo žavinga. Oi, ta ponia Sofija! Tokia visur 
aristokratiškai graži ir visur rimta - rimta. Ypač 
viena nuotrauka besanti graži. Be čeremonijų 
pareiškiau, jog vertėtų padaryti atviručių ir 
paskleisti po Europą — žmonės daug išpirktų. 
Ji vis atlaidžiai klausos mano netaktų. Ir pa- 
galiau didžiausią netaktą padariau šitą: Jūs dar 
tebesate tokia, kokia šiose nuotraukose, o tebe- 
sate jauna: kodėl nebetekate iš naujo? Tiek me- 
tų jau našlavote; gyvenimas nelengvas, priva- 
lote pagalbos bei globos; o juk ir mylinčią šir- 
dį šalia turėti būtų labai pravartu — net ir 
laimės suteiktų... Ponia Sofija, matyti, man ir 
tai atleido ir, kaip paprastai humoristiškai, sa- 
votiškai žemaičiuodama, neva pasiaiškino: “O 
kad mones vyra nemyl!“' 


Tuos pietinius ar popietinius pasikalbėji- 
mus sudėjau į vieną šitą apsilankymą patogu- 
mo dėliai. Tikrumoj gal jie buvo išsiskirstę po 
keletą apsilankymų šiam bute. Vienkart čia pa- 
pasakosiu, kaip gimė pagarsėjusieji Čiurlionie- 
nės šeštadieniai. Bene 1937 metais jinai mane 
prašė parašyti tų šeštadienių, taip sakant, is- 
toriją, kadangi man teko juose arčiausiai daly- 
vauti nuo jų sumanymo iki galo. Tad juoba 
mieliau čia surašau savo atsiminimus apie tą 
kultūrinį padarą. 


Kai arčiau su S. Čiurlioniene susipažinau, 
man kilo mintis: ar nevertėtų sukurti tokį li- 
teratūrinį-meninį-kultūrinį salioną, kokie jie Žy- 
dėdavo bei gausių vaisių nešdavo įvairiuose Eu- 
ropos kraštuose, ypač Prancūzijoj 18 bei 19 
amžiuje? Tokio saliono širdis puikiai galėtų bū- 
ti ponia Čiurlionienė, kuri, mano nuomone, tu- 
rėjo visas būtiniausias tokios “širdies? ypaty- 
bes: augštą inteligenciją, ploną meninį skonį, 
garbingą visuomenėj vardą, didelę sferose įta- 
ką, o yra vienkart graži ir maloni — patrauk- 
li moteris. 


Tą savo mintį pakišau ir karštai ėmiau 
piršti poniai Sofijai tame pat mudviejų pas ją 
pasikalbėjime, apie kurį augščiau pasakojau, ar 
viename iš kitų mano apsilankymų tame pat 
bute, Ukmergės plente. Tai įvyko, kaip lig šian- 
dien tikėjau, 1927 metais. Bet šiandien ėmiau 
kažkodėl abejoti: gal tai atsitiko anksčiau. Po- 
nia Sofija mano sumanymui karštai pritarė (gal 
ir pati buvo apie tai galvojusi). Ir nutarėva 
negaišdamu sulasyti keletą “narių? ir pradėti 
seansus. | ž 


VYTAUTAS 


Pati saliono širdis pakvietė kaimyną Jurgį 
Talmantą, o aš, lig tik paminėjau, tuoj ir su- 
meškeriojau kunigą Nikodemą Raštutį, kurį 
lenkai buvo iš Vilnijos išvarę už “litvomaniją", 
ir jis laikinai sukinėjos po Kauną. Buvo tai 
kietasprandis žemaitis, sunkaus stoto, didele 
galva, šviesiai rudaplaukis, žydinčiu paprasto 
kaimiečio veidu, lėtas, nelengvai  kalbąs, 
bet buklus ir gudrus vyras, labai praktiš- 
kas, vienkart šiek tiek intelektualas, ne labai 


IGNAS 


gabus, bet labai protingas, o atkaklus - atkak- 
lus, kai veržės į kurį sau brangų tikslą; o bran- 
giausieji tikslai jam buvo — tikyba ir tėvynė; 
bet ir kultūra jam nebuvo svetima, ką jis pa- 
rodė, uoliai prisidėjęs prie mūsų saliono (nors 
ir labai nesalioninė figūra). Neilgai jis tesidar- 
bavo su mumis — išvyko vėl į Vilniją su len- 
kais niurkintis, kol vėl jį lenkai varyte išva- 
rė. 
(bus daugiau) 

LITERATŪRA 


IGNAS ŠEINIUS (1889 - 1959) 


Iš Švedijos atėjusi žinia apie 
Igno Šeiniaus mirtį tarytum dar 
kartą grąžino šį žymų rašytoją lie- 
tuviškajai kasdienybei, iš kurios jis 
buvo jau senokai pasitraukęs. šitaip 
mirtis suaktualina kiekvieną, nesvar- 
bu, kaip ilgai jis būtų nesirodęs, vi- 
sam laikui apgyvendindama mūsų 
tarpe. Šeiniaus vardas buvo retai 
kieno beminimas, beveik užmirštas. 
Jeigu jį kas ir prisimindavo, tai tik 
ne kaip rašytoją, bet kaip buvusį 
Lietuvos valstybės diplomatą ir jos 
išlaisvinimo bylos judintoją Skandi- 


navuose, ypač švedijoje, kuri jau 
senokai buvo tapusi antrąja jo tė- 
vyne. Rodėsi jau seniai visų už- 


miršta, jog Ignas Šeinius yra vie- 
nas pačių reikšmingiausių senosios 
kartos rašytojų ir gal nuostabiausios 
visoje mūsų naujesniojoje beletristi- 
koje knygos — “Kuprelio" romano 
autorius. 


Šeiniaus likimas — ir kaip Žžmo- 
gaus, ir kaip rašytojo — labai pa- 
našus į kito taip pat neseniai mi- 
rusio bendraamžio ir tam tikra 
prasme bendraminčio Jurgio Savic- 
kio; abu įsišaknijo svetimoje aplin- 
koje, abu glaudžiai susirišo su Skan- 
dinavų kraštais, ten kurdami savo 
asmeninį gyvenimą, o santykius su 
gimtuoju kraštu tepalaikydami tik 
intelektualinėje arba tarnybinėje 
plotmėje. Jurgis Savickis šiuo po- 
žiūriu buvo laimingesnis; svetima 
aplinka buvo artimesnė jo. talento 
pobūdžiui ir gal net padėjo išlaiky- 
ti kūrybinį savitumą. šeiniui, at- 
virkščiai, "toji pati aplinka buvo ne- 
abejotinai.:.. pragaištinga 
pragme: vėlesnieji jo kūriniai nebe- 
turi nei to impulsyvaus betarpišku- 
mo, nei tos impresionizmo tapybos 
meistrus prifenančiol galios užfik- 
suoti subtiliausius spalvų ir nuo- 
taikų niuansus. „SD 4) 

kūrybine | 


Gimęs 1889 metais (Šeiniūnuose, 
Ukmergės apskrityje), mokėsi “Sau- 
lės' kursuose ir Maskvos universite- 
to Istorijos-Filologijos fakultete. Stu- 
dijų metais ypač domėjosi filosofi- 
jos ir estetikos klausimais, kurių 
poveikyje formavosi ir jo pasaulė- 
žiūra, ryškiai atsispindinti 'Kupre- 
lio" herojaus Olesio asmenyje. Lite- 
ratūroje debiutavo 1910 metais, to 
laiko periodikoje paskelbdamas pro- 
zos bandymus. Kaip rašytojas, Šei- 
nius vystėsi nepaprastai greitai. Pir- 
muosius bandymus tuojau pat sekė 
visiškai brandūs kūriniai “Bangos 
siaučia“ ir “Vasaros vaišės“, o 1912 
paskelbtame “Kuprelio" romane šŠei- 
nius pasiekė savo kūrybos zenitą. 
“Kuprelis" buvo žymiausias kūrinys 
visoje to laiko lietuvių beletristiko- 
je, nes nei Krėvė, nei Vaižgantas, 
nei Vienuolis su savo reikšmingiau- 
siais veikalais dar nebuvo pasirodę. 


Po “Kuprelio" Šeinius ilgą lai- 
ką nebesireiškė literatūroje, visą e- 
nergiją skirdamas diplomatinei tar- 
nybai Danijoje, Suomijoje ir šŠvedi- 
joje. Į literatūrą vėl grįžo tik 1932 
metais, išleisdamas antrąją, žymiai 
pataisytą ir patobulintą “Kuprelio" 
versiją. šiame antrajame savo kūry- 
bos periode Šeinius dar paskelbė sa- 
tyrinį romaną “Siegfried Tmmerselbs 
atsijaunina" (1934), impresionistinių 
reminiscencijų knygą “Tėviškės pa- 
dangėje" (1937) ir apysakų rinkinį 
"Aš dar kartą grįžtu" (1937). Jo 
drama "Diplomatai" buvo suvaidin- 
ta Kauno Valstybės Teatre. 


Trečiasis Šeiniaus kūrybos ,pe- : 


riodas prasidėjo, sovietams Lietuvą 
okupavus. šiame periode Šeinius ra- 
šė "daugiausia švediškai. Jo raštai 
švedų kalba (“Raudonasis tvanas!, 
“Stebuklo belaukiant", “Raudonoji 
kelionė" etc.) 


realizavo tai, 
„Ypač Čiurlionienė siekė (nors ir tiks- 


nsbspriklauso grynai 


dailiosios literatūros sričiai. Juose 
šeinius norėjo parodyti  skandina- 
vams tragišką savo gimtojo krašto 
likimą sovietinės okupacijos fone. 
Rankraštyje liko jo lietuviškų apy- 
sakų rinkinys “Vyskupas ir velnias", 
dabar išleidžiamas “Lietuvių Dienų". 


Amžiumi ir kūryba Šeinius pri- 


klauso Herbačiausko, Puidos, Savic- 
kio, Sruogos ir Kiršos, t. y. este- 
tizmo bei simbolizmo kartai, atliku- 


siai nepaprastai reikšmingą lietuvių 
literatūros atnaujinimo revoliuciją, 
gerokai sumažinusią atsilikomo nuo 
visuotinės literatūros vyksmo distan- 
ciją. Šeiniui šioje revoliucijoje teko 
lietuviškosios prozos  atnaujintojo 
vaidmuo. Jis pirmas atsiplėšė nuo 
buitiškai, etnografiškai ir visuome- 
niškai angažuotos literatūros kon- 
cepcijos, savo kūrybos centre pasta- 
tydamas formą ir žmogų neribota 
šio žodžio prasme. Ano laiko aki- 
mis žiūrint, ir ypač tiems, kurie 
dar tebegyveno visuomeniškai anga- 
žuotos tautinio atgimimo literatūros 
idėjomis, Šeiniaus posūkis į estetiz- 
mą atrodė (ir iš tikrųjų buvo) mil- 
žiniška revoliucija, pavojinga ir ne- 
žinia kur galinti nuvesti. Dėl to ir 
Jakštas, neginčijamas ano meto lie- 
tuvių kritikos diktatorius, Šeiniaus 
impresionistinį estetizmą laikė vien 
tik žalingų iš vakarų plūstančiu de- 
kadentizmo reiškiniu. 

Vaizdavimo būdu ir stiliumi 
Šeinius yra tipingas (ir šiuo požiū- 
riu pirmas mūsų literatūroje) im- 
presionistas. Jis operuoja nebe bui- 
tinėmis smulkmenomis, bet spalvų 
bei nuotaikų 'dėmėmis', 'Lokalinę 
spalvą' pakeisdamas subtiliais ir 
nuolat  kintančiais niuansais. šei- 
niaus kalba nebe liaudinė, bet ryš- 
kiai individualizuota, ritmiškai per- 
keista, pajvairinta pauzėmis ir rit- 
minėmis cezūromis. Šeiniaus žmogus 

— Sudėtinga . būtybė, savo vidiniu 


„pločiu nebetelpanti liaudies tradicijo- 
„je ir nebeišreiškiama 
mis kategorijomis. Apskritai imant, 


etnografinė- 


Šeinius savo ankstyvojoje kūryboje 
ko Herbačiauskas ir 


liau nesuformulavo) savo kritikoje. 


Iš šiandieninės laiko perspekty- 

vos žiūrint, Šeinius ir toliau pasilie- 
ka reikšmingas mūsų literatūroje 
pirmiausia kaip “Kuprelio" autorius. 
šiuo veikalu Šeinius sukūrė pirmąjį 
moderniojo lietuvių romano prototi- 
pą, kurio centre stovi nebe tautinė 
ar socialinė problema, bet asmeninė 
tragedija, šiuo atveju nelaimingos 
meilės istorija. Tiesa, romano eigo- 
je Šeinius kelis kartus paliečia ir 
tautinį momentą, bet tik tarp kit- 
ko, kaip ir bet kurį kitą natūralų 
reiškinį, neteikdamas jam dominuo- 
jančios reikšmės, kaip kad ligtolinė- 
je lietuvių literatūroje buvo įprasta. 
'Kuprelis" yra tarsi lietuviškas Ben- 
jamin Constant romano “ Adolphe" 
atitikmuo, ne panašumo, bet reikš- 
mės požiūriu. Tš jo vėlesnieji mūsų 
beletristai mokėsi rašyti meilės ro- 
manus — taip. kaip senieji mūsų 
dievadirbiai mokėsi drožti rūpintojė- 
lius iš viename Vilniaus priemiesty- 
je stovėjusios statulėlės, kurią „jie 
pamatydavo, keliaudami į Aušros 
Vartus pasimelsti. 


“Kuprelyje"', kuri autorius vadi- 
na ne romanu, bet “vienos pavasaą- 
rio dienos pasaka", vaizduojama O- 
lesio, fiziškai gamtos nuskriausto ir 
emociškai gausiai jos apdovanoto 
žmogaus, meilės istorija. Čia, kaip 
ir visoje impresionistinėje literatūro- 
je, nepaprastai daug reikšmės turi 
gamta. Tai yra gamtos ir meilės 
romanas. Žmogaus ir gamtos santy- 
kis jame ne koegzistencinis, bet in- 
teregzistencinis. Net vėjinis malūnas, 
kuris čia tėra pasakojimo fonas ir 
pačiame romano veiksme nedalyvau- 
ja, kylančios ir rimstančios audros 
ritme tarytum įsijungia į patį veiks- 
mą ir tampa gyvu Olesio tragedi- 
jos potvynių bei atoslūgių akompa- 
nimentu. Šeiniaus gamta — inten- 
syvi, sąmoninga, kurianti, auganti. 
Olesio pasaulėžiūroje, kuri be jo- 
kios abejonės sutampa su paties au- 
toriaus tam tikro laikotarpio pasau- 
lšžiūra, gerokai jaučiami vokiečių 
romantizmo idealistinės filosofijos 
(Fichte, Schellingas), o taip pat ir 
kitų romane minimų vokiečių filoso- 
fų (Kanto, Feuerbacho, Wundto) i- 
dėjų atgarsiai. Olesis — gamtos žmo- 
gus, tačiau jo ryšys su gamta yra 
ne vien emocinis, bet kartu ir in- 
telektualinis. Jį būtų galima pava- 
dinti civilizuota Krėvės Dvainio ver- 
sija. Abu šie personažai nuo vienas 
kito skiriasi tik tuo, kad vieno lū- 
pomis kalba tradicija, o kito — emo- 
cijos ir intelektas. Olesio filosofavi- 
me jau gerokai žymi tendencija sa- 
vo mintis reikšti tam tikros filoso- 
finės sistemos terminais: 

“Siela? Tai mūsų pačių. mūsų 
laisvės ir valios sukurtas daiktas. 
Mūsų tobulybės ir amžinybės ilge- 
sys. 


Sielą turi ne kiekvienas. Tik tas, 
kas ją pats kuria ir jai tiki. 
Sielą galima nužudyti 
paukštį, ar sudėvėti kaip rūbą. 

Siela tik norima, auginama ir 
tobulinama gyvena ilgiau, neg kū- 
nas ir patveria ilgiau, neg akmuo. 

Dievas, tai visaties kuriamoji pa- 
jėga, kuri nuolat budi ir kovoja 
su medžiagos pasilsimu ir jos pa- 
linkimu mirti“. 


kaip 


“Kuprelis", tiek istorinė reikš- 
me, tiek grynai meninėmis savybė- 
mis yra vienas pačių iškiliausių kū- 
rinių visoje mūsų beletristikoje. Tuo 


tarpu kiti, ypač vėlesnieji, Šeiniaus 
raštai, tiesa, savo lygiu toli prašo- 
kantys ne vieną mūsų šiandieninės 


prozos įžymybę, stokoja tos estetinės 
jėgos ir gyvybės, kuria pulsuote pul- 
suoja "Kuprelio" romanas. 


Andrius Sietynas 

Penkiolika metų nuo Jurgio Baltrušaičio mirties 


i 


Filosofų viešpatavimas, — 
Fr.  Mauriac, kalbėdamas 
plokščią ir beidėjinę 
verčia net ir mus, 
stengtis galvoti. 

Nelengva būtų svarstyti klausi- 
mą, ar ir kiek idėja yra būtina 
meno kūriniui: ir tvirčiausia logi- 
ka pagrįstas šio klausimo atsaky- 
mas galėtų būti apgriautas realiais 
meno gyvenimo faktais. Ir vis dėl- 
to norėtųsi teigti, kad be gilių li- 
kiminės reikšmės idėjų vargu beįj- 
manomas ir didelis meno kūrinys, 
pragyvenąs autorių ir tam>3s visos 
žmonijos kultūriniu turtu. 


sako 
apie 
literatūrą, — 
senus rašytojus, 


Iš kitos pusės pažymėtina, kad 
meno tikslas nėra nei kurias nors 
idėjas ginti, nei jas iliustruoti. Me- 
nininkas teduoda paveikslą. Tačiau 
didžiųjų kūrėjų veikaluose ir pro kas- 
dieninio gyvenimo vaizdus atsisklei- 
džia nauji žmogaus sielos aspektai, 
naujos jo ir pasaulio santykių for- 
mos, ir iš pagrindinių vienas kitą 
sąlygojančių meno kūrinio elemen- 
tų — formos ir turinio. — harmo- 
nijos iškyla ir idėjinė jo reikšmė. 

Netenka abejoti, kad ir Jurgis 
Baltrušaitis priklauso prie pačių į- 
žymiųjų mūsų poetų, kurio kūrybo- 
je susijungia minties gelmės su poe- 
zija ir kurio vizija atskleidžia nau- 
ją pasaulį, naujas žmogaus santykių 
formas su visata ir jos Kūrėju. 

Pagrindinė Jurgio Baltrušaičio 
poezijos tema — pasaulio, žmogaus 
ir Dievo santykiai, einą iš metafi- 
zinės pasaulio sampratos, pagrįstos 
žydiškai krikščioniškąja kosmogoni- 
ne sistema, ir būdingiausias jo: pa- 
saulio vizijos bruožas — gili visų 
daiktų harmonija, susiliejanti į dan- 
gišką simfoniją ir grįžtanti prie sa- 
vo kilmės šaltinio — Kūrėjo. Ne- 
bus tad perdėta nei nukrypta nuo 
tiesos, teigiant, kad Jurgis Baltru- 
šaitis poeziją iškelia ligi religinės 
plotmės. Tiesa, meno kūryboje Jur- 
gis Baltrušaitis neskelbia jokių re- 
liginių dogmų, tačiau iš jo poezijos 


aidi psalminiai tonai, kylą iš mis- 
tinės Kūrėjo, žmogaus ir pasaulio — 
visa sudarančio viena — intymių 
santykių koncepcijos. 

Jurgio Baltrušaičio psalminis žo- 
dis nėra skirtas asmeniškajam Die- 
vui. Jis dainuoja Visatai. Ar, gal 
daug teisingiau, Visatos giesmė ai- 
di jo žodžiais, kurie yra apgaubti 
mistine poeto minties dvasia ir nuo- 
taika. 

Ši visatos giesmė aidi ir iš kuk- 
laus žolės stagarėlio, atsiskleidžia ji, 
lyg amžių knygos puslapiai, ir di- 
dinguose saulėleidžiuose. Visa yra 
viena, visa yra gili harmonija, į kų- 
rią darniu sąskambiu subėga rytas 


ir vakaras, skausmas ir paguoda, 
gimimas ir mirtis: . 
Saulė, žydris, vakaro žara — 


Amžiuos nieko atskiro nėra... 
Tad nuoseklu ir logiška, jei Jur- 
giui Baltrušaičiui ir Nemunas, pro 
kurio varsotas bangas ir “laisvės 
jauną giesmę“ suskamba amžių pa- 
sakos fragmentai, yra “Amžių Tėvo 
sumanytas", ir audėja, kurios stak- 
les “audžia amžių metmenis", yra 
"kito audeklo dalelė", ir “pirkios 
grindys — amžių tolių trupinys". 
Bene gražiausiai ir ryškiausiai 
ši Žmogaus ir visatos harmonijos 
idėja „yra išreikšta “Smilgų šŠlame- 
sy", kurios S 
Tavo širdžiai tyliai tyliai sako, 
Kad tu ir jos stiebas, — amžių 
saikui' lygus. 

Nors vis4 eina iš to paties am- 
žių šaltinio, nors visa iš esmės yra 
viena ir amžių saikui lygu, tačiau 
“žmogum ši žemė vainikuota", ir 
žmogaus motyvas, nesuardydamas gi- 
lios harmonijos, išsiskiria visatos 
simfonijoje. 

Visų pirma išsiskiria žmogus sa- 
vo dvasine konstrukcija — savo sie- 
los dvilypumu: 

Todėl, kas rytą, kai tyliai švinta, 

Išėjęs melstis į mano sodą, 

Randu, kad rūtos naktį nekinta, 

Kad paukščiai čerška giesmę 

vienodą. 

Rauda vienodai ir gūdūs vėjai — 
Tad, jei Tu visa vienaip supynei, 
Kodėl Tu, Tėve, žmogui įdėjai 
Dvejopą širdį į jo krūtinę? 

— dainuoja Jurgis Baltrušaitis 
egotiniame romantinės minties ir 
nuotaikos eilėraštyje. 

Tačiau, apskritai imant, Jurgis 
Baltrušaitis nesustoja prie vidinės 
žmogaus dvasios dramos, neatsklei- 
džia jos tragikos gelmių, gimdančių 
tai, kas gera, ir tai, kas bloga. Jo 
žmogus, būdamas gilioje harmonijo- 
je su išorine ir gilią prasmę turin- 
čia aplinka, yra tarytum už blogio 
problemos ribų. šia prasme Jurgio 
Baltrušaičio pasaulio vizija iš esmės 
skiriasi nuo Jean Giraudoux žmo- 
gaus ir pasaulio santykių sampratos 
— žmogaus, kuris yra “netekęs kon- 
takto su pasaulio siela ir save pa- 
smerkęs gyventi savo manijų kalė- 
jime"'. 

Pažymėtina, kad Jurgis Baltru- 
šaitis neatskleidžia nei socialinių 
žmogaus gyvenimo aspektų: jis ne- 
parodo žmogaus socialinėje aplinko- 
je, jo santykių su Žmogumi nei su 
žmonių bendruomene. Tačiau jo Žžmo- 
gus yra vitaliniame kontakte su iš- 
orine aplinka, ir harmoningoje vi- 
satos giesmėje nėra žmogaus vienat- 
vės skundo tonų, kurie tokiu giliu 
skausmu aidi iš juodos ir tuščios 
šių dienų ateistinio cgzistencializmo 
ar Žmogaus gyvenimo bedugnės. 
Jis yra intymi visatos dalis, gilia 
kūrybos paslaptimi susietas su pasau- 
liu ir jį supančia artima aplinka — 
ramunės žiedu ar tokiu paprastu, 
kasdieninių, bet, amžių saiku ma- 
tuojant, giliai prasmingų taku pro 
rugienas — 


Vargui — takui pro rugienas 
Tavo žiedas — džiaugsmo kraitis. 
Štai pasauly aš ne vienas, 

Jo bedugnėj ne našlaitis. 


Jurgio Baltrušaičio žmogus per 
Dievo kūrinius susisiekia ir su pa- 
čiu Kūrėju. Gi ten, kur yra Dievas, 
nėra žmogaus gyvenimo dramos. 


Baltrušaičio žmogus, kuris čia 
Ne kaip lapas vėjo pūstas, 
Bet galingo Tėvo siųstas 
išsiskiria iš išorinės aplinkos ir sa- 
vo paskirtimi, kuri nesiriboja žemiš- 
ka plotme. Jis yra paženklintas me- 
tafizinio ilgesio ženklu, ir jo tikslas 
— amžių tolumos ir dangiškų psal- 
mių stebuklas, kurį jis turįs pajus- 
ti pro “šios Žemės gęstamą šviesą: 
Kas alkdamas gaudo tik 
mirksnio gerovę 
Ir, žemiškam vyliui atverdamas 


širdį, 

Iš žemės tuštybės širdies 
ij neišrovė, 
Tas „dangiškos psalmės stebuklo 
Ė negirdi. 

4 
žmogus, kilęs iš amžių būties 
šaltinio ir atlikęs čia Kūrėjo jam 
duotą misiją, į amžių būtį, kaip am- 
neatskiriama jos dalis, ir 


žina ir 

grįžtąs. “Būties psalmėje“ — gilios 
minties kūrinėlyje — J. Baltrušaitis 
dainuoja apie būties nekintamumą 


bei amžinumą ir Žmogaus sugrįžimą 
i ją: 
Neslūgsta būtis ir nesenka 
Jos amžinas sklidinas pilnis. 
Tik tai, kas atskirta, kas menka, 
Jūruoja ir skęsta, kaip vilnys. 


Visatos įsakymą ruošęs, 

Ne bergždžias želmuo vienadic- 
nis —- 

Jo. žiedu jos aukuras puošias, 

Ji liepsną ir dūmus suvienys... 


Nes puošną visatai išadę, 

Pasvirę, nuvytę, nualę, 

Mes grįžtam į būtį bepradę, 

Mes grimztam į būtį begalę... 

Didžiojoje savo kelionėje Žmogus 
turįs ir vadovautis amžių gaire, ro- 
dančia jam jo kelio kryptį: 

Ne žemės taurei tavo troškis, 

Ne tau ir tavo geidulys, 

Tad amžių gaire remkis, loškis 

Prie jo mįslės, kaip jo dalis. 

Nuostabiai gražiai ir idėjiniu 
atžvilgiu nuosekliai J. Baltrušaitis 
savo dialoge su kopiančiu į sodo 
tvorą žaliaplaukiu savo broliu apy- 
nėliu nurodo žmogui ir jo kelio gai- 
rę: 

Jei augščiau tu nori 

Imk nelūžtamą ramentą 

Ir, pakeitęs diego kryptį, 

Kopk sode į kryžių šventą. 

Kryžius žemės sodą valdo — 

Atsiremk į petį stangų, 

Ilgink savo žalią maldą... 

Ir pakilsi tu į dangų... 


lipti, 


Kryžius yra didžioji amžių gai- 
rė, didžioji kolona, sujungianti dan- 
gų su žeme ir žmogų su beprade 
būtimi. Kryžiaus motyvas, suskambė- 
jęs visatos psalmėje nušviečia ją re- 
liginės šviesos tonais ir suteikia 
Jurgio Baltrušaičio pasaulio vizijai 
krikščionišką charakterį. 

Gal ir Platonas, jo gėrio idėja, 
iš kurios visa yra kilę ir į kurią 
pagaliau vėl visa sugrįžta, bus kiek 
Panašus į Jurgį Baltrušaitį, gal pri- 
mins jį krikščioniškasis Francis 
Jammes lyrizmas bei jo dialogai su 
gamta, Paul Claudel Kūrėjo, pasau- 
lio ir žmogaus mistinių santykių 
gelmės ar Juan Ramon Jimenez poe- 
zijos religiniai aspektai. Tačiau Jur- 
gis Baltrušaitis yra originalus ir 
naujas akustiniu visatos ritmo pa- 
jutimu. Tai liudija ne tik apie dvie- 
jų trečdalių jo lietuviškųjų eilėraš- 
čių muzikiniai Pavadinimai, bet ir 


vidinė jų konstrukcija, vitališkai ir 
organiškai susijusi su jų turiniu. 
Naujas Jurgis Baltrušaitis ir tuo, 
kad, kaip savu laiku yra nurodęs 
A. Vaičiulaitis, jo visatos psalmės 
aidai kyla iš gimtosios mūsų žemės, 
iš lietuviško peizažo, su pasikarto- 
jančiu, lyg muzikos kūriny, kryžiaus 
motyvu. 
šia pat proga pažymėtina, kad, 
nežiūrint į tai, jog poetas su tokiu 
pat nuoširdumu turįs apdainuoti vi- 
sa — “bitę ir kurmi" — augalų mo- 
tyvas Jurgiui Baltrušaičiui yra daug 
artimesnis — tarytum ramunės žie- 
das ar apynio vienatvė ir kontemp- 
liatyvi jų tyla ryškiau atskleidžia 
visatos ritmo aidus ir Kūrėjo min- 
ties gelmes. Ir šiandien Jurgio Bal- 
trušaičio pasaulio vizijos įtakoje kas- 
dieninė aplinka mums atrodo pras- 
mingesnė, ir žemė, kurią jis paliko 
prieš penkiolika metų, daug arti- 
mesnė. 
Vacys Kavaliūnas 

Lietuvių 


LRD PREMIJA 


i Gegužės 16 d. Rašytojų Draugi- 
Jos premija buvo paskirta Kaziui 
Bradūnui už poezijos knygą *"Morenų 
ugnys". Įteikimas įvyko Niujorke ge- | 
gužės 24 d. Baltų Namuose. Juo rū- 
pinosi Rašytojų Draugijos valdyba. 


Premijos įteikimas buvo sujungtas 
su literatūros vakaru, į kurį pakvies- 
ta svečiai rašytojai — Faustas Kirša 
jš Bostono ir Birutė Pūkelevičiūtė iš 
Montrealio. šią literatūros popietę 
pradėjo LRD vicepirmininkas Pranas 
Naujokaitis, iškeldamas kūrybos 
reikšmę tautai ir kviesdamas tyla. 
pagerbti mirusį rašytoją Igną šeinių. 
Į prezidiumą pakviesta laureatas Ka- 
zys Bradūnas, jury komisijos atsto- 
vai, prof. Juozas Brazaitis, Leonardas 
Andriekus, draugijos iždininkas Ste- 


pas Zobarskas ir viešnia Birutė Pū- 
kelevičiūtė. Perskaičius skyrimo ak- 
tą, 500 dol. čekį įteikė ižd. Stepas 
Zobarskas. Laureato kūrybą apibūdi- 
no prof. Juozas Brazaitis, atskleisda- 
mas jos pagrindinius bruožus — pri- 
sirišimą prie savo žemės, mistinę 
dvasią, ryšį su tautosaka, ypač vė- 
liausiame tarpsnyje. Padėkos žodį ta- 
re Kazys Bradūnas, prisimindamas 
savo kartos rašytojų pastangas jieš- 
koti naujų kelių. Literatūrinės šven- 
tės pirmoji dalis baigta Prano Nau- 
jokaičio pranešimų, kad, LRD valdy- 
bai nutarus, Faustas Ki ša keliamas 
garbės nariu. 


Antrajai — literatūrinei daliai va- 
dovavo Paulius Jurkus, kuris pakvie- 
te savo kūrybos paskaityti Kazį Bra- 
ūūną. Skaitė iš premijuotos knygos 
ir dar Niekur neskelbtų eilėraščių. 
Faustas Kirša negalėjo atvykti: Jo 
kūrybos paskaitė Birūtė Pūkelevičiū- 
tė. Su eilėraščiais dar pasirodė Kot- 
ryna Grigaitytė ir Leonardas Žitke- 
vičius. Birutė Pūkelevičiūtė skaitė 
savo beletristinį fragmentą. 

Po literatūrinės dalies svečiai su- 
sirinko kiton salėn vaišių. Ten vėl 
jaukioje nuotaikoje praėjo kelios va- 
landos. ITA. 


Viršuje: Kazys Bradūnas skaito savo 
kurybą, apačioje — prie garbės stalo. 
Iš dešinės pirmoje eilėje: Leonardas 
Andriekus, Nelė Mazalaitš, Birutė 
Pūkelevičiūtė, Kazys Bradūnas, Kot- 
ryna Grigaitytė, Pranas Naujokaitis. 
Antroje eilėje iš kairės; Leonardas 
žitkevičius, Paulius Jurkus, Algirdas 
Landsbergis, Stepas Zobarskas, Juo- 
zas Brazaitis. 

DAIL. VYTAUTO IGNO PARODA ČIKAGOJE 


Mūsų tapyba ilgai buvo atsto- 
vaujama senesnės ir vidurinės kar- 
tos Cailininkų. Mūsų plastiniame me- 
ne pirmaujanti grafika pravėrė s2u 
duris ir į platesnį pasaulį. Grafikai 
savo kūriniuose pasireiškia indivi- 
dualiai, ekspresingai, turi tautinių 
bruožų. Jie yra gerai apvaldę pie- 
šinius ir pasižymi įdomia kompozi- 
cija. 

Tapyba, tartum toji jautri šir- 
dis plastiniame mene, iš po mūsų 
dailininkų teptuko nėra tokia galin- 
ga ir atkreipianti, nors pastangos 
yra didelės ir net patraukia grafi- 
kus, skulptorius ir kitus reikštis ta- 
pyboje. 

Nepriekaištaujant, kad neturim 
savų meno tradicijų, stiprios tapy- 
bai mokyklos, reikėtų neaplenkti ir 
lietuvių būdo. Būdami ne pietietiš- 
ko temperamento, jie savo santūru- 
mu, kruopštumu, net nedrąsumu, o 
iš dalies ir taupumu neišvysto pa- 
kankamai galingos ir efektingos 
aliejaus kūrybos. 

Bet vienur kitur ir mūsų ta- 
pyboje jaučiamas veržlumas, nusise- 
kę bandymai, tapybinė kultūra, in- 
dividualumas. Toji papildo mūsų me- 
nininkų parodas, teikia joms pras- 
mės ir tuo pačiu reprezentuoja mū- 
sų kultūrą taip, kaip pernai vasa- 
rą pavyko New Yorke. 

Mūsų kuklią tapybą papildė sa- 
vo kūriniais Vytautas Ignas. Jo pa- 
roda, surengta “Gintaro" korporaci- 
jos Čikagoje, Jaunimo namuose, su- 
laukė atgarsio ir praėjo sėkmingai. 

Parodoje dominavo aliejus, ir tai 
dideliame formate. Neblankūs por- 
tretai, įvairiai įkomponuojami į dro- 
bę, iškelia dailininko tematikos pa- 
mėgimą. Moderniųjų menininkų mė- 
giamos religinės temos sprendžiamos 


ir Vyt. Igno. Jauniausių meninin- 
kų išpopuliarintos temos — klaunai, 
barai — nesvetimi ir jam. 


Iš pirmo bendro įspūdžio alie- 
jus atkreipia dėmesį savo atspalviu 
(tonų). 

Gilinantis vis daugiau į jo kū- 
rybą, norėtųsi daugiau atkreipti dė- 
mesį į jo grafiką, kuri netokia gau- 
si lino, medžio raižiniais, kiek tu- 
šu (plunksna, teptuku). Tušo dar- 
bai, kaip “Sena Vasarvietė", “Pa- 

ežere", "Peizažas", imponuoja savo 
laisvumuų, kartu paprastumu. Nors 
tai būtų daugiau užmetimai, bet iš- 
Cėstymai grafiškai stiprūs. Gerai ba- 
lansuojasi juodi plėmai su laisvu, 
bet nėrafinuotu piešiniu. 

Lino ir medžio raižiniai, kaip 
“Jieškojimas", “Saulėleidis", “Orna- 
mentas", o ypač parodos plakatas 
yra daug žadančio grafiko darbai. 
Patraukli Vyt. Igno grafika įrodo, 
koks iš tikrųjų kūrybingas lietuvis 
šioje meno šakoje. 


Nors grafikoje, atrodo, dailinin- 
kas randa daugiau poilsio ir prasi- 
blaškymo, bet jis tapybai daugiau 
atsidėjęs ir jieško kūrėjui prasmės. 
Gal tik jieško: nuoširdumas nėra 
taip užtikrintas, kaip grafikos dar- 
buose. Ir įdomu, kad tušo kūriniai 
tapybiškai yra sodresni nei patys 
aliejiniai darbai. Dailininkas kaip 
tik linkęs į susmuikinimą ir kruopš- 
tumą, kad kartais dėl nevisai vy- 
kusių detalių traktavimo nukenčia 
kūrinys  (“Atsisveikinimas',  “Kali- 
nys", “Libera Me Domine", “Atgai- 
la" ir kai kurie kiti). 

Vyt. Ignas, atrodo, sąmonin- 
gai kratosi realaus piešinio, bet ne 
visur jam pavyksta išvystyti savo 
stilių, todėl kartais vienam paveiks- 
le du veidai skirtingais būdais pieš- 
ti (“Atsisveikinimas", “Libera Me 
Domine"). Supainiotas vietomis ma- 
nieringas piešinys ir naivios detalės 
neteikia harmoningumo, be to — 
tapybinio didingumo, gesto. 


Dailininkas dažnai varžo savo 
laisvę ir nukreipia visą dėmesį į 
kompoziciją. Visi drobės krašteliai 
sprendžiami, užbaigiami, kartais iki 
spalvų  išvarginimo. Spalvų krovi- 
mas viena ant kitos ir įtrynimai 
daugiau sudaro tą niūrų bendrą at- 
spalvį, nors arčiau 


koloritinių sąskambių ('“Autoportre- 
tas", "Pabėgėlė", “Naujųjų Meių 
Naktį). Kartą išsiveržęs iš piešini- 
nės, sukaustytos tapybos, dailinin- 
kas gali tapti vienu iš individua- 
liųjų, be abejo, įdomiųjų spalvinin- 
kų. 

Tokiuose darbuose kaip “Suža- 
dčtiniai", “Trys galvutės“, “šv. Ve- 
ronika'", “Kryžius 3", "Kryžius 4", 
“Peizažas su juodu mėnuliu“ ir kai 
kuriuose natiurmortuose nesigilinta 
spalvose, yra jie plokštuminiai, to- 
dėl daugiau plakatinio pobūdžio. 

“Klaunas 267 savo traktavimu 
turi tendencijos į manierą, bet spal- 
vose ypač gerai išlaikytas ir neper- 
vargintas. 

“Našlaitis" ir “Batų valytojas“ 
turi gerą formą. Nors Vyt. Ignas 
linkęs gilintis daugiau į formą, bet 
pastaruose jo darbuose jaučiamas ir 
gilus psichologinis momentas. “Naš- 
laityje" nenuobodžiai išspręsta ap- 
linkuma, nors galėjo būti pavojaus 
pačiai kompozicijai, kad nugalėjus 
didelių plokštumų sprendimą. čia 
taip pat dailininkas spalvose santū- 
rus, bet vistik šis kūrinys išsiski- 
ria savo nuoširdumu 

Jei nebūtų kiek manieringas, 
“Aktas'"' (piešinys) savo išcentriniųu 
komponavimu yra originalus ir iš- 
laikytas. Ne be to, kad jis savo 
niūrumuų viršija visus parodoje iš- 
statytus darbus. 

“Peizaže" matėme 
naujame bandyme. 
gas ir savo forma, pagaliau kolo- 
ritas, nors sunkus, bet grynas ir 
gražių sugretinimų. Malonūs kai kur 
nepavarymai teptuku, taip kaip pir- 
mame plane. Vietomis palikta gry- 
na drobė teikia efekto ir lengvumo. 
Bandymas šiame darbe vistik per- 
daug neužbaigtas, o ypač kraštuo- 
se mažai kreipta dėmesio. šiaip čia 
reiškiasi tikrasis tapybinis džiaugs- 
mas, veržlumas, vidujinis nuoširdu- 
mas ir paprastumas. 

Džiugu, kad Vyt. Ignas drobė- 
je nėra pripuolamas. 0 juo labiau, 
kad jis nėra nei jos dailintojas. Jau- 
nieji menininkai savo kūrybos pra- 
džioje -dažnai prisiverčia save kito- 
kiu būti. Bet Vyt. Ignas pabėrė ne- 
maža perliukų, kurie užtikrina to- 
limesnį pilnutinį šio dailininko su- 
brendimą.. 


dailininką 
Kūrinys skirtin- 


Jadvyga Paukštienė 


DA!L. PETRO KIAULĖNO MONOGRAFIJA 


„Per pastarąjį tremties dešimt- 
metį jau pasirodė nors ir nedaug, 
r puikių leidinių apie lietuvių dai- 
ę. 

„Prie gražiausiųjų iš jų priklau- 
S0 1r praeitais metais išleistoji dai- 


lininko Petro Kiaulėno monograži- 
ja. Leidėjas B. A. Thrania. Spausta 
Amerikoje. Įvadą anglų kalba para- 
šeė Gordon Brown. 

Dail Petras Kiaulėšnas mirš 
1955 m. pačiam savo kūrybiniame 


"AIDŲ" PREMIJA Už MOKSLO VEIKALĄ 


"Aidų" žurnalo mokslo premijos 
komisija, susidedanti iš pirm. dr. Pr. 
Skardžiaus, sekr. V. Trumpos, narių: 
dr. L. Andriekaus, O.F.M., dr. VI. 
Viliamo ir dr. R. Zalubo, susirinkusi 
1959 m. birželio 11 d. Vašingtone, 
svarstė pateiktus veikalus ir vienbal- 
siai sutarė 500 dol. premiją paskirti 
LEONARDUI DAMBRIŪNUI už jo 
studiją “Lietuvių kalbos veiksmažo- 
džių aspektai". 

Komisija Leonardui Dambriūnui 


premiją paskyrė už tai, kad jis savo 
veikale pasirinko spręsti svarbią ir 
didžiai aktualią lietuvių kalbos moks- 
lo problemą ir, tą problemą moksliš- 
kai spręsdamas, jis tiriamąją sritį 
gerokai išplečia ir daug ko naujo 
įneša, tuo būdu pataisydamas ir pa- 
pildydamas ankstyvesnius užsieniečių 
mokslininkų tyrinėjimus. Komisija 
mano, kad šis premijuotasis veikalas, 
būdamas stambus indėlis ne tik į lie- 
tuvių kalbos, bet ir į bendrąjį kalbų 


pajėgume Jo šviesi ir žaisminga ta- 
pyba visad liks brangus įnašas lie- 
tuvių dailėje. 

Leidinyje yra 12 spalvotų ir 
puikiai atliktų reprodukcijų, kurios 
kiekvienam meno mylėtojui gali su- 
daryti ryškų vaizdą apie šio meni- 
ninko kūrybą. 


šiandien, kada, ypač Amerikoje, 
labai vertinamas abstraktinis ir be- 
siužetinis menas, Petro Kiaulėno ta- 
pyba, atlikta “pasenusiame" stiliuje, 
yra gyva ir aktuali. Nei naujų for- 
mų ar stilių atsiradimas jo kūry- 
bai negali kliudyti, nei jos numa- 
rinti, nes ji yra gyva pati savyje, 
savo kūrybiniame pajėgume, išplau- 


kusiame iš menininko nuoširdumo, 
gamtos stebėjimo ir pažinimo. Be 
visiems žymiausiems impresionis- 


tams būdingų bruožų, Petro Kiaulė- 
no kūryboje yra individualių savy- 
bių, kurios labai ryškiai pastebimos 
jo spalvų harmonijoje, kompozicijo- 
je ir paveikslų nuotaikoje. Iš pavir- 
šiaus stebint, šviesios ir gaivalingos 
spalvos jo paveikslų visumoje net 1a- 
bai dažnai sudaro nuotaikas, kurios 
priklauso kitam pasauliui, o ne vien 
tik dekoratyviniam spalvų žaismui. 


Prie tokių leidinyje reprodukuotų 
darbų reikia priskirti “Dailininko 
portretą", “Saulėleidį", “Rudeninius 
medžius", “Vaisius ir gėles“. Tai 
paskutiniojo jo laikotarpio darbai, 
kupini žėrinčių spalvų aistros. 


Gordon Brown savo įvade pažy- 
mi, kad P. Kiaulėno darbai yra iš- 
balansuoti, tvirti, ekspresyvūs ir iš- 
reiškiantieji jo jautrią ir poetinę 
sielą. Vai: 


* Šš. m. balandžio 1 d. po sun- 
kios ligos Vilniuje mirė skulptorius 
Bronius Pundzius. Velionis buvo gi- 
męs 1907 m. rugsėjo 5 d. Pievenų 
kaime, Tirkšlių v. Mažeikių ap. 1929 
m. baigė Kauno meno mokyklos 
skulptūros studiją. Studijas gilino 
Paryžiuje, Augštojoje valst. dekora- 
tyvinio meno mokykloje. Už savo 
darbus yra gavęs I ir II laipsnio 
medalius ir pagyrimo lapus. Parodo- 
se dalyvavo nuo 1929 m. Dėstė skulp- 
tūrą Kauno taikomosios dailės insti- 
Ltute, o nuo 1951 m. buvo Lietuvos 
valstybinio dailės instituto Vilniuje 
profesorius. Darbai realistinio pobū- 
džio. Tame stiliuje sukūrė daug mo- 
numentaliosios ir dekoratyvinės 
skulptūros kūrinių, kaip žymių vi- 
suomenininkų biustai, kurie puošė 
Karo muziejaus sodnelį Nepriklauso- 
mybės laikotarpyje, “Vandens nešėja" 
Kauno ąžuolyne, Dariaus ir Girėno 
bereljefai Anykščių šilelio Puntuke. 
Iš paskutiniųjų jo darbų yra rašyto- 
jo E. Mieželaičio portretas, skulptū- 
rinė grupė tiltui “Taikos sargyboje" 
ir kit. 

* Birželio 8 d. Lietuvoje mirė ra- 
šytojas Petras Vaičiūnas. Buvo poe- 
tas ir dramaturgas. Poezijos rinki- 
niai: Rasoti spinduliai, Tekanti saulė, 
Gimtuoju vieškeliu, Saulės lobis, 
Rinktinė. Ypač populiarus buvo sce- 
nos veikalais, kurių žinomiausi: Tuš- 
čios pastangos, Patriotai, Sudrumsta 
ramybė (Blaivybės draugijos premi- 
ja), Nuodėmingas angelas, Stabai ir 
žmonės, Prisikėlimas, Sulaužyta prie- 
saika, Aukso gromata, Naujieji žmo- 
nės, Varpų giesmė (KVC premija 
1939). | 


mokslą, pirmiausia turėtų būti i- 
spausdintas lietuvių, o vėliau išvers- 
tas ir išleistas kuria svetima (anglų, 
prancūzų ar vokiečių) kalba. 

Plačiau apie laureatą ir premi- 
juotą veikalą bus ateinančiame “Ai- 
dų" numeryje. 


DĖL ANTANO šERKšNO 
RECENZIJOS 


Laikraščių bei žurnalų recenzi- 
jos yra gera priemonė visuomenei 
susipažinti su naujais mokslo ir li- 
teratūros veikalais ir jų vertinimu. 
Tačiau jei tokiose recenzijose pasi- 
taiko klaidų ar kurių nors viena- 
šališkumų, visuomenė, jas beskaity- 
dama, gali būti ir gerokai suklai- 
dinta. 

Tokių visuomenės klaidinimų ne- 


išvengė ir š. m. “Aidų" 4-me nu- 
meryje išspausdinta Antano šerkš- 
no recenzija, liečianti mano '“Va- 


karų Europos ir J. A. Valstybių 
auklėjimą". Jis yra padaręs man ke- 
letą nepagrįstų priekaištų, su ku- 
riais jokiu būdu negalima sutikti. 

1. Pirmiausia man prikišama, 
kad aš savo knygoje neteisingai in- 
terpretavęs amerikietišką “growth" 
supratimą. Recenzentas tvirtina, kad 
“žodžiu 'growth' auklėjime jie su- 
pranta ne vien augimą fizine pras- 
me, kaip P. Maldeikis interpretuoja, 
bet vystymąsi viso individo, įaugant 
giliai fiziškai, mentaliai, socialiai ir 
moraliai į gyvenmo sferą". Jei re- 
cenzentas būtų perskaitęs recenzuoja- 
mos knygos 140 puslapį, jis būtų 
radęs tokią mano Dewey augimo 
sampratos interpretaciją: “Antras la- 
bai plačiai prigijęs J. Dewey sufor- 
muluotas auklėjimo aptarimas yra 
tas, kad auklėjimas yra augimas, 
suprantant jį plačia išsivystymo 
prasme, būtent, augimas fizinis, in- 
telektinis, estetinis, moralinis ir 
vykstąs pozityvia kryptimil22“. O 
knygos 146 puslapyje kita proga vėl 
pakartota: “Vėliau ir pats Dewey 
tą aptarimą plačiau paaiškina, nu- 
rodydamas, kad čia jis supranta ne 
vien fiziologinį augimą, o vispusiš- 
ką — plačia prasme augimą". A- 
biejose vietose išnašose yra nurody- 
tas ir tokiai interpretacijai pagrįs- 
ti paties J. Dewey veikalas, kurį 
savo vardu nurodo ir recenzentas. 
Taip ir darosi nesuprantama, kaip iš 
čia pacituotų mano knygos teigimų 
A. šerkšnas galėjo padaryti tokias 
išvadas ir kodėl jis savo vardu kar- 
toja mano knygos išnašose nurody- 
tus šaltinius. 

2. „Panašiai recenzento neapsi- 
žiūrėta ir su knygos antrašte. Vei- 
kale ji yra tokia: “Vakarų Europos 
ir Jungtinių Amerikos Valstybių 
Auklėjimas. Pedagoginių principų pa- 
lyginimas". Ją cituodamas, jis pra- 
leido jos antrąją dalį ir tuo pačiu 

išsiaiškino, kad čia turi būti kalba- 
ma ne apie teorinius principus, O 
apie praktinį auklėjimą, sakydamas, 
kad “dabartinis knygos pavadinimas 
aiškiai įpareigoja autorių kalbėti 
apie J. A. V. auklėjimą praktikoje". 
Jei recenzentas būtų perskaitęs ir 
antrinę antraštės dalį, jis nebūtų ga- 
lėjęs taip parašyti. Tuo atveju jis 
nebūtų galėjęs padaryti ir kito kny- 
gai priekaišto, būtent, kad veikale 
amerikinė mokykla išėjusi gana blan- 
ki. Tas priekaištas rodo, kad recen- 
zentas norėjo gauti amerikinės mo- 
kyklos aprašymą tokiame veikale, 
kuris iš viso nekalba nei apie ame- 
rikinę nei apie europinę mokyklą, o 
tik analizuoja vieno ir kito konti- 


nento pedagogų teoriškai suformu- 
luotus pedagoginius principus. At- 
metus recenzento  neapsižiūrėjimo 


prileidimą, sunku būtų suprasti, kaip 
A. šerkšnas po tokiais kaltinimais 
būtų galėjęs pasirašyti. 


3. A. šerkšnas pasipiktina posa- 
kiu, kad Amerikos modernioje pe- 
dagogikoje kovojama su pažiūra, ku- 
ri mokyklą laiko žinių perteikimo 
institucija. Čia galėčiau nurodyti vi- 
są eilę žymių amerikiečių auklėjimo 
teoretikų, kurie tiesiog pareiškia, kad 
mokykla jau nebėra žinių perteiki- 
mo institucija. Pats J. Dewey, pa- 
neigdamas mokyklos žinių perteiki- 
mo funkciją, pirmuoju mokyklos už- 
daviniu laiko parūpinti vaikams su- 
prastintą aplinką, antruoju — eli- 
minuoti iš tokios aplinkos nevertin- 
gus bruožus, o trečiuoju — išbalan- 
suoti įvairius socialinės aplinkos ele- 
mentus; apie mokyklos žinių pertei- 
kimo uždavinį jis nė nekalba, ki- 
tose vietose numatydamas, kad mo- 


kiniai mokysis iš savo patyrimo, 
siekdami patys savarankiškai užsi- 
brėžtų vaikiškų tikslų. (Democracy 


and Education, 22-26 pusl.). 

Apie mokyklą čia pedagogikoje 
jau daug mažiau kalbama kaip apie 
žinių perteikimo instituciją, o daug 
daugiau ji vertinama kaip sociali- 
nė institucija. Ir jei recenzentas tam 
paneigti nurodo augštųjų mokyklų 
pavyzdį, vistiek neatrodo, jog jis ne- 
suprastų, kad, kalbant apie mokyk- 
linį auklėjimą, niekada tam termi- 
nui nėra palenkiami universitetai ir 
kitos augštojo mokslo studijų institu- 
cijos. Be to, ir recenzuojamos kny- 
gos turinys nesudaro sugestijos su- 
prasti, kad joje būtų nagrinėjami ir 
universiteto studentų  “auklėjimo" 
principai. 

4. Taip pat recenzentas perde- 
da, kaltindamas mane identifikuo- 
jant darbo mokyklos idėjas su De- 
wey pedagogika. Tačiau jis negalė- 
tų paneigti fakto, kad daugumas 
darbo mokyklos ir Dewey pedagogi- 
kos principų yra tie patys, “tik iš- 

reikšti kitais žodžiais ir interpretuo- 
jami kitokioje dvasioje" (135). Apie 
jų bendrumus ir skirtumus kiekvie- 
nas gali rasti knygos 134-136 pus- 
lapiuose. Vertinant labai sudėtingą 
moderniojo auklėjimo kompleksą, iš 
viso negalima paneigti, kad kai ku- 
riais atžvilgiais Europoje besifor- 
muojanti darbo mokykla darė dide- 
lę įtaką Dewey pedagogikai, o ki- 
tais atžvilgiais Dewey yra daręs į- 
taką europiečių darbo mokyklai, ką 


ir pats A. šerkšnas neseniai yra 
tvirtinęs: “Pedagoginės garsenybės, 
kaip prof. Findlay Anglijoje, Ker- 


schensteineris Vokietijoje, buvo taip 
“apvaisinti" Dewey mokslo, kad, 
kaip lyginamosios studijos rodo, jie 
buvo tik Dewey idėjų kompiliacija. 
Garsioji Kerschensteinerio  Arbeit 
Schule esanti tik kopija amerikietiš- 
kosios progresiv education" ('Aidai" 
1953 m. 5 Nr.). Toks stiprus tvir- 
tinimas nėra teisingas, nes darbo mo- 
kyklos idėja Europoje yra ankstes- 
nė už Dewey mokslą. Lygiai dabar 
nėra teisinga tvirtinti, kad šio kraš- 
to mokymo medžiagos siaurinimo 
tendencijos yra buvę tik iš Europos 
atėjusios idėjos. Negi recenzentas ga- 
lėtų tvirtinti, kad moderniosios ameri- 
kiečių mokyklos mokymo metodai — 
tie labai gausūs “planai'"' ir “projek- 


tai" — yra tik buvę iš Europos at- 
ėjusios idėjos? 
5. Aiškinti amerikiečių vyrau- 


jančių pedagoginių sluogsnių nusi- 
statymą religijos ir jos ugdomojo 
vaidmens atžvilgiu — jau būtų kal- 
bėti apie visiems gerai žinomą da- 
lyką. Tačiau, kad šeimos auklėjimas 
dar nesutampa su moderniojo ame- 
rikiečių auklėjimo tendencijomis ir 


kad modernieji pedagogai dar daž- 
nai kreivai žiūri į šeimos auklėji- 
mą, galėčiau paaiškinti, nurodyda- 


mas dr. J. T. Wahlguisto “The Phil- 
osophy of American Education" 351 
puslapio vidurinę pastraipą, kur tė- 
vai aptariami kaip kliūtis sociali- 
niams mokyklos siekimams, nes jie 
"ne tiktai priešinasi indoktrinacijai 
mokyklose per pamokas, bet ir patys 
indoktrinuoja mokinius ne pamokų 
metu", skiepydami jiems savo mora- 
lę ir savo nusiteikimus; tai esanti 
"nedraugiška, konservatyvi jėga". 


6. Recenzentas pasisako ir prieš 
panaudotos medžiagos gausumą. Tai 
yra jo nuomonė, ir dėl to netenka 
ginčytis. Tačiau tai nepaneigia fak- 
to, kad, ką nors apibūdinant, juo 
plačiau svarstoma ir daugiau gilina- 
masi, juo susidaro daugiau sąlygų 
priartėti prie tiesos ir būti objekty- 
vesniam. Iš savo pusės negalėčiau pa- 
sigirti, kad labai sudėtingiems peda- 
goginiams auklėjimo principams pa- 
lyginti jau būčiau panaudojęs visą, 
bent svarbiausią literatūrą. Jos yra 


ĮVYKIAI 


* Gegužės 24 d. vėžiu mirė buvęs 
JAV sekretorius J. F. Dulles. Prezi- 
dento potvarkiu palaidotas su ypatin- 
gomis iškilmėmis. J. F. Dulles JAV 
užsienio politiką vairavo nuo 1953 
metų. Pasižymėjo nepaprastu ryžtin- 
gumu, kovodamas prieš veidmainišką 
komunizmo ekspansiją pasaulyje. Jo 
suformuluotais principais remiasi visa 
šiandieninė Amerikos užsienio politi- 
ka. Velionis rodė daug nuoširdaus pa- 
lankumo ir pavergtai Lietuvai. Ame- 
rikos lietuvių pastangos už laisvę jo 
asmenyje rado didį rėmėją. Jo pasku- 
tinis oficialus pareiškimas dėl paverg- 
tų tautų laisvės buvo išleistas Vasario 
16 proga, prieš pat einant į ligoninę, 
iš kurios nebegrįžo. 

* Birželio 14 d. Toronte mirė Lie- 
tuvos gen. konsulas Vytautas Gylys, 
eidamas 73 metus. Velionis buvo ki- 
lęs iš Griškabūdžio. Petrapilyje baigė 
teisės studijas. Tarnavo Rusijos vi- 
daus reikalų ministerijoje ir general- 
gubernatūroje Suomijoje. Po karo pa- 
skirtas Lietuvos atstovu Suomijoje. 
Vėliau Lietuvai atstovavo Latvijoje ir 
Estijoje, buvo konsulu Karaliaučiuje, 
Kopenhagoje ir Londone; paskui vėl 
buvo Lietuvos atstovu Belgijoje ir 
švedijoje. švedijoje savo darbą pabai- 
gė, kai tos šalies vyriausybė pripažino 
Rusijos smurtą. Kanada Vytautą Gylį 
priėmė Lietuvos konsulu 1949 m. Nuo 
to laiko jis tas pareigas ir ėjo, gy- 
vendamas Toronte. 

* Prel. J. Balkūnas, kaip vidurio ir 
rytų Europos kilimo amerikiečių kon- 
ferencijos pirmininkas, pasiuntė į Že- 
nevą telegramą valstybės sekretoriui 
Herteriui, kurioje sakoma: 

“Sovietiniai valdovai sąmoningai 
sukėlė Berlyno krizę, kad grasindami 
atominiais ginklais, priverstų Vaka- 
rus pripažinti status guo ir įteisintų 
pagrobtų valstybių ir rytų Vokietijos 
pavergimą. 

“Mes manome. kad Amerikos 
saugumas ir gerovė reikalauja veikti 
prieš šitą pavergimo taktiką, varto- 
jamą Maskvos, ir prašome, kad pa- 
vergtoms tautoms būtų duota galimy- 
be pasirinkti sau valdžias pagal Jung- 
tinių Tautų chartą." 


neišsemiami kiekiai. Kasmet jos iš- 
eina daug naujos, o ir anksčiau iš- 
ėjusi svarbi tam klausimui literatū- 
ra ne visur yra pasiekiama. Tačiau 
daryti užuominų, kad aš tarsi rin- 
kęs “tik reikalingus grūdelius" pa- 
gal veikalų indeksus ir tuo pačiu 
daryti recenzijos skaitytojams suges- 
tijos, kad aš savo knygoje nurodytų 
mokslo šaltinių esu lyg ir neskai- 
tęs, iš recenzento pusės nėra teisin- 
ga. P. Maldeikis 

Lietuviai pranciškonai, prieš trejus metus atidare Kennebunkport, 


Maine, savo gimnaziją (High School), kviečia į ją stoti pradžios mo- 

kyklą baigusius jaunuolius. Šiais metais pranciškonų gimnazijoje jau | 
veikia trys klasės. Gabūs mokiniai, pristatę savo mokslo pažymėjimus, 4 
gali persikelti ir iš kitų gimnazijų. Vietos bendrabutyje yra 100 mokinių. 4 


Nuo praėjusio rudens mokykla veikia naujose moderniškose patal- 
pose, kuriose yra bendrabutis, klasės, žaidimų salė, biblioteka ir labo- 
ratorija. 


0 Į mokyklą priimami tik lietuviai ir lietuvių kilmės berniukai. Mo- 
kyklai ir bendrabučiui vadovauja patys lietuviai pranciškonai. Gimna- 
zija turi visas valdžios mokyklų teises, ir joje išeinamas visas viduri- 
nėms mokykloms nustatytas kursas su lotynų kalba ir lituanistika. 

Už mokslą ir bendrabutį atlyginimas tik 400 dol. metams. Netur- 
tingi gabūs mokiniai gali būti dalinai arba ir visiškai nuo mokesčio už 
mokslą atleidžiami. 


Pirmenybė teikiama norintiems stoti į lietuvių pranciškonų vie- 
nuoliją jaunuoliams. Vėliau jie vienuolijos lėšomis bus mokomi ir Tuo- 


šiami misijonieriais, kad tarnautų lietuviams išeiviams ir išlaisvintai 
Lietuvai, S - 


Visi lietuviai tėvai, kurie sielojasi savo vaikų auklėjimu krikščio- mA 
niškoje ir lietu-iškoje dvasioje, prašomi atkreipti dėmesį į šią guess . Kė 
ziją. Įstojimo reikalais rašyti rektoriui šiuo adresu: 4 

Tėv. Viktoras Gidžiūnas, O. F. M. ||| 
Franciscan Monastery | 
Kennebunkport, Maine 

